
A căzut in inselare mintea ta: a gustat din fructul oprit de Dumnezeu. Fructul a părut minunat 
privirii iscoditoare si nesocotite; minunat a părut el celui neştiutor, neincercat si lesne 
crezator; sfatul cel cu gând rau, sfatul viclean indemnand la gustare; gustarea fructului a adus 
moartea asupra celui ce a gustat. Amărăciunea mâncării otrăvite fierbe, inca, pe buzele tale; 
launtrul tau se sfasie din pricina otrăvii care lucrează in el. Tulburarea, nedumerirea, 
intunecarea, necredinţa cuprind sufletul tau. Istovit, ravasit de păcat, te uiţi "indarat", după ce, 
mai inainte, erai "indreptat spre împărăţia lui Dumnezeu" (Le. IX, 62; Plânsul I). 

Despre inselare 
Partea I 

Ucenicul: Fa-ma sa inteleg intocmai si in amănunt cele despre inselare. Ce este inselarea ? 

Stareţul: înşelarea este vătămarea firii omeneşti prin minciuna. înşelarea este starea in care 
se afla toţi oamenii, pana la unul, stare născuta din căderea pro- toparintilor noştri. Cu toţii 
suntem in inselare (incepu- tul celui de-al treilea Cuvânt al Preacuviosului Si- meon, Nou! 
Teolog, ed. Pustiei Optina, 1852). Consti- inta acestui fapt este cea mai de nădejde pavăza im- 
potriva inselarii. Cea mai mare inselare este a te crede liber de inselare. Cu toţii suntem 
inselati, cu toţii sun- tem amăgiţi, cu toţii ne aflam intr-o stare mincinoasa, având nevoie sa 
fim sloboziţi de către adevăr; iar Adevărul este Domnul nostru Iisus Hristos (Ioan 8, 14-32). 
Sa ne facem ai acestui Adevăr prin credinţa in El; sa strigam prin rugăciune către acest 
Adevăr - si El ne va scoate din prăpastia amăgirii de sine si a amăgirii de către demoni. 
Jalnica este starea noastră. Ea este temniţa din care ne rugam sa fie scos sufletul nostru, "ca sa 
se mărturisească numelui" Domnului. (Ps. 141, 10). Ea este acel pamant intunecat in care a fost 
surpată viata noastră de către vrăjmaşul care ne pizmuieste si ne prigoneşte (Ps. 142, 3). Ea 
este cugetarea trupeasca (Rom. 8, 6) si ştiinţa cea cu nume mincinos ( 1 Tim. 6, 20), de care a 
fost molipsita intreaga lume, care nu-si recunoaşte boala, numind-o sus si tare sănătate 
infloritoare. Ea este "trupul si sângele", care "nu pot sa moştenească împărăţia lui Dumnezeu" 
( 1 Cor. 15, 50). Ea este moartea veşnica, tămăduita si nimicită de Domnul Iisus, Care este "în- 
vierea si Viata" (Ioan 11, 25). Astfel este starea noastră. Priveliştea ei este o noua pricina de 
plâns. Cu plângere sa strigam către Domnul Iisus ca sa ne scoată din inchisoare, sa ne tragă 
din prăpăstiile pământului, sa ne smulgă din fălcile morţii. "Domnul nostru Iisus Hristos", 
spune Preacuviosul Simeon, Noul Teolog, "de aceea S-a si pogorât la noi, pentru ca a vrut sa 
ne scoată din robie si din cea mai amarnica inselare" (Inceputui Cuvântului al 3-lea). 

Ucenicul: Aceasta lămurire nu este destul de lesnicioasa pentru intelegerea mea: am nevoie 
de o lămurire mai simpla, mai apropiata de priceperea mea. 

Stareţul: Drept mijloc de pierzanie a neamului omenesc a fost intrebuintata de către ingerul 
căzut, minciuna (Fac. 3, 13). Din aceasta pricina, Domnul 1-a numit pe diavol "mincinos, tatăl 
minciunii si ucigaş de oameni dintru inceput" (Ioan 8, 44). Domnul a unit strâns noţiunea de 
minciuna cu cea de ucidere de oameni, intrucat cea din urma este urmarea nemijlocita a celei 
dintâi. Cuvântul "dintru inceput" arata faptul ca minciuna a slujit diavolului, chiar de la 
inceput, ca arma pentru uciderea de oameni, si ii slujeşte in chip statornic ca arma pentru 
uciderea de oameni, spre pierzarea oamenilor. începutul răutăţilor este gândul mincinos. 
Izvorul amăgirii de sine si al amăgirii demonice este gândul mincinos !. Prin mijlocirea min- 
ciunii, diavolul a lovit omenirea cu moarte veşnica chiar in rădăcina ei - protoparintii ! 
Protoparintii noştri "s-au amăgit", adică au recunoscut minciuna drept adevăr si, primind 
minciuna ascunsa sub chipul adevărului, s-au vătămat pe sine, fara putinţa de tămăduire, cu 
păcatul aducător de moarte, lucru mărturisit si de stramoasa noastră. "Şarpele m-a amăgit", a 
zis ea, "si am mâncat" (Fac. 3, 13). De atunci, firea noastră pătrunsa de otrava râului tinde "cu 
voie si fara voie" spre râul care se infatiseaza voinţei pervertite, intelegerii schimonosite, 
simţirii pervertite a inimii, in chipul binelui si al desfătării. "Cu voie" pentru ca in noi mai 
este inca o ramasita de libertate si de alegere intre bine si rau. "Fara voie" - pentru ca aceasta 
ramasita de libertate nu lucrează ca o libertate deplina; ea lucrează sub inriurirea de 
neinlaturat a stricăciunii făcute de păcat. Ne-am născut asa; si nu putem sa nu fim asa; si de 

aceea ne găsim cu toţii, pana la unul, in stare de amăgire de sine si de inselare demonica. Din 
acest fel de a privi starea oamenilor in legătura cu binele si râul, starea in care se afla, in mod 
obligat, fiecare om, reiese următoarea definiţie a inselarii, care o lămureşte in chip cu totul 
mulţumitor: inselarea este insusirea de către oameni a minciunii luate de ei drept adevăr, 
înşelarea lucrează mai intai asupra felului de a gândi; după ce a fost primita si a corupt felul 
de a gândi, ea nu intarzie sa se impartaseasca inimii, corupand simţirile inimii; luând stăpâ- 
nire asupra flintei omului, ea se revarsă in toata activitatea lui, otravindu-i si trupul ca pe unul 
care a fost legat in chip nedespărţit cu sufletul de către Ziditor. Starea de inselare este starea 
de pierzanie sau de moarte veşnica. 

începând din clipa căderii omului, diavolul a primit cale libera către el (Citat din 
Preacuviosul Simeon, Noul Teolog, in cuvântul lui Nichifor din Singurătate, Filoc; 
Preacuviosul Macarie cel Mare, Omila 7, cap. 2). Diavolul are dreptul la aceasta: supunandu- 
i-se, omul a intrat sub puterea lui de bunăvoie, lepădând ascultarea fata de Dumnezeu. 
Dumnezeu 1-a răscumpărat pe om. Omului răscumpărat i s-a lăsat libertatea de a supune fie 
lui Dumnezeu, fie diavolului; si ca aceasta libertate sa se arate nesiluita, diavolului i s-a lăsat 
cale libera spre om. Fireşte ca diavolul intrebuinteaza toate sforţările ca sa-1 tina pe om in 
legătura de mai inainte cu sine, sau chiar sa ii aducă intr-o si mai mare inrobire. Pentru 
aceasta, el intrebuinteaza arma sa de mai inainte si de totdeauna - minciuna. El se straduie sa 
ne amăgească si sa ne insele, sprijinindu-se pe starea noastră de amăgire de sine; patimile 
noastre - aceste inrauriri bolnăvicioase - el le pune in mişcare; cuvintele lor pierzătoare le 
invesmanteaza intr-o haina plăcuta straduindu-se sa ne plece spre saturarea patimilor. Cel 
credincios Cuvântului lui Dumnezeu nu-si ingaduie aceasta, ci isi infraneaza patimile 
impotrivindu-se năvălirilor vrăjmaşului (Iacov 4, 7), lucrând, sub călăuzirea Evangheliei 
impotriva propriei amăgiri de sine, ostoind patimile. Nimicind prin aceasta, puţin către puţin 
inraurirea duhurilor căzute asupra sa, el iese, incetul cu incetul, din starea de inselare, in 
ţinutul adevărului si al libertăţii (Ioan 8, 32), a căror plinătate o aduce adumbrirea harului 
Dumnezeiesc. Cel necredincios invataturii lui Hristos, care urmează propriei sale voi si 
intelegeri, se supune vraj- masului, si trece din starea de amăgire de sine in starea de amăgire 
demonica, isi pierde si ramasita de libertate pe care o avea, ajunge la o supunere deplina fata 
de diavol. Starea oamenilor aflaţi in inselare demonica e foarte felurita, potrivit cu patima de 
care a fost omul amăgit si inrobit si potrivit cu măsura in care omul a fost inrobit de patima. 
Toţi, insa, care au căzut in inselare demonica, adică au intrat, prin dez- voltarea amăgirii de 
sine, in comuniune cu diavolul si in robie fata de el, se afla in inselare, sunt temple si unelte 
ale demonilor, jertfe sortite morţii veşnice, petrecerii in inchisorile iadului. 

Despre râvna sufleteasca si cea duhovniceasca 

Monahul trebuie foarte mult sa se păzească de rava trupeasca si sufleteasca, ce se 
infatiseaza la arătare ca evlavioasa, iar de fapt este nesocotita si stricătoare de suflet. Oamenii 
din lume si mulţi dintre cei ce duc viata monahiceasca, datorita nestiintei lor, lauda mult o 
asemenea râvna, nepricepand ca izvoarele ei sunt părerea de sine si trufia. Aceasta râvna ei o 
preamăresc ca râvna pentru credinţa, pentru evlavie, pentru Biserica, pentru Dumnezeu. Ea 
consta in osândirea si acuzarea mai mult sau mai puţin aspra a celorlalţi, pentru greşelile lor 
in privinţa moralei si pentru cele impotriva bunei oranduieli si intocmiri bisericeşti. Amăgiţi 
fiind de o falsa concepţie despre râvna, ravnitorii lipsiţi de intelepciune socot ca, lasandu-se 
in voia acestei râvne urmează Sfinţilor Părinţi si sfinţilor mucenici, uitând ca ei - ravnitorii - 
nu sunt sfinţi, ci păcătoşi. 

Daca sfinţii ii mustrau pe păcătoşi si pe necredincioşi, o făceau din porunca lui 
Dumnezeu, fiind datori sa facă aceasta, potrivit insuflarii Sfanţului Duh, nu insuflarii 
propriilor patimi si a demonilor. Iar cel ce se hotărăşte, de capul lui, sa-1 acuze pe fratele sau 
sa ii facă observaţie, acela arata limpede ca se socoate mai intelept si mai virtuos decât cel 
acuzat de el, ca lucrează sub inraurirea patimii si a amăgirii cugetelor demonice. Se cuvine sa 
ne aducem aminte de porunca Mântuitorului: "De ce vezi paiul din ochiul fratelui tau, si 
bârna din ochiul tau nu o iei in seama ? Sau cum vei zice fratelui tau: Lasă sa scot paiul din 
ochiul tau si iată bârna este in ochiul tau ? Făţarnice, scoate intai bârna din ochiul tau si 
atunci vei vedea sa scoţi paiul din ochiul fratelui tau" (Mat.7, 3-5). 

Ce este aceasta - bârna ? Este cugetarea trupeasca, groasa ca o bârna, care răpeşte 
orice putere si orice corectitudine puterii văzătoare dăruite de Ziditor mintii si inimii. Omul 
mânat de cugetarea trupeasca nu poate nicicum sa judece drept - nici despre propria lui stare 
lăuntrica, nici despre starea aproapelui. El judeca despre sine insusi si despre ceilalţi după 
felul in care se inchipuie el insusi pe sine si după felul in care ii apar ceilalţi pe dinafară, 
potrivit cugetării sale trupeşti - bineinteles, greşit; si de aceea 1-a numit Cuvântul lui 
Dumnezeu, pe buna dreptate, făţarnic. Creştinul, după ce a fost tămăduit prin Cuvântul lui 
Dumnezeu si Duhul lui Dumnezeu, primeşte o vedere dreapta a propriei sale intocmiri 
sufleteşti si a intocmirii sufleteşti a aproapelui. Cugetarea trupeasca, lovind ca o bârna pe 
aproapele care a greşit, intotdeauna ii tulbura, nu arareori ii pierde, niciodată nu aduce si nici 
nu poate aduce folos, nu are nici un pic de putere asupra păcatului. Dimpotrivă, cugetarea 
duhovniceasca lucrează numai asupra neputinţei sufleteşti a aproapelui, miluindu-1, 
tamaduindu-1 si mantuindu-1. 

Este vrednic a fi luat in seama faptul ca, după dobândirea intelegerii duhovniceşti 
neajunsurile si păcatele aproapelui incep sa para de foarte mica insemnatate, răscumpărate 
fiind de Mântuitorul si lesne de tămăduit prin pocăinţa aceleaşi greşeli si neajunsuri care 
pentru intelegerea trupeasca păreau necuprins de mari si insemnate. Apare lesne de văzut ca 
aceasta cugetare trupeasca le dădea o insemnatate atât de uriaşa pentru ca ea insasi este bârna. 
Cugetarea trupeasca vede la aproapele păcate care nu sunt nicidecum: din aceasta pricina, cei 
atraşi de râvna lipsita de judecata au căzut adesea in clevetirea aproapelui si s-au făcut 
unealta si jucărie a duhurilor căzute. Preacuviosul Pimen cel Mare povestea ca un oarecare 
monah, fiind mânat de aceasta râvna, s-a supus următoarei is~ite: 1-a văzut pe un alt monah 
culcat peste o femeie. îndelung s-a luptat monahul cu gândul care-1 silea sa-i oprească pe cei 
ce pacatuiau si, fiind in cele din urma biruit, i-a impins cu piciorul zicând: Ci incetati ! Atunci 
s-a arătat ca era vorba de doi snopi (Pateric). 

Preacuviosul Awa Dorotei povesteşte ca, pe când petrecea in chinovia Avvei Serid, 
un frate oarecare 1-a clevetit pe un alt frate, mânat fiind de râvna cea lipsita de judecata, care 

este intotdeauna impreunata cu bănuieli si cu păreri, fiind foarte plecata spre născociri. 
Invinuitorul ii invinuia pe cel invinuit ca in acea dimineaţa, devreme, ar fi furat nişte 
smochine din livada si le-ar fi mâncat: la cercetarea făcuta de egumen, insa, s-a arătat ca cel 
bârfit nu se afla in mănăstire in dimineaţa cu pricina, ci intr-una din aşezările vecine, fiind 
trimis acolo de iconom, si se intorsese in mănăstire doar după terminarea Dumnezeieştii 
Liturghii (învăţătura a 9-a a Preacuviosului Avva Dorotei). 

Daca vrei sa fii un fiu credincios si ravnitor al Bisericii Ortodoxe, atinge-ti telul prin 
implinirea poruncilor evanghelice legate de aproapele. Nu indrazni sa-1 lauzi ! Nu indrazni 
sa-1 inveti ! Nu indrazni sa-1 loveşti si sa-1 mustri ! Acestea nu sunt fapte ale credinţei, ci ale 
râvnei lipsite de judecata, ale părerii de sine, ale trufiei. L-au intrebat pe Pimen cel Mare: ce 
este credinţa ? Cel Mare a răspuns: "Credinţa sta intr-aceea ca sa petreci in smerenie si sa 
faci milostenie" (Pateric), adică a te smeri inaintea aproapelui si a-i ierta toate supărările si 
jignirile, toate greşelile lui. întrucât ravnitorii lipsiţi de dreapta socoteala aduc credinţa ca 
pricina a râvnei lor, sa afle unii ca aceştia ca adevărata credinţa (aici se intelege credinţa 
lucratoare, nu cea dogmatica. Despre deosebirea lor, vezi in Filocalie la Calist si Ignatie), prin 
urmare si adevărata râvna, se arata prin smerenia inaintea aproapelui si milostivirea către el. 
Sa lăsam judecata asupra oamenilor si acuzarea lor in seama acelora pe ai căror umeri a fost 
aşezata indatorirea de a-i judeca pe fraţii lor si de a-i indrepta. "Cel ce are râvna mincinoasa - 
a spus Sf Isaac Şirul - boleşte de boala grea. O, omule care crezi ca-ti pui râvna impotriva 
bolilor străine, tu te-ai lepădat de sănătatea sufletului tau ! Osteneste-te cu osârdie pentru 
sănătatea sufletului tau. Iar daca vrei sa doftoriceşti pe cei neputincioşi, apoi afla ca bolnavii 
au mai multa nevoie de ingrijire decât de mustrări aspre. Ci tu, fara a ajuta pe alţii, te bagi pe 
tine insuti in boala grea si chinuitoare. Aceasta râvna nu se vădeşte in oameni prin vreunul 
din chipurile intelepciunii, ci se număra printre neputinţele sufletului, este semn al sărăciei 
intelegerii (duhovniceşti), semn al nestiintei celei mai de pe urma. 

începutul intelepciunii Dumnezeieşti este liniştea si blândeţea, care tin de măsura 
sufletului mare si intarit, de cel mai trainic chip al cugetării si poarta neputinţele omeneşti. 
"Ci voi, cei tari", spune Scriptura, "purtaţi neputinţele celor neputincioşi" (Rom. 15, 1) si: "pe 
cel ce greşeşte indreptati-1 cu duhul blândeţii" (Gal. 6, 1 ). Pacea si răbdarea le număra 
Apostolul printre darurile Sfanţului Duh" (Cuvântul 89). In alt cuvânt Preacuviosul Isaac 
grăieşte: "Sa nu urasti pe păcătos, căci cu toţii suntem păcătoşi. Daca tu pentru Dumnezeu te 
porneşti impotriva lui (a păcătosului), atunci varsă pentru el lacrimi. Dar pentru ce ii urasti ? 
Uraste păcatele lui, iar pentru el roaga-te, si prin aceasta te vei asemăna lui Hristos, care nu S- 
a maniat asupra celor păcătoşi, ci se ruga pentru ei. Nu vezi, oare, cum a plâns El pentru 
Ierusalim ? Si noi, in multe prilejuri, suntem batjocoriţi de diavol. Si de ce sa uram pe cel 
batjocorit de diavol, care ne batjocoreşte si pe noi ? Pentru ca, omule, urasti pe păcătos ? 
Pentru ca nu-i asa de drept ca tine ? Dar unde este dreptatea, daca nu ai dragoste ? De ce n-ai 
plâns mai bine, pentru el,~ ci ii goneşti ? Oarecari, ce gândesc despre sine ca judeca sănătos 
despre faptele păcătoşilor si se manie pe ei, lucrează astfel din nesocotinţa" (Cuvântul 90). 

Mare nenorocire este părerea de sine ! Mare nenorocire este lepădarea de smerenie ! 
Mare nenorocire este acea intocmire si stare sufleteasca in care aflandu-se monahul, fara a fi 
chemat sau intrebat, mânat de conştiinţa "valorii sale", incepe sa invete, sa acuze, sa mustre 
pe aproapele ! Fiind intrebat, refuza sa dai sfat si sa-ti spui părerea, ca unul care nu ştii nimic, 
sau la mare nevoie, vorbeşte cu cea mai mare chibzuinţă si modestie, ca sa nu te răneşti pe 
tine cu slava deşartă si cu trufia, iar pe aproapele cu un cuvânt greu si nesocotit. Atunci când, 
pentru osteneala ta in via poruncilor, Dumnezeu te va invrednici sa simţi in suflet râvna 
Dumnezeiasca, atunci vei vedea limpede ca râvna aceasta te. va indemna la tăcere si smerenie 
inaintea aproapelui, la iubire fata de el, la miluirea lui si la compătimirea pentru el, precum a 
spus Sfanţul Isaac Şirul (Cuvântul 38). Râvna Dumnezeiasca este foc, dar care nu aprinde 
sângele ! Ea stinge in acesta aprinderea, aducandu-1 intr-o stare de tihna (Filocalia rom. voi. 

VII, Convorbirea Preacuviosului Maxim Capsocalivitul cu Preacuviosul Grigorie Sinaitul). 
Râvna cugetării trupeşti este intotdeauna impreunata cu aprinderea sângelui, cu năvălirea a 
numeroase patimi si inchipuiri. 

Urmările râvnei oarbe si neştiutoare, daca aproapele i se impotriveste, sunt de obicei, 
mania asupra lui, ranchiuna, spiritul de răzbunare in felurite chipuri, iar daca acesta se supune 
- mulţumirea de sine plina de slava deşartă, atatarea si inmultirea cugetării trufaşe si a părerii 
de sine. 



Despre luarea-aminte in ceea ce priveşte , 
citirea cărţilor Sfinţilor Părinţi , despre viata monahala 

Cărţile Sfinţilor Părinţi despre viata monahala trebuie citite cu mare chibzuinţă. Se 
pare ca monahul incepator nu poate nicidecum sa adapteze cartea la situaţia proprie, ci se lasă 
furat, de obicei, de orientarea cârtii. Daca acea carte cuprinde sfaturi despre liniştire (isihie) si 
arata imbelsugarea roadelor duhovniceşti care pot fi dobândite in pustie, si in incepator se 
iveşte intotdeauna dorinţa foarte puternica de a se insingura in isihie intr-o pustie nelocuita. 
Daca se vorbeşte in carte despre ascultarea necondiţionata sub călăuzirea unui Părinte 
purtător de Duh, si in incepator apare totdeauna dorinţa unei vieţuiri foarte aspre in deplina 
ascultare fata de stareţ. Dumnezeu nu a lăsat pentru vremea noastră nici pe unul, nici pe ce- 
lalalt dintre aceste feluri de vieţuire. 

Cărţile Sfinţilor Părinţi scrise despre aceştia, ii pot insa, inrauri atât de puternic pe 
incepator, incat acesta, din pricina lipsei de experienţa si a nestiintei sale, se hotărăşte cu uşu- 
rinţa sa părăsească locul petrecerii sale, de unde are totul la indemana spre a se mântui si a 
spori duhovniceste prin implinirea poruncilor evanghelice, si aceasta, de dragul visului de 
neimplinit al vieţuirii desăvârşite, care se zugrăveşte in culori vii si ademenitoare in 
inchipuirea sa. Sfanţul Ioan Scararul spune in Cuvântul despre isihie: "In trapeza bunei obşti 
se afla intotdeauna un câine oarecare, ce incearca sa răpească din ea o bucata de pâine, adică 
sufletul, iar apoi fuge, tinandu-1 in gura, si ii mananca intr-un loc insingurat" (Cuvântul 27). 

In cuvântul despre ascultare, acest povatuitor al monahilor zice: "Celor aflaţi in 
ascultare, diavolul le sădeşte pofta unor virtuţi peste putere; iar pe cei din liniştire ii indeamna 
la nevointe nepotrivite lor. Cercetează mintea ascultătorilor necercati si vei afla acolo gânduri 
născocite din amăgirea de sine: vei găsi acolo dorinţa de liniştire si postire nemăsurata, de 
rugăciune neimprastiata, de cea mai deplina lipsa de slava deşartă, de necontenita pomenire a 
morţii, de neincetata străpungere a inimii, de desăvârşita neminiere, de tăcere adânca, de 
curăţie covârşitoare. Aceştia amagindu-se, au sărit in zadar (din viata de obşte in insingurare 
adânca), fara a avea, in sine, ca incepatori, sus-pomenitele virtuţi, din osebita iconomie a lui 
Dumnezeu: vrăjmaşul i-a invatat sa tinda spre aceste virtuţi mai inainte de vreme, ca sa nu le 
primească pe ele la vremea lor. 

Amăgitorul (diavolul) fericeşte inaintea celor ce se liniştesc iubirea de străini a 
ascultătorilor, slujirea lor, iubirea de fraţi, impreuna-vietuire, ingrijirea celor bolnavi, ca sa-i 
facă si pe aceştia lipsiţi de răbdare, ca si pe cei dintâi" (Cuvântul 4). îngerul căzut se 
străduieşte sa-i insele si sa-i atragă la pierzanie pe monahi, imbiindu-i nu numai cu păcatul in 
feluritele lui chipuri, ci si cu virtuţile cele mai inalte, care nu sunt la măsura lor. Nu va 
incredeti, fraţilor, in gândurile voastre, in priceperea voastră, in visele si 
aplecările voastre, ori cat de bune vi s-ar părea, oricât de viu v-ar infatisa priveliştea celei mai 
sfinte vieţuiri monahale ! Daca acea mănăstire in care locuiţi va da putinţa de a trai potrivit cu 
poruncile evanghelice, daca nu va prăvălesc smintelile in păcate de moarte, nu va părăsiţi 
mănăstirea. Suferiti-i cu indelunga răbdare neajunsurile, atât duhovniceşti, cat si materiale; nu 

cugetaţi in zadar a caută o arena de nevointe pe care Dumnezeu nu a daruit-o vremurilor 
noastre. Dumnezeu voieşte si caută mântuirea tuturor. El ii si mantuieste intotdeauna pe toţi 
cei care vor sa se mântuiască de la innecul in marea vieţii si a păcatelor, dar nu o face 
intotdeauna in corabie sau intr-un liman indemanos si bine orânduit. El a făgăduit mântuirea 
de la moarte a Sfanţului Apostol Pavel si tuturor tovarăşilor sai; El a si dat aceasta mântuire, 
dar Apostolul si tovarăşii sai de drum s-au salvat nu pe corabie, care s-a sfărâmat, ci cu mare 
osteneala; unii inot, alţii pe scânduri si felurite sfaramaturi din corabie. 

Ti-a venit vreun gând bun ? Opreste-te: sa nu tinzi nicidecum spre implinirea lui fara 
chibzuiala, pe negandite. Simţi in inima vreo insuflare buna ? Opreste-te: nu indrazni sa te 
laşi dus de ea. Ia Evanghelia ca indreptar. Cercetează: se potrivesc, oare, gândul tau cel bun si 
insuflarea cea buna a inimii tale cu atotsfanta invatatura a Domnului ? Curând vei vedea, ca 
nu este nici o potrivire intre binele evanghelic si binele firii omeneşti căzute. Binele firii 
noastre căzute este amestecat cu râul, si de aceea insusi acest bine s-a preschimbat in rau, la 
fel cum se preface in otrava mâncarea gustoasa si sănătoasa, atunci când este amestecata cu 
otrava. Pazeste-te de a savarsi binele firii căzute ! Săvârşind acest bine, vei hrăni căderea ta, 
vei hrăni in tine părerea de sine si trufia, vei atinge cea mai apropiata asemănare cu demonii. 
Dimpotrivă, săvârşind binele evanghelic, ca un ucenic adevărat si credincios al Dumnezeului- 
Om, te vei face asemenea Dumnezeului-Om. "Cel ce isi iubeşte sufletul sau", a zis Domnul, 
"si-1 va pierde; iar cel ce isi uraste sufletul sau in lumea aceasta ii va păstra in viata veşnica" 
(Ioan 12, 25). "Cel ce voieşte sa vina după Mine, sa se lepede de sine, sa-si ia crucea si sa-mi 
urmeze Mie. 

Căci cine nu va voi sa isi scape sufletul, ii va pierde, iar cine va pierde sufletul sau 
pentru Mine si pentru Evanghelie, acela ii va mântui" (Mc. 8, 34-35). Domnul porunceşte 
lepădarea deplina de firea căzuta, ura fata de pornirile ei, nu numai către cele care sunt rele si 
la arătare, ci fata de toate pana la una, chiar si fata de cele care par bune in aparenta. Mare 
nenorocire este a urma dreptăţii firii căzute - cu aceasta se afla impreunata lepădarea de 
Evanghelie, lepădarea de Răscumpărătorul, lepădarea de mântuire. "Cel ce nu isi va ura 
sufletul sau, nu poate sa fie ucenicul Meu" a zis Domnul. 

Talcuind cuvintele de mai sus ale Domnului, Marele Varsanufie grăieşte: "Cum se 
leapădă de sine omul ? Doar prin aceea ca părăseşte dorinţele fireşti si urmează Domnului. 
De aceea si vorbeşte aici Domnul anume despre ceea ce este firesc, iar nu despre ceea ce este 
nefiresc; căci daca cineva are sa părăsească doar cele nefireşti, inca nu a părăsit pentru 
Dumnezeu nimic din cele ale sale, căci cele se sunt impotriva firii nu sunt ale lui. Iar cel care 
a părăsit cele fireşti pururea striga dimpreună cu apostolul Petru: "lata, noi am lăsat toate si 
Ti-am urmat Tie. Cu noi, oare, ce va fi ?" (Mt. 19, 27-29) si aude fericitul glas al Domnului, si 
prin făgăduinţa se incredinteaza de moştenirea vieţii veşnice (Mt. 19, 27-29). Ce a lăsat Petru, 
nefiind bogat, si cu ce se lauda, daca nu cu părăsirea dorinţelor sale fireşti ? 
Căci daca omul nu va muri fata de de trup, trăind cu duhul, nu poate sa invie cu sufletul. 
După cum in mort nu se mai afla deloc dorinţe fireşti, ele nu se mai afla nici in cel care a mu- 
rit duhovniceste fata de trup. Daca ai murit fata de trup, cum pot trai in tine dorinţele fireşti ? 
Iar daca nu ai atins măsura duhovniceasca, ci inca mai eşti prunc cu mintea, atunci smereste- 
te inaintea invatatorului ca sa te certe cu mila" (Ps. 140, 5) si fara de sfat "nimic sa nu faci 
(Sirah 32, 20), măcar de ti s-ar părea lucrul bun la arătare, căci lumina demonilor se intoarce, 
mai apoi, in intuneric" (Răspunsul 59). întocmai la fel se poate spune si despre lumina firii 
omeneşti căzute. A urma acestei lumini si a o lasă sa sporească in tine aduce sufletului 
desăvârşita intunecare, si te instraineaza cu totul de la Hristos. Cel străin de creştinism, este 
străin de Dumnezeu: "oricine tăgăduieşte pe Fiul nu are nici pe Tatăl" (Ioan 11, 23) este un om 
fara Dumnezeu. 

In veacul nostru, ingamfat de prosperitatea sa, cei mai mulţi dintre oameni, care se 
proclama pe sine creştini si mari savarsitori ai binelui, s-au aruncat spre săvârşirea dreptăţii 

firii căzute, respingând cu dispreţ dreptatea evanghelica. Aceasta majoritate sa bage in urechi 
caracterizarea Domnului: "Poporul acesta se apropie de Mine cu gura si cu buzele Ma 
cinsteşte, dar cu inima este departe de Mine. In desert ma cinstesc ei, invatand invataturi ce 
sunt porunci ale oamenilor" (Mt. 15, 8-9). Cel ce lucrează dreptatea omeneasca este plin de 
părere de sine, de cugetare semea~a, de amăgire de sine; el propavaduieste, trâmbiţează de- 
spre sine, despre faptele sale, nebagarid nicicum in seama opreliştea pusa de Domnul (Mat. 
6,1-18); cu ura si răzbunare plăteşte el acelora care ar indrazni sa-si desehida gura pentru a se 
impotrivi, oricât de intemeiat si bine intenţionat dreptăţii lui, se recunoaşte pe sine vrednic si 
preavrednic de rasplatile pământeşti si cereşti. 

Dimpotrivă, lucratorul poruncilor evanghelice este intotdeauna adâncit in smerenie: 
punând fata in fata măreţia si curăţia preasfintelor porunci cu felul in care le-a implinit el 
insusi, el recunoaşte intotdeauna acest fel ca fiind in cea mai mare măsura neîndestulător si 
nevrednic de Dumnezeu; el se vede pe sine ca meritând muncile vremelnice si cele veşnice 
pentru păcatele sale, pentru partasia nedesfacuta cu Satana, pentru căderea cea de obşte a 
tuturor oamenilor, pentru propria lui stăruinţa in cădere; in fine, pentru insasi plinirea 
neîndestulătoare si adesea anapoda a poruncilor. înaintea oricărui necaz trimis de Dumneze- 
iasca Pronie, el pleacă, smerit, capul, ştiind ca Dumnezeu prin necazuri da invatatura 
slujitorilor Sai in vremea călătoriei lor pământeşti. Unuia ca acesta ii pare rau pentru 
vrăjmaşii sai si se roagă pentru ei ca pentru nişte fraţi aflaţi sub inraurirea demonilor, ca 
pentru nişte mădulare ale aceluiaşi trup, lovite de boala in duhul lor, ca pentru nişte 
binefăcători ai sai, ca pentru nişte unelte ale Dumnezeieştii Pronii. 



Despre vise 

Demonii se folosesc de vise pentru a tulbura si vatama sufletele omeneşti; chiar si 
monahii neincercati, luând aminte la vise, isi aduc vătămare si din aceasta pricina trebuie 
neapărat sa arătam aici ce insemnatate au visele in ceea ce priveşte omul a cărui fire nu este 
inca innoita prin Duhul Sfanţ. 

In vremea somnului omenesc, starea celui ce doarme este astfel rânduita de 
Dumnezeu, ca orice om se afla intr-o deplina odihna. Aceasta odihna este atât de deplina, 
incat omul, pe durata ei, pierde conştiinţa existentei proprii si intra intr-o stare de uitare de 
sine. Pe timpul somnului, orice activitate care se face cu efort, in mod deliberat, sub imperiul 
raţiunii si al voinţei, conteneşte: ramane doar acea activitate care este indispensabila 
existentei si nu poate fi despărţita de aceasta. In corp, sângele isi continua mişcarea, stomacul 
mistuie hrana, plămânii respira, pielea asuda; in suflete continua sa se nască gânduri, 
inchipuiri si simţiri, insa nu dependent de raţiune si liberul-arbitru, ci prin lucrarea 
inconştienta a firii. Din asemenea inchipuiri, insotite de o gândire si simţiri caracteristice, se 
alcătuieşte visul. El este adesea straniu, dat fiind ca nu aparţine sistemului de inchipuiri si 
cugetări voluntare si deliberate, ci apare spontan si de sine stătător, potrivit legii si necesitaţii 
firii. Uneori visul poarta amprenta incoerenta a cugetărilor si inchipuirilor voluntare, iar 
uneori constituie o urmare a dispoziţiei sufleteşti. In acest fel, visul in sine insusi, nu poate si 
nu trebuie sa aibă nici o insemnatate. Aşadar, este ridicola si cu totul ilogica dorinţa unora de 
a vedea in himerele viselor pe care le au, prevestiri asupra viitorului propriu sau asupra 
viitorului altora sau vreun oarecare alt talc. Cum poate exista un lucru care nu are nici o 
pricina ca sa existe ? 

Demonii, care au cale libera spre sufletele noastre in vremea cat suntem treji, au cale 
libera spre ele si atunci când dormim. Si in vremea somnului, ei ne ispitesc cu păcatul, 
amestecând cu inchipuirea noastră si inchipuirea făurită de ei. De asemenea, vazandu-ne ca 
luam aminte la vise, se silesc sa ne facă visele cat mai interesante, iar in noi sa stârnească o 

mai mare atenţie fata de aceste năluciri, sa ne facă, incetul cu incetul, sa ne incredem in ele. 
Aceasta incredere este intotdeauna impreunata cu părerea de sine, iar părerea de sine, falsifica 
modul in care ne vedem cu mintea pe noi insine, iar drept urmare, intreaga noastră activitate 
se lipseşte de dreapta socoteala - exact ce le trebuie demonilor. Celor ce au sporit in părerea 
de sine, demonii incep sa li se arate in chip de ingeri de lumina, in chip de mucenici si 
preacuviosi, chiar si in chipul Maicii lui Dumnezeu si al lui Hristos însuşi, fericesc petrecerea 
lor, le făgăduiesc cununile cereşti, ridicandu-i prin aceasta la inaltimea părerii de sine si a tru- 
fiei. Aceasta inaltime este, totodată, si prăpastia pierzării. Trebuie sa ştim si iarasi sa ştim ca 
in starea noastră, neinnoita inca prin har, nu suntem in stare sa vedem alte vise in afara de 
cele alcătuite de aiurarea sufletului si de barfirea demonilor. Asa cum, in stare de veghe, din 
firea căzuta, răsar in noi, sau sunt aduse de demoni in chip statornic si neincetat, cugete si in- 
chipuiri, si in vremea somnului vedem vise doar prin lucrarea firii căzute si prin lucrarea 
demonilor. Asa cum mângâierea noastră in vreme de trezie sta in străpungerea inimii, care se 
naşte din conştiinţa păcatelor noastre, din aducerea-aminte de moarte si de judecata lui 
Dumnezeu (numai ca aceste gânduri apar in noi din harul lui Dumnezeu, care trăieşte in noi, 
sădit prin Sfanţul Botez, si sunt aduse de ingerii lui Dumnezeu, potrivit stării noastre de 
oameni aflaţi sub pocăinţa) tot asa si in somn, foarte rar, la mare nevoie, ingerii lui 
Dumnezeu ne infatiseaza fie sfârşitul nostru, fie muncile din iad, fie infricosata judecata care 
incepe odată cu apropierea morţii si continua după moarte. Aceste vise ne aduc frica de 
Dumnezeu, străpungerea inimii, plânsul pentru noi insine. Asemenea vise se dau, insa, foarte 
rar unui nevoitor, sau chiar si unui păcătos vădit si inrait, prin osebita si neştiuta iconomie a 
lui Dumnezeu; sunt date rar nu din zgârcenia Dumnezeiescului har, fata de noi - nu ! Ci din 
acea pricina, ca tot ce se intampla cu noi in afara rânduielii obişnuite ne duce la părere de sine 
si clatină in noi smerenia, care este neapărat trebuincioasa pentru mântuirea noastră. 

Voia lui Dumnezeu, in a cărei implinire sta mântuirea omului, este infatisata in Sfânta 
Scriptura atât de viu, atât de puternic, atât de amănunţit, ca a lucra pentru mântuirea 
oamenilor prin incalcarea obişnuitei rânduieli a lucrurilor apare ca o fapta de prisos si 
nefolositoare. Celui ce a cerut invierea celui mort si' trimiterea lui către fraţii sai spre a-i vesti 
sa treacă de pe calea cea larga pe cea strâmta, i s-a zis: "Au pe Moise si pe prooroci: sa 
asculte de ei". Iar când cel ce ceruse aceasta s-a impotrivit: "Nu !..., ci daca cineva dintre 
morţi se va duce la ei, se vor pocăi", a primit răspunsul: "Daca nu asculta de Moise si de 
prooroci, nu vor crede nici daca ar invia cineva din morţi" (Le. 16, 27-31 ). Experienţa a 
arătat ca mulţi dintre cei care s-au invrednicit in vis de vedenia vămilor, a înfricoşatei 
Judecaţi si a altor lucruri cumplite de dincolo de mormânt, au fost cutremuraţi de vedenie 
pentru scurt timp, iar apoi au căzut in imprastiere, au uitat de cele văzute si au trăit in negrija; 
dimpotrivă, unii care nu au avut nici un fel de vedenii, ci s-au invatat cu osârdie in legea lui 
Dumnezeu, au venit treptat la frica lui Dumnezeu, au atins sporirea duhovniceasca si au trecut 
din pământeasca vale a plângerii in fericita veşnicie cu bucuria născuta din incredintarea 
mântuirii. Sfanţul Ioan Scararul cugeta despre partea pe care o au demonii in visele 
monahilor, folosind cuvintele de mai jos: "Atunci când părăsim, pentru Domnul, casa si 
rudeniile noastre, dandu-ne pe noi insine străinătăţii pentru dragostea lui Hristos, demonii, 
din răzbunare, incearca sa ne tulbure prin visuri, aratandu-ne rudeniile noastre plângând, fie 
murind, fie inchise, fie stramtorate pentru noi. Deci, cel ce crede viselor e asemenea celui ce 
aleargă după umbra sa si incearca sa o prindă. Dracii slavei deşarte se fac, in visuri, prooroci. 
Ei ghicesc ca nişte vicleni, cele viitoare si ni le vestesc mai dinainte, ca implinindu-se 
vedeniile sa ne minunam si sa ne inaltam cu gândul ca unii ce ne-am afla deja aproape de 
darul proorociei. In cei care cred dracului acestuia, el se face adeseori prooroc. Iar pentru cei 
ce-1 defăima, el este pururea mincinos. Duh fiind, el vede cele ce se săvârşesc in cuprinsul 
văzduhului si cunoscând pe cineva ca moare, vesteşte despre aceasta, in vis, celor uşurei la 

minte. Dracii nu ştiu nimic din cele viitoare, dintr-o cunoştinţa de mai inainte, altminteri si 
vrăjitorii ar fi in stare sa ne prezică ceasul morţii. 

Demonii se prefac deseori in ingeri de lumina si in chipuri de mucenici si ne arata pe 
aceia venind la noi in visuri. Iar când ne deşteptam, ne afunda in bucurie si inaltare. Dar 
aceasta sa-ti fie semnul inselarii (amăgirii drăceşti). Căci ingerii ne arata muncile, judecata si 
moartea, iar odată treziţi, ne umplem de cutremur si tânguire. Când incepem sa ne plecam in 
vis dracilor, ei vor incepe sa-si bata joc de noi si când suntem treji. Cel ce crede visurilor e cu 
totul necercat. Iar cel ce nu crede nici unora, e cu adevărat filosof. Crede numai celor care-ti 
vestesc tie chinuri si judecata. Dar daca acestea iti pricinuiesc deznădejde, si ele sunt de la 
draci" (Sf Ioan Scararul, Adaos la cuvântul al 3-lea). 

Preacuviosul Casian Romanul povesteşte despre un monah oarecare, de loc din 
Mesopotamia, cum ca ducea o viata cat se poate de anahoretica si postniceasca, dar a pierit, 
amăgit fiind de demoni prin vise. Demonii, vazand ca monahul nu prea lua seama la creşterea 
lui duhovniceasca, ci isi indrepta toata luarea-aminte spre nevointa trupeasca, au inceput sa-i 
infatiseze vise care, prin reaua viclenie a dracilor, se implineau in fapta. Atunci când monahul 
s-a intarit in increderea in visele sale si in sine, diavolul i-a infatisat intr-un vis maret pe iudei 
desfatandu-se de bunătăţile cele cereşti, iar pe creştini chinuindu-se in muncile iadului. 
Facand aceasta, demonul - bineinteles, in chip de lumina sau de oarecare drept al Vechiului 
Testament - 1-a sfătuit pe monah sa primească iudaismul spre a avea putinţa de a se impartasi 
de fericirea iudeilor, ceea ce monahul a si făcut fara sa mai intarzie catusi de puţin. (Cuvânt 
despre dreapta socotinţa, Filoc. slav. V, VI). 

Cele spuse sunt de ajuns pentru a lamuri iubiţilor noştri fraţi, monahilor din vremea 
de astăzi, cat de nesocotit lucru este a lua aminte si, cu atât mai mult, a te increde in vise, 
precum si cumplita vătămare care poate sa se nască dintr-o asemenea incredere. Din luarea- 
aminte la vise totdeauna se furişează in suflet increderea fata de ele: de aceea este oprita cu 
asprime chiar si aceasta simpla luare-aminte. 

Firea innoita prin Duhul Sfanţ se carmuieste după cu totul alte legi decât făptura 
căzuta si impietrita in căderea ei. Carmuitorul omului innoit este Duhul Sfanţ. "Căci peste 
aceştia a strălucit harul Dumnezeiescului Duh," a spus Preacuviosul Macarie cel Mare, "si S- 
a salasuit in adâncul minţilor: pentru aceştia, Domnul este ca sufletul lor" (Omilia 7, cap. 12). 
Si in trezie, si in somn, ei petrec in Domnul, afara de păcat, afara de gândurile si inchipuirile 
pământeşti si trupeşti. Gândurile si inchipuirile lor, care se afla in timpul somnului in afara de 
cârmuirea raţiunii si voinţei omeneşti si lucrează in ceilalţi oameni in mod inconştient, sub 
impulsul firii, in aceştia lucrează sub indreptarea Duhului, iar visele lor au o insemnatate du- 
hovniceasca. Astfel, dreptul Iosif in vis a fost invatat despre taina inomenirii lui Dumnezeu- 
Cuvantul; in vis i s-a poruncit sa fuga in Egipt, precum si sa se intoarca de acolo (Mat. cap.I 
si II). Visele trimise de Dumnezeu poarta in ele insele o nebiruita putere de convingere. 
Aceasta putere de convingere este de inteles in ceea ce-i priveşte pe sfinţii lui Dumnezeu, 
insa de neatins pentru cei aflaţi in lupta cu patimile. 

Despre vieţuirea după sfat 

Am dat cândva, numele de "faramituri" vieţii duhovniceşti pe care Dumnezeiasca 
Pronie a lasat-o vremii noastre. Ea se intemeiaza pe călăuzirea in lucrarea mântuirii prin 
Sfânta Scriptura si scrierile Sfinţilor Părinţi, cu sfaturile si cuvintele ziditoare imprumutate de 
la părinţii si fraţii vremurilor noastre. In sensul sau propriu, aceasta este ascultarea vechilor 
monahi sub un alt chip, potrivit neputinţei noastre, care este cu precădere sufleteasca. 
Vechilor ascultători, povatuitorii lor purtători de Duh le vesteau neintarziat si de-a dreptul 
voia lui Dumnezeu: acum, monahii sunt siliţi sa caute singuri in Scriptura voia lui Dumnezeu, 
si de aceea sunt supuşi unor dese si prelungite nedumeriri si greşeli. Pe atunci, sporirea era 

grabnica prin insasi firea lucrării: acum ea este zabavnica, iarasi prin firea lucrării. Aceasta a 
fost buna voire a Dumnezeului nostru in ceea ce ne priveşte: datori suntem sa ne supunem ei 
si sa ne inchinam inaintea ei cu recunoştinţa. 

Viata noastră monahala din vremea de acum, călăuzită după Scriptura si după sfatul 
părinţilor si fraţilor, este consacrata de pilda incepatorului monahismului, Preacuviosul 
Antonie cel Mare. El nu a fost in ascultare la vreun stareţ, ci pe când era incepator trăia de 
sine si lua povata din Scriptura si de la feluriţi părinţi si fraţi: de la unul a invatat infranarea, 
de altul blândeţea, răbdarea, smerenia; de la altul - luarea-aminte cu deadinsul la sine si 
liniştirea, straduindu-se sa-si insuseasca virtutea fiecărui monah virtuos, arătând ascultare fata 
de toţi - după putinţa, smerindu-se inaintea tuturor si rugandu-se lui Dumnezeu neincetat. 
(Vieţile Sfinţilor, 17 ianuarie). 

Poarta-te si tu, incepatorule, in acelaşi chip ! Arata egumenului si restului conducerii 
mănăstireşti ascultare nefatamica si nedornica sa placa oamenilor, ascultare străina de 
linguşire si rasfat, ascultare pentru Dumnezeu. Arata ascultare tuturor părinţilor si fraţilor in 
toate cererile lor care nu sunt potrivnice Legii lui Dumnezeu, tipicului si aşezămintelor 
mănăstirii, precum si celor rânduite de conducerea mănăstirii. Insa nu fii nicicum ascultător 
spre cele rele, de ti s-ar si intampla sa suferi oarecare necaz pentru faptul ca n-ai vrut sa placi 
oamenilor si pentru neclintirea ta. 

Sfatuieste-te cu părinţii si cu fraţii virtuoşi si pricepuţi, dar insuseste-ti sfaturile lor cu 
cea mai mare chibzuinţă si băgare de seama. Nu te lasă atras de sfat din prima clipa când 
incepe sa lucreze asupra ta ! Din pricina impatimirii si orbirii tale, un sfat pătimaş si dăunător 
poate sa-ti placa numai si numai din pricina nestiintei si lipsei tale de experienţa, sau pentru 
ca este pe placul vreunei patimi ascunse, necunoscute tie, care trăieşte in tine. Cu plâns si 
intru suspinarea inimii roagă- 1 pe Dumnezeu sa nu- ti ingaduie a te abate de la Atotsfanta Lui 
voie spre a urma voia căzuta omeneasca, a ta sau a aproapelui tau, sfătuitorul tau. In ceea ce 
priveşte gândurile tale, ca si gândurile aproapelui, sfaturile acestuia, sfatuieste-te cu 
Evanghelia. Slava deşartă si părerea de sine iubesc a invata si a povatui pe alţii. 

Ele nu se ingrijesc de vrednicia sfatului lor ! Ele nu cugeta ca pot aduce aproapelui o 
rana de nevindecat printr-un sfat prostesc, care este primit de incepatorul neincercat cu o 
incredere iresponsabila, intru aprinderea trupului si a sângelui ! Ele au nevoie de succes, 
indiferent de calitatea acestui succes, oricare ar fi principiul pe care se intemeiaza. Ele au 
nevoie sa-1 impresioneze pe incepator si sa si-1 subordoneze moral ! Ele au nevoie de lauda 
oamenilor ! Ele au nevoie sa treacă drept stareţi si invatatori sfinţi, pricepuţi, clarvăzători ! 
Ele au nevoie sa-si hrănească nesătula iubire de slava deşartă si trufia. întemeiata a fost 
intotdeauna, si mai ales acum, rugăciunea Proorocului: "Mantuieste-ma Doamne, ca a lipsit 
cel cuvios, ca s-au imputinat adevărurile de către fiii oamenilor. Deşertăciuni a grăit fiecare 
către aproapele sau, buze viclene in inima, si in inima au grăit rele" (Ps. 11, 2, 3). Cuvântul 
mincinos si făţarnic nu poate sa nu fie cuvânt rau si dăunător. împotriva unei asemenea stări 
sufleteşti trebuie luate masuri de precauţie. "Cercetează Dumnezeiasca Scriptura", spune 
Simeon, Noul Teolog, "si scrierile Sfinţilor Părinţi, mai ales pe cele despre lucrare, ca 
punandu-le alăturea de cele invatate si făptuite de invatatorul si stareţul tau sa le poţi vedea si 
intelege pe acestea ca intr-o oglinda, si pe cele ce conglasuiesc cu Scriptura sa ti le insusesti 
si sa le tii in cuget, iar pe cele mincinoase si rele sa le cunoşti si sa le lepezi, ca sa nu fii 
amăgit. Căci sa ştii ca in zilele acestea s-au arătat mulţi amăgitori si dascăli mincinoşi". 

Preacuviosul Simeon a trăit in veacul al zecelea după Naşterea lui Hristos, cu noua 
sute de ani inaintea vremurilor noastre - si iată de atunci, deja, se ridica glasul unui drept in 
Sfânta Biserica a lui Hristos, tanguindu-se de lipsa adevăraţilor călăuzitori, purtători de Duh, 
de mulţimea dascălilor mincinoşi. Odată cu scurgerea timpului, s-au imputinat din ce in ce 
mai mult povatuitorii vrednici in ale monahismului. Atunci, Sfinţii Părinţi au inceput tot mai 
mult sa indrepte spre călăuzirea după Sfânta Scriptura si scrierile Părinţilor. Preacuviosul Nil 

Sorski, trimiţând la Părinţii care scriseseră inaintea lui, spune: "Nu mica nevointa este, au zis 
aceştia, a afla un invatator neamagitor pentru aceasta minunata lucrare (adevărata rugăciune 
monahala a inimii si mintii). Ei au numit neamagitor pe acela care are lucrare si cugetare 
mărturisită de Sfintele Scripturi si a dobândit dreapta socoteala duhovniceasca. Si aceasta au 
mai zis Sfinţii Părinţi, ca si pe atunci abia se putea găsi un invatator neamagitor pentru 
asemenea lucruri, iar acum, când aceşti invatatori s-au imputinat peste măsura, ei trebuie 
căutaţi cu toata osârdia. Iar daca nu poate fî găsit unul ca acesta, Sfinţii Părinţi au poruncit a 
ne invata din Dumnezeiasca Scriptura, ascultând pe Domnul însuşi, care grăieşte: "Cercetaţi 
Scripturile, si in ele veţi afla viata veşnica" (Ioan 5, 39). "Căci toate cate s-au scris mai 
inainte" in Sfintele Scripturi, "s-au scris spre invatatura noastră" (Rom. 15, 4. Inainte- 
cuvantare la Tipic sau Predanie). 

Preacuviosul Nil a trăit in veacul al XV lea; el a intemeiat un schit nu departe de 
Bielo-Ozero, unde se si indeletnicea cu rugăciunea in insingurare adânca. Este foarte folositor 
pentru stareţii ai vremurilor din urma sa asculte cu ce smerenie si lepădare de sine vorbeşte 
Preacuviosul Nil despre povatuirile pe care le dădea obştii. "Nimeni nu trebuie sa tainuiasca 
din lenevie cuvântul lui Dumnezeu, ci sa-si mărturisească neputinţa si totodată sa nu ascundă 
adevărul lui Dumnezeu, ca sa nu ne facem vinovaţi de incalcarea poruncilor Dumnezeieşti. 
Nu vom tăinui Cuvântul lui Dumnezeu, ci ii vom vesti pe el. Dumnezeiestile Scripturi si 
cuvintele Sfinţilor Părinţi sunt numeroase ca nisipul marii: cercetandu-le fara de lenevire, sa 
invatam din acestea pe cei ce vin la noi si au trebuinţa de ele (care cer, care intreaba). Ci mai 
drept spus: nu invatam noi, căci nevrednici suntem de aceasta, ci invata fericiţii Sfinţii Părinţi 
din Dumnezeistile Scripturi" (Predania Preacuviosului Nil Sorski. Nu este de prisos sa ob- 
servam aici ca, deşi Preacuviosul Nil Sorski avea harul lui Dumnezeu, insa nu indraznea sa 
talcuiasca Scriptura de la sine, ci urma talcuirii făcute de Părinţi. 

Calea smeritei cugetări este singura cale sigura spre mântuire). lata ce model 
exemplar pentru povatuitorii zilelor noastre ! El este pe deplin folositor de suflet si pentru 
povatuitor, si pentru cel povăţuit; el este expresia corecta a sporirii cu măsura; el este unit cu 
lepădarea părerii de sine, a obrăzniciei si indraznelii nebuneşti in care cad cei ce urmează la 
arătare lui Varsanufie- cel Mare si altor Părinţi purtători de semne, neavind insa harul 
Părinţilor. Ceea ce in aceia era semnul imbelsugatei adastari in ei a Duhului Sfanţ, la aceşti 
imitatori lipsiţi de judecata si făţarnici slujeşte ca semn al belşugului de nestiinta,de amăgire 
de sine, de trufie, de indrazneala ! Sa rostim cuvântul lui Dumnezeu inaintea fraţilor noştri cu 
cea mai mare smerenie si evlavie cu putinţa, recunoscandu-ne prea mici pentru aceasta slujire 
si pazindu-ne pe noi insine de slava deşartă care imboldeste cu putere pe oamenii pătimaşi, 
atunci când invata pe fraţi. Ganditi-va ca trebuie sa dam răspuns pentru fiecare vorba deşartă 
(Mat. 12, 36) - cu cat oare, este mai greu răspunsul pentru cuvântul lui Dumnezeu rostit cu 
slava deşartă si sub imboldul slavei deşarte ? "Pierde-va Domnul toate buzele cele viclene, 
limba cea grăitoare de lucruri mari, pe cei ce au zis: limba noastră o vom mari, buzele noastre 
la noi sunt, cine ne este noua Domn ?" (Ps. 11, 4-5). Pierde-va Domnul pe cei ce caută slava 
lor, nu slava lui Dumnezeu. 

Sa ne infricosam de ameninţarea Domnului ! Sa rostim cuvânt de zidire atunci când o 
cere trebuinţa de neinlaturat, nu ca nişte povatuitori, ci ca unii care au nevoie de povatuire si 
sarguiesc a se impartasi de povatuirea data de Dumnezeu in Cuvântul Sau cel Atotsfint. 
"După darul pe care 1-a primit fiecare", glasuieste Sfanţul Apostol Petru, "slujiţi unii altora, 
ca nişte buni iconomi ai harului celui de multe feluri al lui Dumnezeu. "Daca vorbeşte cineva, 
cuvintele sale sa fie ca ale lui Dumnezeu", cu frica de Dumnezeu si cu evlavie către cuvintele 
Dumnezeieşti; iar nu ca rostind cuvintele de la sine; daca slujeşte cineva, slujba lui sa fie ca 
din puterea pe care o da Dumnezeu", iar nu ca din puterea sa: "ca intru toate sa se slăvească 
Dumnezeu, Iisus Hristos" (1 Petru 4, 10-11). Cel ce lucrează de la sine, lucrează pentru slava 
deşartă, aducandu-se pe sine, dimpreună cu cei care ii asculta, jertfa satanei; cel ce lucrează 

de la Domnul, lucrează intru slava Domnului, săvârşind mântuirea sa si pe a aproapelui prin 
Domnul, Singurul Mântuitor al oamenilor. Sa ne temem a da incepatorului vreo povata ne 
chibzuita, care nu se intemeiaza pe Cuvântul lui Dumnezeu si pe intelegerea duhovniceasca a 
Cuvântului lui Dumnezeu. 

Mai bine sa-ti recunoşti neştiinţa, decât sa te impaunezi cu ştiinţa vătămătoare de 
suflet. Sa ne păzim de aceasta mare nenorocire - a-1 preface pe incepatorul lesne-crezator din 
rob al lui Dumnezeu in rob al omului (1 Cor. 7, 23), atragandu-1 spre a face voia căzuta 
omeneasca in locul Atotsfintei voi a lui Dumnezeu. (Aici se vorbeşte nu despre ascultarea 
mănăstireasca in cele de afara, nu despre muncile si ocupaţiile mănăstireşti rânduite de 
conducerea mănăstirii, ci despre ascultarea duhovniceasca, tainica, săvârşita in suflet). 
Atitudinea plina de modestie a sfătuitorului fata de cel povăţuit este cu totul alta decât cea a 
stareţului fata de ascultătorul necondiţionat, rob pentru Domnul. 

Sfatul nu cuprinde in sine condiţia de a fi implinit neapărat, el poate fi implinit sau 
neimplinit. Asupra sfătuitorului nu atârna nici o răspundere pentru sfatul lui, daca 1-a dat cu 
frica de Dumnezeu si cu smerita cugetare, nu din pornirea sa, ci fiind intrebat si silit. Nici cel 
ce a primit sfatul nu este legat de el, ci ramane la voia si la chibzuinţă lui sa implineasca sau 
nu sfatul primit. E lesne de văzut: calea sfatului si a urmării Sfintei Scripturi este potrivita cu 
vremurile noastre plăpânde. Sa bagam de seama ca Sfinţii Părinţi ne opresc a da sfaturi 
aproapelui cu de la sine putere, fara ca acesta sa o ceara, a da sfat de voia ta fiind semnul ca 
iti recunoşti ştiinţa si vrednicia duhovniceasca, lucru care este- vădita- trufie si amăgire de 
sine (Părerea Sfanţului mucenic Petru, mitropolitul Damascului si a altor părinţi). Nu este 
vorba aici de egumeni si de mai-marii mănăstirilor, care sunt datori in toata vremea, orice 
nevoie s-ar intampla, chiar nefiind intrebati, sa povatuiasca obştea pe care o carmuiesc. (2 
Tim. 4, 2). Cercetând alte mănăstiri, insa, ei sunt datori sa se călăuzească după sfatul pe care 
1-a dat Preacuviosul Macarie Alexandrinul, Preacuviosului Pahomie cel Mare. Pahomie 1-a 
intrebat pe Macarie cu privire la povatuirea obstei si judecarea ei. Avva Macarie a răspuns: 
"Invata si judeca pe supuşii tai, si nu judeca pe nimeni din ceilalţi" (Din Pateric si spuse 
vrednice de pomenire despre avva Macarie Oraseanul, cap. 2). Aceasta pravila au pazit-o si o 
păzesc toţi intai-statatorii care doresc sa placa lui Dumnezeu. 



Despre viata pustnicească 

Sa nu ramana ascuns fata de preaiubiţii fraţi faptul ca roadele cele mai inalte ale vieţii 
monahale cum ar fi anahoreza in adâncul pustiei sau isihia in zăvorâre, precum si petrecerea 
pe anga un stareţ purtător de Duh in ascultare necondiţionata fata de acesta, au fost rânduite 
nu la intamplare, nu după voia si priceperea omeneasca, ci prin osebita purtare de grija, 
hotărâre, chemare si descoperire Dumnezeiasca. 

Antonie cel Mare, incepatorul monahismului, intemeietorul vieţii pustniceşti, s-a 
indepartat in pustie imbracat fiind deja cu putere de Sus, si nu altfel decât prin chemarea lui 
Dumnezeu. Deşi acest lucru nu este arătat limpede in Viata lui, insa intamplarile ce s-au 
succedat in Viata Preacuviosului ne-o arata aceasta fara putinţa de tăgada. Iar despre faptul ca 
in adâncul pustiei a fost povăţuit la cea mai aspra isihie prin glas si porunca Dumnezeiasca 
este scris in Viata lui. (Viata Preacuviosului Antonie cel Mare, Vieţile Sfinţilor, 17 ianuarie) 
si, Vitae Patrum Patrologiae cursus complectus, T, LXXIII). 

Preacuviosului Macarie cel Mare, contemporanul Preacuviosului Antonie, care era cu 
puţin mai tanar decât acesta, i s-a arătat un heruvim, aratandu-i un ses neroditor si sălbatic, 
care avea sa fie mai apoi vestitul Schit Egiptean, si i-a poruncit sa se salasluiasca acolo spre 
vieţuire, fagaduindu-i ca şesul acela pustiu avea sa fie locuit de o mulţime de asceţi. (Pateric). 
Arsenie cel Mare, aflandu-se in palatele imparatesti, el a rugat pe Dumnezeu ca sa i se arate 

calea mântuirii, si a auzit glas: "Arsenie ! Fugi de oameni si te vei mântui". Arsenie s-a 
insingurat in sus pomenitul Schit, innoindu-si acolo rugăciunea către Dumnezeu, spre a-1 
povatui pe calea mântuirii, si a auzit iarasi glas: "Arsenie ! Fugi (de oameni), taci, linisteste- 
te; acestea sunt rădăcinile nepacatuirii" (Pateric si Spuse vrednice de pomenire). Măria 
Egipteanca a fost chemata la a pustnici in pustia de dincolo de Iordan prin porunca lui 
Dumnezeu (Vieţile Sfinţilor, 1 aprilie). 

Dumnezeu, care i-a chemat la liniştire si pustnicie pe aleşii Sai, adică pe aceia pe care 
mai inainte i-a văzut inzestrati pentru liniştire si pustnicie, le-a pus inainte asemenea mijloace 
pentru aceste fel de vieţuire, cum omul nu poate avea prin sine insusi. Chiar in acele vremi in 
care monahismul inflorea, in care mulţi erau indrumatorii purtători de Duh, putini erau 
recunoscuţi ca fiind inzestrati pentru liniştire si mai cu seama pentru pustnicie. "Ascultarea 
adevărata, făcuta cu intelegere", spune Sfanţul Ioan Scararul, "pot sa o străbată nu mulţi si 
anume aceia care au dobândit mângâierea Dumnezeiasca, ce ii imbarbateaza in nevointe si ii 
ajuta in lupte" (Cuvântul 4, cap. 120). "Liniştirea pierde pe cei neincercati" (Cuvântul 27, 
cap. 5). Zăvorâţii si pustnicii au căzut adesea in cele mai mari nenorociri sufleteşti: si au căzut 
in nenorociri aceia dintre ei care s-au zăvorât de voia lor, iar nu chemaţi de Dumnezeu. 

In Prolog citim următoarea istorisire: in Palestina era o oarecare mănăstire aşezata la 
poalele unei stanei mari si inalte, iar in stanca sa afla o peştera, deasupra mănăstirii. Monahii 
acelei mănăstiri povesteau: "Cu oarecare vreme mai inainte, cineva din obştea noastră a poftit 
sa vieţuiască in peştera care este in munte si i-a cerut aceasta egumenului. Egumenul avea 
darul dreptei socotinţe. El a zis fratelui: "Fiul meu, cum vrei tu sa vietuiesti singur in peştera, 
de vreme ce n-ai biruit catusi de puţin cugetele pătimaşe trupeşti si sufleteşti ? Cel ce voieşte 
sa se liniştească trebuie sa fie sub călăuzirea unui povatuitor, nu sa se cârmuiască singur pe 
sine. Tu, fara sa fi atins catusi de puţin măsura trebuitoare, ceri nemerniciei mele sa-ti ingadui 
ca sa trăieşti singur in peştera; dar eu socot ca tu nu pricepi feluritele curse diavoleşti. Mult 
mai bine este pentru tine sa slujeşti părinţilor ca sa primeşti ajutor de la Dumnezeu pentru 
rugăciunile lor si impreuna cu ei sa slăveşti si sa lauzi, la ceasurile rânduite, pe Stăpânul 
tuturor, decât sa te lupţi de unul singur cu cugetele necuvioase si viclene. 

Nu ai auzit tu, oare, ce spune Părintele Ioan, Glăsuitorul de cele Dumnezeieşti, scri- 
itorul Scării: "Vai celui ce vieţuieşte de unul singur: daca va cădea in desnadejde sau lenevie 
nu va fi cineva sa-1 ridice ! Iar "acolo unde sunt doi sau trei adunaţi in numele Meu, sunt si 
Eu in mijlocul lor", a zis Domnul. Astfel i-a vorbit egumenul, insa nu 1-a putut desprinde pe 
călugăr de gândurile cele pierzătoare de suflet. Vazand nebiruita dorinţa a fratelui si cererile 
sale stăruitoare, egumenul i-a ingaduit, in cele din urma, sa locuiască in peştera. La ceasurile 
rânduite pentru hrana, aceasta ii era adusa la peştera de către cineva din obşte, iar zăvorâtul 
avea un cos atârnat de o frânghie, pe care ii lasă in jos ca sa primească mâncarea. După ce a 
petrecut el in peştera oarecare vreme, diavolul, care se lupta pururea cu cei ce voiesc a trai in 
chip plăcut lui Dumnezeu, a inceput sa-1 tulbure ziua si noaptea prin cugete viclene; iar după 
câteva zile, luând chip de inger de lumina, i s-a arătat si i-a spus: "Sa-ti fie spre ştiinţa, ca 
pentru curăţia si pentru petrecerea ta cea cu bun obicei, Domnul m-a trimis sa slujesc tie". 
Monahul a răspuns: "Ce lucru bun am făcut eu, ca sa-mi slujească mie ingerii ?" Diavolul a 
intors cuvânt: "Toate faptele pe care le-ai făcut sunt mari si inalte. Ai părăsit frumuseţile 
lumii si te-ai făcut monah, te osteneşti in posturi, rugăciuni si privegheri; si apoi, părăsind 
mănăstirea, te-ai salasuit aici: cum oare sa nu slujească ingerii sfinţiei tale ?" Prin aceste 
vorbe, şarpele pierzător de suflete 1-a adus in ingamfare, in trufie si a inceput sa i se arate 
mereu. 

Odată, a venit la monah un om care fusese prădat de hoţi. Demonul necurat, care, 
amagindu-1, i se arata in chip de inger, i-a spus: "Acest om a fost prădat de hoţi; lucrurile 
furate se afla in cutare loc: spune-i sa meargă acolo si sa-si ia ce este al lui". Omul, venind la 
peştera, s-a inchinat, iar monahul i-a glasuit de sus: "Bine ai făcut, frate, ca ai venit ! Eu ştiu: 

te-a ajuns necazul, fiindcă la tine au venit hoţii, au furat asta si cealaltă. Nu te intrista ! Si au 
pus cele furate in cutare loc: mergi acolo si le vei afla pe toate, si roaga-te pentru mine ! ". 
Omul s-a minunat, a făcut precum i s-a spus si a aflat cele furate. El 1-a proslăvit pe monah in 
tot ţinutul acela, spunând ca monahul care trăieşte in peştera este prooroc. La monah au 
inceput sa curgă o mulţime de oameni; ascultandu-1, ei se minunau de invatatura pe care le-o 
dădea sub insuflarea diavolului. El prezicea, si prezicerile lui se implineau. Nefericitul a 
petrecut nu putina vreme in aceasta amăgire. In a doua zi a celei de-a doua săptămâni după 
înălţarea Domnului nostru Iisus Hristos, spurcatul demon s-a arătat monahului si i-a zis: 
"Afla părinte, ca pentru vieţuirea ta cea neprihănita si intocmai cu a ingerilor, vor veni alţi 
ingeri si te vor inalta, in trup fiind, la cer: acolo te vei indulci, dimpreună cu toţi ingerii, de 
priveliştea negrăitei frumuseţi a Domnului". Spunând acestea, demonul s-a făcut nevăzut. 
Insa Iubitorul de oameni si Multmilostivul Dumnezeu, Care nu vrea pierzarea omului, a 
insuflat in inima monahului ca sa vestească despre cele intamplate egumenului. Atunci când a 
venit fratele care aducea de obicei hrana zăvorâtului, acesta, ivindu-se din peştera, i-a zis: 
"Frate ! Mergi de spune egumenului sa vina incoace". Fratele a dus vorba egumenului. 
Egumenul s-a grăbit sa vina: a urcat pe o scara pana in peştera, la zăvorât, si i-a zis: "Din ce 
pricina, fiul meu, mi-ai poruncit sa vin incoace ?" Acesta a răspuns: "Ce-ti voi răsplăti tie, pă- 
rinte sfinte, pentru toate cate ai făcut pentru nevrednicia mea !". Egumenul a zis: "Ce bine ti- 
am făcut eu tie ?" Monahul zise: "Cu adevărat, părinte, prin mijlocirea ta eu m-am invrednicit 
de multe si mari bunătăţi. Tu m-ai imbracat in chipul cel ingeresc; prin mijlocirea ta vad 
ingeri si ma invrednicesc de impreunavorbirea cu ei; prin mijlocirea ta am primit darul stra- 
vederii si al proorociei !". Egumenul, auzind acestea, s-a minunat si a spus: "Nefericitule ! 
Oare tu vezi ingeri ? Oare tu te-ai invrednicit de darul stravederii ? Vai tie, nefericitule ! Oare 
nu ti-am spus eu tie: nu te du in peştera, ca sa nu te amăgească demonii". Spunând egumenul 
acestea, fratele i-a intors cuvarit astfel: "Nu spune aceasta, cinstite părinte ! Pentru sfintele 
tale rugăciuni vad eu ingeri: mâine chiar voi fi inaltat de ei la cer, cu trupul meu. Sa ştie 
sfinţia ta, ca vreau sa cer de la Domnul Dumnezeul nostru ca sa te ia si pe tine ingerii, ca sa 
fii si tu cu mine in slava cereasca". Auzind acestea, egumenul i-a spus cu glas ameninţător: 
"Eşti amăgit de demon, nefericitule ! Totuşi, daca am venit incoace, nu voi pleca de aici: am 
sa raman aici ca sa vad ce se va intampla cu tine. Pe demonii cei spurcaţi, pe care tu ii 
numeşti ingeri, eu nu ii vad; ci tu, atunci când ii vei vedea ca au venit, sa-mi spui". Egumenul 
a poruncit sa fie trasa scara si a rămas in peştera cu cel inselat, petrecând in post si neincetata 
cântare de psalmi. Atunci când a venit ceasul in care cel inselat nădăjduia sa se inalte la 
ceruri, acesta i-a văzut pe demoni venind si a zis: "Au venit, părinte". Atunci egumenul 1-a 
imbratisat si a strigat: "Doamne Iisuse Hristoase, Fiul lui Dumnezeu, ajuta robului Tau celui 
inselat si nu ingadui necuraţilor demoni sa pună stăpânire pe el". Pe când egumenul spunea 
acestea, dracii l-au inhatat pe cel inselat si au inceput sa-1 tragă, silindu-se sa-1 smulgă din 
imbratisarea egumenului. Egumenul i-a certat pe draci. Aceştia, smulgând mantia de pe cel 
inselat, au pierit. Mantia a fost văzuta inaltandu-se in văzduh la inaltime pana ce a pierit din 
vedere. După scurgerea a deajuns de multa vreme, mantia s-a arătat iarasi zburând in jos si a 
căzut pe pamant. Atunci, bătrânul i-a zis celui inselat: "Nebunule si nefericitule ! Vezi ce au 
făcut demonii cu mantia ta ? Asa hotărâseră sa facă si cu tine. Hotărâseră sa te inalte in 
văzduh, ca pe Simon magul,. ■ si sa-ti dea drumul jos, ca sa te sfărâmi si sa-ti dai nevoiaşul 
tau suflet intr-un chip nenorocit." Egumenul i-a cherriat pe monahi, le-a poruncit sa aducă 
scara, 1-a scos pe inselat din peştera in mănăstire si 1-a rânduit spre slujire la brutărie, la 
bucătărie si la alte ascultări mănăstireşti, ca sa se smerească gândurile lui. In acest chip 1-a 
mântuit el pe fratele" (Prolog, 9 ianuarie). 

In grea ispita au căzut din pricina intrării prea de timpuriu in zăvorâre si compatrioţii 
noştri, Preacuviosii Isachie (Patericul Lavrei Pecerska si Vieţile Sfinţilor, 14 februarie) si 
Nichita (Patericul Lavrei Pecerska si Vieţile Sfinţilor, 31 ianuarie) ai Lavrei Pecerska. 

Vrednic de luare aminte in viata Preacuviosului Isaachie, trăitor in aceleaşi vremuri cu 
Preacuviosii Antonie si Teodosie, este faptul ca el s-a zăvorât de voia lui. El se nevoia 
trupeşte cu mare asprime; năzuinţa spre o nevointa inca si mai aspra i-a insuflat gândul de a 
se zavora intr-una din cele mai strâmte peşteri ale mănăstirii Pecerska din Kiev. Se hrănea cu 
prescura si bea numai apa, iar aceasta hrana sărăcăcioasa o primea din doua in doua zile. 
Nevoindu-se trupeşte cu atâta asprime si neavand destula cercare in ce priveşte nevointa si 
lupta duhovniceasca, era cu neputinţa sa nu pună preţ pe nevointa in sine. îndeobşte, ispita cu 
care ii bantuiesc demonii pe nevoitor se intemeiaza pe starea lui lăuntrica. "Daca omul insusi, 
spune Preacuviosul Macarie Egipteanul, "nu da pricina satanei sa-1 supună inrauririi, satana, 
nu poate nicicum sa pună stăpânire pe el cu de-a sila " (Cuvântul 4, cap. 2). 

Demonii i s-au infatisat lui Isachie in chip de ingeri de lumina; unul dintre ei era mai 
strălucitor decât ceilalţi; demonii l-au numit pe acesta Hristos si au cerut nevoitorului sa se 
inchine lui. Prin inchinarea cuvenita numai lui Dumnezeu si pe care a dat-o, insa, diavolului, 
nevoitorul s-a supus demonilor, care l-au muncit prin săltarea silita a trupului (dantuire) pana 
ce l-au lăsat pe jumătate mort. Preacuviosul Antonie, care-i slujea zăvorâtului, a venit la el cu 
hrana obişnuita; insa, vazand ca zăvorâtul nu scoate nici un cuvânt si intelegand ca s-a 
intamplat cu el ceva aparte, a spart, cu ajutorul altor monahi, intrarea, care era inchisa cu 
totul, intrând in peştera lui Isaachie. L-au scos pe acesta afara ca pe un mort si l-au pus 
inaintea peşterii; bagand, insa, de seama ca mai trăieşte inca, l-au aşezat in chilie pe pat. 
Preacuviosii Antonie si Teodosie ii ingrijeau cu rândul. Din pricina ispitei, Isaachie rămăsese 
slabanogit cu mintea si cu trupul: nu putea sa stea in picioare, nici sa sada, nici sa se intoarca 
de pe o parte pe cealaltă, fiind intins; vreme de doi ani a zăcut nemişcat, mut si surd. In al 
treilea an a inceput sa vorbească si a cerut sa fie ridicat si pus in picioare. A inceput, apoi, sa 
umble ca un copil mic, insa nu a arătat nici un fel de dorinţa sau gând sa meargă la biserica; 
acolo l-au dus abia-abia si numai cu sila; incetul cu incetul, a inceput sa stea in biserica lui 
Dumnezeu. Mai apoi, a inceput sa meargă si la trapeza, si s-a deprins puţin cate puţin, sa 
mănânce: in cei doi ani cat zăcuse in nemişcare, nu pusese in gura nici pâine, nici apa. In cele 
din urma, s-a liberat cu desăvârşire de infricosata si uimitoarea pecete pe care o lăsase asupra 
lui arătarea si lucrarea demonilor. Dar pana la sfârşitul vieţii sale, Preacuviosul Isaachie a 
atins o inalta măsura a sfinţeniei. 

Preacuviosul Nichita era mai tanar decât Preacuviosul Isaachie, insa a trăit in aceleaşi 
vremuri ca acesta. Mânat de râvna, el a cerut egumenului sa-1 blagoslovească la nevointa 
zăvorârii. Egumenul - pe atunci era egumen Preacuviosul Nikon - 1-a oprit, spunandu-i: "Fiul 
meu ! Nu-ti este de folos tie, om tanar, sa petreci in nelucrare. Mai bine sa trăieşti cu fraţii: 
slujindu-le, nu te vei lipsi de plata ta. însuti ştii cum a fost inselat de diavol Isaachie, pe când 
era zăvorât: ar fi pierit, daca un har neobişnuit al lui Dumnezeu nu l-ar fi mântuit, pentru 
rugăciunile Preacuviosilor Părinţilor noştri, Antonie si Teodosie". Nichita a răspuns: "Eu nu 
ma voi lasă nicicum amăgit de unele ca acestea, ci voiesc sa stau cu tărie impotriva 
mestesugirilor demonilor si sa-1 rog pe Iubitorul de oameni Dumnezeu ca sa ma 
invredniceasca de darul facerii de minuni ca pe Isaachie zăvorâtul, care săvârşeşte pana acum 
multe minuni". Egumenul a zis iarasi: "Dorinţa ta iti este mai presus de putere; ia seama, ca 
nu cumva, inaltandu-te, sa cazi. Eu iti poruncesc, dimpotrivă, sa slujeşti obştii, si vei primi 
cununa de la Dumnezeu pentru ascultarea ta". Nichita, atras de o puternica râvna către viata 
de zăvorât, nu a vrut nicicum sa ia aminte la spusele egumenului. El si-a implinit gândul: s-a 
inchis pe sine in zăvorâre, petrecând acolo si rugandu-se fara a ieşi nicăieri. După o anumita 
vreme, a auzit o data, la vremea rugăciunii, un glas care se ruga impreuna cu el si a simţit o 
buna mireasma neobişnuita. Amagindu-se, si-a spus in sinea sa: "Daca acesta n-ar fi fost 
inger, nu s-ar fi rugat impreuna cu mine si nu s-ar fi simţit buna mireasma a Sfanţului Duh". 
După aceea, Nichita a inceput sa se roage cu osârdie, zicând: "Doamne, arata-Te mie in chip 
intelegator, ca sa te vad pe Tine". Atunci s-a făcut către el glas: "Eşti tanar ! Nu ma voi arata 

tie, ca nu cumva, inaltandu-te, sa cazi". Zăvorâtul a răspuns cu lacrimi: "Doamne ! Nu voi 
cădea nicicum in inselare, căci egumenul m-a invatat sa nu iau aminte la inselarea drăceasca, 
ci voi face tot ce-mi porunceşti". Atunci, şarpele pierzător de suflete, luând putere asupra lui, 
a zis: "Nu este cu putinţa omului sa ma vadă, aflandu-se in trup; ci, iată ! trimit pe ingerul 
meu, ca sa petreacă impreuna cu tine: implineste voia lui". Spunând acestea, a stat inaintea 
zăvorâtului un demon in chip de inger. Nichita a căzut la picioarele lui, inchinandu-se ca unui 
inger. Dracul a spus: "De acuma nu te mai ruga, ci apuca-te de citit cârti: prin acestea, vei 
intra intr-o necontenita impreuna-vorbire cu Dumnezeu si vei primi puterea de a da cuvânt 
folositor de suflet, celor ce vin la tine, iar eu ii voi ruga neincetat pe Ziditorul tuturor pentru 
mântuirea ta". Zăvorâtul, increzandu-se in aceste vorbe, s-a amăgit si mai mult: a incetat sa se 
mai roage, se indeletnicea cu cititul, ii vedea pe demon rugandu-se neincetat si se bucura 
socotind ca un inger se roagă pentru el. Mai apoi, a inceput sa stea de vorba mult despre 
Scriptura cu cei ce veneau la el si sa propavaduiasca asemenea zăvorâtului din Palestina. 
Slava lui s-a răspândit printre oamenii lumeşti si chiar la curtea marelui cneaz. De fapt, el nu 
proorocea, ci le spunea celor ce veneau la el, incunostiintat fiind de către 
demonul ce vietuia cu el, unde erau puse lucrurile furate si cele ce se petreceau in locuri 
depărtate.* 



* In timpurile noastre, se afla in Moscova, intr-un azil de nebuni, un asemenea prooroc, la 
care se strângea o mulţime de curioşi - Ivan Iakovlevici. Un oarecare monah a fost vizitat de 
nişte moscoviţi, care au inceput sa-I laude pe "proorocul" lor. Si spuneau ca s-au convins din 
proprie experienţa de inainte-vederea lui, intrebandu-1 despre o ruda a lor, care se afla ca 
ocnaş in Nercinsk. Ivan Iakovlevici n-a dat răspuns vreme de un ceas. Atunci când cei ce-1 
intrebasera au inceput sa-1 zorească, el le-a zis: "Departe-i pana la Nercinsk ?" Ei au răspuns: 
"Mai mult de 6000 de verste". "Apoi degrabă ajungi acolo ?" - a intors cuvânt "proorocul". 
Răspunsul lui a fost ca exilatului i se roseseră picioarele pana la sânge. După oarecare vreme, 
cei care intrebasera au primit de la ruda din Nercinsk o scrisoare in care acesta descria situaţia 
sa grea si amintea si faptul ca picioarele ii fuseseră roase de lanţuri pana la sânge". 
"Inchipuiti-va ce clarviziune la Ivan Iakovlevici !"- cu aceasta exclamaţie si-au incheiat 
moscoviţii povestirea. Monahul a răspuns: "Nu-i vorba aici de nici o clarviziune, ci de o 
le~atura bătătoare la ochi cu duhurile căzute. Sfanţului Duh nu-i trebuie vreun răgaz: El 
vesteşte fara intarziere tainele, atât pământeşti cat si cereşti. Ivan Iakovlevici 1-a trimis pe 
demonul aflat pe langa el din Moscova in Nercinsk si care a adus o mărturie deşartă, 
materialnica, spre a indestula slava deşartă a "proorocului" si curiozitatea oamenilor trupeşti 
care ii intrebasera. Sfanţul Duh vesteşte intotdeauna lucruri duhovniceşti, ca unul ce se tarase 
după căderea sa in patimi păcătoase si materializate !". Ca pilda a lucrării si caracterului 
inaite-vederii sfinte, daruiteite de Dumnezeu, infatisam o intamlare vrednica de luare-aminte 
din istoria bisericeasca. Sfanţul Atanasie cel Mare, arhiepiscopul Alexandriei, instiintandu-1 
pe Ammonie despre fuga sa de imparatul Iulian Apostatul, vorbeşte: «In vremea aceea i-am 
văzut pe marii bărbaţi ai lui Dumnezeu - Teodor, intai-statatorul mănăstirii Tabenisiotilor si 
Pammon, avva monahilor care trăiau in imprejurimile Antinoei. Hotărând sa ma ascund la 
Teodor, m-am suit in barca lui, care era acoperita din toate părţile; Pammon ne-a intovarasit 
dintr-un simţământ de cinstire. Vântul nu era prielnic, eu ma rugam intru strâmtorarea inimii; 
monahii lui Teodor, ieşind pe mal, au tras barca. "Avva Pammon, vazand intristarea mea, ma 
mângâia. Eu i-am răspuns: crede-ma ca nu are inima mea atâta bărbăţie in vreme de pace cată 
are in vreme de prigoana: căci pătimind pentru Hristos si intarit fiind prin harul Lui, 
nădăjduiesc cu atât mai mult ca primesc de la EI mare mila, de as fi si ucis". Nici nu mi-am 
terminat cuvintele, ca Teodor s-a uitat la Avva Pammon si a zâmbit; Pammon s-a uitat la 
rândul sau la el, zâmbind. Eu i-am zis: "De ce radeti de cuvintele mele, ma invinuiti oare de 
frica ?" Teodor, intorcandu-se către Pammon, zice: "Spune Patriarhului pricina rasului 

nostru". Pammon a răspuns: "Tie ti se cuvine aceasta". Atunci, Teodor a spus: "In acest ceas, 
Iulian a fost ucis in Persia, după cum a prezis despre el Dumnezeu: ,barbatul dispreţuitor si 
asupritor si semeţ nimic nu va savarsi". ( Avac. 4, 5). Se va scula imparat creştin, bărbat ales, 
dar zilele lui vor fi scurte. De aceea, nu te afunda in Tebaida, nu te osteni, ci te intoarce, in 
taina, in intampinarea noului imparat: te vei vedea cu el in cale, te va primi cu multa 
bunăvoinţa si te vei intoarce la Biserica ta, iar pe el ii va lua degrabă Dumnezeu din aceasta 
viala". Asa s-au si intamplat toate" (Sancti Athanasii, Opera omnia, tom. 2, pag. 979-982). 



Astfel, 1-a instiintat pe marele cneaz Iviaslav, despre uciderea lui Goleb, cneazul de 
Novgorod, sfatuindu-1 a-1 trimite in Novgorod pe fiul sau, ca sa fie cneaz. Acest lucru a fost 
deajuns pentru mireni ca sa-1 tina de prooroc pe zăvorât. Este vrednic de luareaminte faptul 
ca mirenii si chiar monahii lipsiţi de dreapta socoteala duhovniceasca sunt aproape totdeauna 
atraşi de amăgitori, făţarnici si oameni care se găsesc in inselare drăceasca, recunoscandu-i de 
sfinţi si harismatici. Nimeni nu se putea măsura cu Nichita in cunoaşterea Vechiului 
Testament; insa nu suferea Noul Testament si niciodată nu se folosea in cuvintele sale de 
Evanghelie si de Epistolele Apostolice, nici nu ingaduia cuiva dintre cei care-1 cercetau sa-i 
pomenească vreun rând din Noul Testament. Din pricina acestei orientări ciudate a invataturii 
lui, părinţii mănăstirii Pecerska din Kiev au priceput ca este inselat de demon. Pe atunci, in 
mănăstire se aflau mulţi -monahi sfinţi, impodobiti cu daruri harice. Cu rugăciunile lor, ei 1- 
au gonit pe diavol de la Nichita; Nichita a incetat sa-1 mai vadă. Părinţii l-au scos pe Nichita 
din zăvorâre si i-au cerut sa le spună ceva din Vechiul Testament; dar el s-a jurat ca niciodată 
n-a citit acele cârti, pe care mai inainte le ştia pe dinafară. S-a arătat ca uitase sa si citească 
din pricina urmărilor inselarii drăceşti, si abia l-au deprins iar, cu mare osteneala, sa citească, 
Adus in sine prin rugăciunile Sfinţilor Părinţi, el si-a cunoscut si si-a mărturisit păcatul, a 
plâns pentru el cu lacrimi amare, a atins o măsura inalta a sfinţeniei si darul facerii de minuni 
prin vieţuirea smerita in mijlocul obstei. In cele din urma, Sfanţul Nichita a fost hirotonit 
episcop de Novgorod. 

Experienţele mai noi intaresc cele arătate cu limpezime de experienţele vremurilor 
trecute. înşelarea astfel se numeşte, pe limba monahilor, amăgirea de sine unita cu amăgirea 
drăceasca - este si acum o urmare statornica a retragerii mai inainte de vreme intr-o adânca 
insingurare ori a unei nevointe deosebite in singurătatea chiliei. Pe vrema când scriitorul 
acestor sfaturi ascetice, tanar fiind, mergea prin anii 18241825, in lavra Aleksandru Nevski 
spre a se sfătui in legătura cu gândurile sale cu monahul Ioanichie, lumanararul lavrei, 
ucenicul stareţilor Teodor si Leonid, la acest monah veneau pentru sfat duhovnicesc, mulţi 
mireni care duceau o viata ascetica (Monahul Ioanichie era ruda de sânge cu stareţul Teodor. 
După sfârşitul acestuia, el nu a rupt legătura cu Leonid, si in cele din urma, pentru a vieţui 
impreuna cu el, s-a mutat in sihăstria Optinei). Venea la el si un soldat din regimentul 
Pavlovski, Pavel pe numele sau, intors de curând din schisma rascolnicilor, fost, mai inainte, 
invatator al acestora, om cu oarecare ştiinţa de carte. Fata lui Pavel strălucea de bucurie. El, 
insa, din pricina râvnei foarte puternice care se aprinsese in el, s-a aruncat la o nevointa 
trupeasca lipsita de măsura si nepotrivita cu firea lui, având multe lipsuri in vederile sale 
despre nevointa sufleteasca. Odată, Pavel stătea noaptea la rugăciune. Deodată, in jurul 
icoanelor s-a ivit o lumina cu strălucire de soare, si in mijlocul acelei lumini - un porumbel 
alb, strălucitor. Din porumbel s-a făcut auzit un glas: "Primeste-ma: eu sunt Sfanţul Duh; am 
venit sa te fac lacas al meu". Pavel a incuviintat cu bucurie. Porumbelul a intrat in el prin 
gura, iar Pavel, istovit de post si priveghere, a simţit deodată in sine, lucrând cu putere, 
patima desfranarii: a părăsit rugăciunea, a fugit la bordel. Patima lui nesăţioasa era cu 
neputinţa de ostoit. Toate bordelurile si toate prostituatele pe care si le putea ingadui deveni- 
seră pentru el a doua familie. In cele din urma, si-a venit in fire. Amăgirea sa de către arătarea 

drăceasca si intinarea sa datorata urmărilor inselarii le-a descris intr-o scrisoare către 
ieroschimonahul Leonid, care trăia pe atunci in mănăstirea Aleksandru Svirsk. 

In scrisoare străbătea inalta stare duhovniceasca de mai inainte a celui căzut. Sus- 
pomenitul tanar era pe atunci ucenic de chilie al ieroschimonahului Leonid (anii 1827-1828), 
si citea, cu binecuvântarea stareţului, scrisoarea lui Pavel. In primăvara anului 1828, iero- 
schimonahul Leonid s-a mutat din mănăstirea Svirsk mai intai in pustia Ploscensk, iar apoi in 
Pustia Optinei. El a fost insotit de ucenicul sau de chilie, care a cercetat, cu acest prilej, 
câteva mănăstiri din eparhiile Kaluga si Orlov. Pe când se afla in vestita pustie Bieloberejsk, 
era slăvit pentru nevointele sale monahul rasofor Serapion, care văzuse un inger in timpul 
pravilei sale de chilie. Nu numai mirenii, ci si monahii - dat fiindcă la noi in Rusia domneşte 
nevointa trupeasca, iar in ce priveşte pe cea sufleteasca aproape ca s-a pierdut si pomenirea ei 
- ii proslăveau pe Serapion, socotindu-1 ca pilda de viata monahala. In anul 1829, Serapion s- 
a mutat, din pricina zdruncinării sale sufleteşti, in Pustia Optinei, spre a se călăuzi după sfa- 
turile ieroschimonahului Leonid. 

In timpul uneia din sfatuirile sale cu stareţul, i-a smuls acestuia o parte insemnata din 
barba. Serapion, căruia i se randuise a locui in schitul Pustiei Optina, din cinstire pentru slava 
sa de nevoitor, a venit o data, noaptea, la intai stătătorul Schitului, Ieromonahul Antonie, 
vestindu-I ca Ioan Botezătorul i se arătase, poruncindu-i sa-i injunghie pe Antonie, pe 
ieroschimonahul Leonid, pe ieroschimonahul Gavriil si pe moşierul Jeliabovski, care era 
atunci oaspete al schitului. "Dar unde ti-e cuţitul ?" 1-a intrebat isteţul si neînfricatul Antonie. 
"N-am cuţit", a răspuns inselatul. "Apoi ce-ai venit sa tai fara cuţit ?" - i-a intors cuvântul 
Antonie si 1-a inchis in chilie pe cel inselat, pe care a trebuit~sa-l trimită la casa de nebuni, 
unde s-a si sfârşit. Pare-se ca inainte de moarte, Serapion si-ar fi venit in fire si ar fi plecat cu 
nădejde de mântuire. 

Trebuie sa bagam de seama, ca duhul căzut, voind sa pună stăpânire pe nevoitorul lui 
Hristos, nu lucrează ca unul ce are putere, ci caută sa atragă invoirea omului la inselarea ce i 
se pune inainte, si, primind aceasta invoire, pune stăpânire pe cel ce i-a dat-o. Sfanţul David, 
zugrăvind bântuirea ingerului căzut asupra omului, arata adevărul intocmai, atunci când 
spune: "Pândeşte, ca sa apuce pe sărac, sa apuce pe sărac daca-I va trage pe el in latul lui" 
(Ps. 9, 30). "Sfanţul Duh lucrează cu de la Sine putere, ca un Dumnezeu; vine atunci când 
omul care s-a smerit si s-a micşorat pe sine nu-i aşteaptă nicicum venirea. Deodată schimba 
mintea, schimba si inima. Prin lucrarea sa cuprinde intreaga voinţa si toate puterile omului, 
care nu are putinţa de a chibzui asupra lucrării care se săvârşeşte cu el. 

Harul, atunci când este in cineva, nu-i arata nimic din cele obişnuite sau dintr-ale 
Scripturi ci ii invata in chip tainic care nu le-a văzut si nu ti le-a inchipuit niciodată. Atunci, 
mintea deprinde in chip ascuns tainele inalte si ascunse pe care, potrivit Dumnezeiescului 
Pavel, nu le poate vedea ochiul omenesc, nici mintea nu poate, de la sine, sa le atingă... 
Mintea omeneasca, prin sine insasi, fara a fi unita cu Domnul, chibzuieşte după puterea ei. Iar 
atunci când se uneşte cu focul Dumnezeirii si cu Sfanţul Duh, atunci este cu totul stăpânit de 
Dumnezeiasca Lumina, se face cu totul lumina, se aprinde in flacăra Atotsfantului Duh, se 
umple de intelegere Dumnezeiasca, si ii este cu neputinţa, in flacăra Dumnezeirii, sa cugete la 
ale sale sau la cele pe care le-ar voi". Astfel grăia Preacuviosul Maxim Capsocalivitul, 
Precuviosului Grigorie Sinaitul. (Filoc. rom., voi. VII). 

Dimpotrivă, in timpul arătărilor drăceşti totdeauna ii este lăsata omului libertatea de a 
chibzui asupra arătării, daca sa o primească sau nu. Aceasta reiese din incercarile demonului 
de a-i amăgi pe sfinţii lui Dumnezeu. O data, atunci când Preacuviosul Pahomie cel Mare 
petrecea in insingurare, in afara de zarva mănăstirii, i s-a infatisat diavolul intru lumina mare, 
zicând: "Bucura-te, Pahomie. Eu sunt Hristos, si am venit la tine ca la un prieten al meu". 
Sfanţul, chibzuind in sine, si-a spus: "Venirea lui Hristos la om este unita cu bucuria, in chip 
străin de frica. In acel ceas pier toate cugetările omeneşti: atunci, mintea toata, aţinteşte cu 

privirea pe Cel văzut. Ci eu, vazandu-1 pe acesta care mi se infatiseaza, ma umplu de 
tulburare si de teama. Acesta nu este Hristos, ci satana". 

Chibzuind astfel, Preacuviosul i-a spus cu indraznire celui ce i se arătase: "Diavole ! 
Pleacă de la mine: blestemat sa fii tu, si vedenia ta si răutatea viclenelor tale gânduri". 
Diavolul a pierit fara intarziere, umplând chilia de putoare. (Vieţile sfinţilor, 15 mai). 

Nu este cu putinţa omului care se afla inca pe tărâmul cugetării trupeşti, care nu a 
primit o cugetare duhovniceasca asupra firii omeneşti căzute, sa nu pună oarecare preţ pe 
faptele sale si sa nu recunoască in sine o oarecare vrednicie, oricâte vorbe smerite ar rosti si 
oricât de smerit ar părea la arătare unul ca acesta. Adevărata smerenie nu sta in firea cugetării 
trupeşti, fiindu-i acesteia cu neputinţa: smerenia tine de intelegerea duhovniceasca, 
Preacuviosul Marcu Ascetul spune: "Cei care nu se socotesc pe sine datornici către orice 
porunca a lui Hristos, cinstesc trupeşte legea lui Dumnezeu, neintelegand cele ce zic, nici cele 
pe care se intemeiaza: de aceea ei socotesc ca implinesc legea desăvârşit prin fapte" (Cuvânt 
despre legea duhovniceasca, cap. 34). 

Din cuvintele Preacuviosului Părinte se arata limpede ca cel care recunoaşte in sine 
vreun lucru bun, se afla in stare de amăgire de sine. Aceasta stare de amăgire de sine slujeşte 
ca temei pentru inselarea demonica: ingerul căzut isi afla adăpost in intelegerea greşita, 
trufaşa a creştinului, la care se adaugă lesne si amăgirea sa, iar prin amăgire ii supune pe om 
stăpânirii sale, aruncandu-1 in asa- numita inselare demonica. Din experienţele arătate mai 
sus se vede ca nici unul din cei inselati nu s-a socotit pe sine nevrednic de vederea ingerilor, 
aşadar a recunoscut in sine o oarecare vrednicie. Nici nu poate cugeta astfel despre sine omul 
trupesc si sufletesc. De aceea au si zis Sfinţii Părinţi indeobste despre toţi nevoitorii lipsiţi de 
deprindere indestulatoare cu lucrarea sufleteasca si neadumbriti de har, ca pe pe aceştia 
liniştirea ii pierde. 

Pilduitoare este purtarea Preacuviosilor Varsanufie cel Mare si a tovarăşului sau de 
nevointe Ioan Proorocul (care erau ei insisi zăvorâţi in chinovia avvei Serid, pentru ca tot 
vorbim despre zăvorâţi si liniştire). întreaga obşte a acelei mănăstiri, sau cel puţin, cea mai 
mare parte a obştii, se călăuzea după povatuirile acestor mari bineplacuti ai lui Dumnezeu, 
plini din belşug de Duhul Cel Dumnezeiesc; se călăuzea după poveţele lor insusi egumenul 
Serid, pe care Varsanufie cel Mare ii numea fiu. Serid, ii slujea de altfel, pe sfanţul Stareţ, 
care petrecea inchis cu desăvârşire in chilie, primind la sine doar pe Serid si prin aceasta dând 
răspunsuri scrise celorlalţi fraţi. Călugării mănăstirii, călăuziţi de cuvintele ziditoare ale 
bărbaţilor insuflaţi de Dumnezeu, au arătat sporire duhovniceasca grabnica si imbelsugata. 
Unii dintre ei au devenit buni pentru viata in zăvorâre, la care au si fost chemaţi de 
Dumnezeu, Cel Care văzuse dinainte inzestarea lor. Astfel, Varsanufie cel Mare i-a prevestit 
lui Ioan de la Berseba ca lui i-a fost mai dinainte rânduita de Dumnezeu liniştirea, si 
pregatindu-1 pe acest monah prin vieţuirea după poruncile evanghelice in mijlocul obstei 
călugăreşti, in cuptorul ascultării, la vremea potrivita, arătata de Dumnezeu, 1-a adus la 
zăvorâre. (Răspunsurile 1-54). 

Din schimbul de scrisori dintre Marele Varsanufie si Ioan de la Berseba se poate 
vedea ca Ioan era inviforat de cugete pătimaşe si după intrarea in zăvorâre. Alţi monahi 
cărora le-a fost ingaduita zăvorârea erau si mai tulburaţi de patimi; dar zăvorârea nu le-a fost 
oprita. Dimpotrivă, Preacuviosului Avva Dorotei, care se deosebea atât prin intelepciunea lu- 
measca, precum si prin cea duhovniceasca, prin inzestrarea de a călăuzi pe alţi monahi si care 
arătase cu fapta acest dar duhovnicesc, stareţii purtători de Duh i-au oprit zăvorârea, oricât ar 
fi dorit-o el. "Liniştirea", i-au spus ei, "da omului pricina de cugetare semeaţă mai inainte ca 
el sa se fi dobândit pe sine, adică sa fie neprihănit. Doar atunci are loc adevărata liniştire, 
când omul a purtat deja crucea. Si astfel, daca vei patimi impreuna cu aproapele, vei primi 
ajutor; iar daca te vei tine deoaparte de impreuna-patimire, voind sa intri in cele ce sunt mai 
presus de măsura ta, sa ştii atunci ca vei pierde si ceea ce ai. Nu te abate nici inauntru, . nici 

in afara, ci tine mijlocul, pricepând care este voia Domnului, "ca zilele rele sunt" (Efes.S, 16.- 
Raspunsul 311). 

Cuvintele mele au următorul inteles: nu te increde in liniştire, si nu fi nepăsător in 
indeletnicirile tale, pe care le ai de făcut: iată calea de mijloc, care nu cunoaşte primejdia 
căderii. In liniştire trebuie sa ai smerenie, iar in indeletnicirile tale sa fii cu trezvie, si sa-ti 
infranezi cugetul tau. Toate acestea nu sunt ingradite de oarecare soroc de vreme. Oricine este 
dator sa rabde cu mulţumire cele ce vin fara putinţa de ocolire asupra lui. Cu cat se pogoară 
omul mai mult in smerenie, cu atâta sporeşte. Rămânerea in chilia ta nu te face incercat, 
pentru ca tu eşti in ea, ferit de necazuri; pare-se ca din lipsa luptei cu dracii, care pe cel ză- 
vorât in chilie ii aduce intr-asemenea scârba si război, care sunt cu totul necunoscute 
monahului de chinovie (Vezi Vieţile Preacuviosilor Antonie cel Mare, Onufrie cel Mare si ale 
altor pustnici si zăvorâţi). Iar prin faptul ca laşi, inainte de vreme, toate indeletnicirile, 
vrăjmaşul iti găteşte nu odihna, ci mai mult tulburări, ca sa te facă sa spui, in cele din urma: 
"Mai bine nu m-as fi născut" (Răspunsurile 312,313). 

Preacuviosul Dorotei, recunoscut ca sfanţ de către Biserica soborniceasca, unul din 
cei mai aleşi scriitori ascetici, a vietuit in chinovie, printre fraţi, iar după sfârşitul sfinţilor 
povatuitori si-a intemeiat propria sa mănăstire si a fost intai-statator al ei. Sfanţul Ioan 
Scararul atenţionează ca cei inclinati spre cugetare semeaţă si alte patimi sufleteşti nu trebuie 
nicicum sa-si aleagă viata in pustnicie, ci sa petreacă in mijlocul obştii si sa se mântuiască 
prin lucrarea poruncilor (Cuvântul 8, cap. 10, 18, 21, 25 - Cuvântul 27, cap. 13, 36): căci 
orice fel de vieţuire, fie in pustie, fie in chinovie, atunci când este potrivit, atunci când este 
potrivit cu voia lui Dumnezeu, si are ca tel a plăcea lui Dumnezeu, este preafericit (88 de 
capete ale Preacuviosului Simeon Noul Teolog). Din zăvorârea de mai inainte de vreme 
odrasleste inselarea drăceasca, nu numai cea care bate la ochi, ci si cea care este nevăzuta la 
arătare: a cugetului, a sufletului, fara de asemănare mai primejdioasa decât cea dintâi, ca una 
care se tămăduieşte foarte anevoie, iar adesea nici nu cunoaşte tarriaduire. Acest rod al 
inselarii, care se intemeiaza pe cugetarea semeaţă, este numit de către Sfinţii Părinţi "părere" 
(Ale Sfanţului Grigorie Sinaitul, capetele 128,131,132), atunci când nevoitorul primeşte 
păreri mincinoase despre lucrurile duhovniceşti si despre sine, socotindu-le adevărate. 
Părerilor si vedeniilor mincinoase le urmează intotdeauna, potrivit legăturii fireşti de simţire 
si de lucrare dintre minte si inima, simţiri amăgitoare, desfătătoare ale inimii: ele nu sunt 
altceva decât lucrarea unei patimi subţiri a dulcetii si slavei deşarte. Cei molipsiţi de către 
aceasta inselare se fac propavaduitori ai unei invataturi ascetice mincinoase, câteodată si 
ereziarhi, spre veşnica pieire a lor si a celor apropiaţi lor. Sfanţul Isaac Şirul pomeneşte, in 
cel deal 55-lea Cuvânt, ca un oarecare Malpas a dus in pustnicie o viata foarte aspra de 
nevoitor, cu telul de a atinge o inalta stare duhovniceasca, si a căzut in trufie si inselare 
demonica vădita, facandu-se intemeietor si căpetenie a sectei evhaitilor. 

Ca pilda de carte ascetica scrisa in acea stare de inselare numita "părere" putem da 
lucrarea lui Toma de Kempis, numita "Urmarea lui Hristos". Ea răsufla o patima subţire a 
dulcetii si o cugetare semeaţă, care naşte in oamenii orbiţi si plini pe deasupra peste măsura 
de patimi, o desfătare pe care ei o socot gustare a harului Dumnezeiesc. Nefericiţii si 
intunecatii ! Ei nu pricep, ca adulmecând damful subţire al patimilor care trăiesc in ei, se 
indulcesc de el, socotindu-1 in orbirea lor, mireasma a harului ! Ei nu inteleg ca de desfătarea 
duhovniceasca sunt in stare doar sfinţii, ca inaintea desfătării duhovniceşti trebuie sa meargă 
pocăinţa si curăţirea de patimi, ca desfătarea duhovniceasca nu sta in puterea păcătosului, ca 
el trebuie sa se cunoască pe sine ca fiind nevrednic de desfătare, sa o alunge, daca aceasta va 
incepe sa-i dea târcoale, sa o alunge ca pe un lucru nepotrivit cu el, ca pe o vădita si 
pierzătoare amăgire de sine, ca pe o mişcare subţire a slavei deşarte, a cugetării semeţe si a 
patimii dulcetii. Un pustnicie, au ajuns, asemenea lui Malpas, la cea mai vartoasa inselare 
demonica Francisc de Assisi, Ignatiu de Loyola si alii nevoitori ai latinilor (După căderea 

Bisericii de Apus de la cea din Răsărit), recunoscuţi de ei ca sfinţi. "Atunci când Francisc a 
fost răpit la cer" spune scriitorul Vieţii acestuia, "Dumnezeu Tatăl, vazandu-1, S-a intrebat, 
fiind pentru o clipa in nedumerire: cui sa dea intaietate, Fiului Sau Celui după fire, sau fiului 
după har - Francisc". Ce poate fi mai cumplit, mai had decât aceasta hula, ce poate fi mai 
intristator decât aceasta amăgire ! 

In vremea de astăzi, in patria noastră, putem spune cu hotărâre ca viata anahoretica 
intr-o pustie nelocuita este cu neputinţa, iar zăvorârea - foarte anevoioasa, fiind mai 
primejdioasa si mai nepotrivita ca oricând. In acest fapt trebuie sa vedem voia lui Dumnezeu 
si sa ne supunem ei. Daca vrei sa fii un isihast plăcut lui Dumnezeu, iubeşte tăcerea si 
deprinde-te cu ea cu toata osârdia care-ti sta in putinţa. Nu-ti ingadui sa vorbeşti in desert nici 
in biserica nici la trapeza, nici la chilie; nu-ti ingadui sa ieşi din mănăstire decât la mare 
nevoie si pentru cat mai putina vreme; nu-ti ingadui a lega cunoştinţe, mai cu seama 
apropiate,nici in afara, nici inlauntrul mănăstirii; nu-ti ingadui o purtare sloboda si destinderi 
vătămătoare; poarta-te ca un străin si calator, atât in mănăstire cat si in viata pământeasca 
indeobste - si te vei face isihast, pustnic, anahoret, prin dumnezeiasca dragoste. 

Iar daca Dumnezeu te va vedea inzestrat pentru pustie sau pentru zăvorâre, atunci El 
însuşi, cu negrăitele Sale judecaţi, iti va orandui viata de pustnicie si liniştire, precum i-a 
oranduit-o Fericitului Serafim de Sarov, sau iti va orandui zăvorâre, .precum a oranduit-o 
Fericitului Gheorghe, zăvorâtul din mănăstirea Zadonsk*. 

* La data scrierii acestei cârti Sfanţul Serafim, nu de multa vreme trecut la cele veşnice, nu 
era canonizat inca de Biserica pravoslavnica rusa, de aceea este numit doar "Fericit" de 
Sfanţul Ignatie. 

Despre inselare 
Partea a Ii-a 

Ucenicul: Insira-mi felurile amăgirii drăceşti care se nasc din indeletnicirea nepotrivita cu 
rugăciunea in chip necuvenit. 

Stareţul: Toate felurile de inselare demonica la care se supune cel ce se nevoieste in 
rugăciune apar ca urmare a faptului ca la temelia rugăciunii nu este pusa pocăinţa, ca pocăinţa 
nu s-a făcut izvorul, sufletul, scopul rugăciunii. "Daca cineva", spune Preacuviosul Grigore 
Sinaitul, "in increderea in sine intemeiata pe părerea de sine," (In original se spune: "daca 
visează cineva sa ajungă prin părere la cele inalte". Am intrebuintat aici o expresie 
lămuritoare, ca sa arat mai limpede intelesul cuvântului părere), visează sa ajungă la stări 
inalte de rugăciune si a dobândit râvna nu adevărata, ci sataniceasca: pe acela, diavolul ii 
prinde repede in laturile sale, ca pe un slujitor al sau". Oricine se sileşte sa intre la nunta 
Fiului lui Dumnezeu nu in vesminte curate si luminate, puse in randuiala prin pocăinţa, ci de- 
a dreptul in zdrenţele sale, in starea omului vechi, de păcătoşenie si amăgire de sine este 
aruncat in intunericul dinafară: in inselarea drăceasca. "Te sfătuiesc", spunea Mântuitorul 
celui chemat la preoţia cea de taina, "sa cumperi de la Mine aur lămurit in foc, ca sa te 
imbogatesti, si vesminte albe, ca sa te imbraci si sa nu se dea pe fata ruşinea goliciunii tale, si 
unge cu alifia lacrimilor "ochii tai" cei simţiţi si ochii "mintii" ca sa vezi. Eu pe cati ii iubesc, 
ii mustru si ii pedepsesc: sarguieste, dar, si te pocaieste" (Apoc. 3, 18-19). Pocăinţa si toate 
cele ce o alcătuiesc, cum ar fi: străpungerea sau îndurerarea duhului, plânsul inimii, 
lacrimile, osândirea de sine, pomenirea si simţirea din vreme a morţii, a judecaţii lui 
Dumnezeu si a muncilor celor veşnice, simţirea ca Dumnezeu este de fata, frica de 
Dumnezeu - toate acestea sunt daruri Dumnezeieşti, daruri fe mare preţ, daruri care sunt 
inceputul si temelia oricărei sporiri chezăşia darurilor mai inalte si veşnice. Fara a le fi primit 
pe acestea mai inainte, nu este cu putinţa sa ni se incredinteze darurile cele din urma. "Oricât 
de inalte ar fi nevointele noastre", a spus Sfanţul Ioan Scararul, "daca nu am dobândit inima 
indurerata, atunci nevointele noastre sunt si mincinoase si deşarte" (Scara Cuvântul al 7-lea). 
Pocăinţa, duhul infrant, plânsul, sunt semne care dau mărturie despre nevointa cu buna 
cuviinţa in rugăciune; lipsa lor este un semn al abaterii spre o direcţie greşita, semn al 
amăgirii sau al sterpiciunii. Una sau cealaltă, adică inselarea sau sterpiciunea (lipsa de roade), 
alcătuiesc o urmare cu neputinţa de ocolit a indeletnicirii cu rugăciunea intr-un chip 
nepotrivit, iar indeletnicirea cu rugăciunea in chip nepotrivit este nedespărţita de amăgirea de 
sine. 

Cel mai primejdios dintre felurile de rugăciune nepotrivita este atunci când cel care se 
roagă alcătuieşte prin puterea inchipuirii sale năzăriri sau himere, luandu-le, la arătare din 
Sfânta Scriptura, iar de fapt - din propria lui stare, din căderea sa, din păcătoşenia sa; prin 
aceste inchipuiri isi măguleşte părerea de sine, slava deşartă, cugetarea semeaţă, trufia, se 
amăgeşte pe sine insusi. Se poate vedea lesne ca toate alcătuirile inchipuirii firii noastre 
căzute, schimonosite de cădere, nu sunt adevărate - ele sunt născocire si minciuna, atât de 
iubite, atât de in firea ingerului căzut. Visătorul, odată cu primul pas făcut pe calea 
rugăciunii, iese din tărâmul adevărului, paseste pe tărâmul minciunii, pe tărâmul satanei, se 
supune de bunăvoie inrauririi satanei. Sfanţul Simeon, Noul Teolog, zugrăveşte astfel 
rugăciunea visătorului si roadele ei: "El ridica spre cer mâinile, ochii si mintea, isi inchipuie 
in mintea sa" - asemenea lui Klopstock si lui Milton - "sfaturile Dumnezeieşti, bunătăţile cele 
cereşti, cinurile sfinţilor ingeri, locaşurile ingerilor; pe scurt, aduna in inchipuirea sa toate 
cele auzite din Dumnezeiasca Scriptura, le cercetează in vremea rugăciunii, caută la cer; prin 

toate acestea isi stârneşte sufletul sau către Dumnezeiasca dorire si dragoste; câteodată varsă 
lacrimi si plânge. In acest chip, inima lui se trufeste incetul cu incetul, fara a pricepe el 
aceasta cu inima; i se pare ca cele săvârşite de el sunt rodul harului Dumnezeiesc spre 
mângâierea lui, si roagă pe Dumnzeu ca sa-1 invredniceasca a petrece pururea in aceasta stare. 
Acesta este semnul inselarii. Un asemenea om de s-ar si linişti cu liniştire desăvârşita, nu 
poate sa scape de nebunie si sminteala. Iar daca totuşi nu se intampla cu el aceasta, oricum nu 
va ajunge niciodată la cinul duhovnicesc al priceperii si virtuţii sau despatimirii. Intr-acest 
chip, s-au inselat cei care au văzut lumina si strălucire cu ochii aceştia trupeşti, au mirosit 
buna-mireasma cu mirosul lor, au auzit glasuri cu urechile lor. Unii din ei s-au indracit, 
stramutandu-se, cu mintea vătămata, dintr-un loc intr-altul; alţii au primit un demon in chip 
de inger luminos, s-au inselat si au trăit neindreptati pana la sfârşit, fara a primi sfat de la nici 
unul dintre fraţi; alţii, indemnati fiind de diavol, si-au pus capăt zilelor; unii s-au aruncat in 
prăpastie; alţii s-au spânzurat. Si cine poate a socoti feluritele amăgiri ale diavolului, cu care 
amăgeşte el, si care sunt cu neputinţa de aşternut in cuvinte ? Totuşi, din cele spuse de noi, 
orice om cu capul pe umeri poate sa afle vătămarea care ia naştere din acest fel de rugăciune. 
Iar daca vreunul din cei care ii intrebuinteaza nu va patimi nici una din nenorocirile arătate 
mai sus, din pricina ca trăieşte in obşte - căci in aceste nenorociri cad mai mult pustnicii, care 
trăiesc in singurătate - insa unul ca acesta isi va petrece intreaga viata fara sa izbândească 
nimic" (Despre primul chip al luării aminte si rugăciunii, Filocalia vol.l ). 

Toţi Sfinţii Părinţi care au descris nevointa rugăciunii mintii ne opresc nu numai a 
alcătui de la sine inchipuiri, ci si a ne pleca, prin voia si incuviintarea noastră, spre 
inchipuirile si nălucirile care ni se pot infatisa pe neaşteptate, fara a atama de voia noastră. Si 
aceasta se intampla in timpul nevointei la rugăciune, mai cu seama in liniştire. "Nu primi 
nicicum", spune Preacuviosul Grigorie Sinaitul, "daca vei vedea ceva cu ochii cei simţiţi ori 
cu mintea, in afara sau inlauntrul tau, de-ar fi chipul lui Hristos, sau chip de inger, sau al 
vreunui sfanţ, sau daca ti se va arata lumina... Fii cu luare- aminte si paza ! Nu- ti ingadui a te 
increde in ceva, nu arata invoire cu gândul si cu glasul la nimic, nu te increde in graba 
vreunei arătări, de ar fi ea adevărata si buna; fii rece către ea si instrainat păzind statornic 
mintea ta lipsita de inchipuiri, fara a alcătui in sine vreun chip si fara a fi intiparita de nici un 
chip. Cel ce a văzut oarece cu mintea sau cu simţurile, de-ar fi vedenia si de la Dumnezeu, si 
o primeşte cu grăbire, lesne cade in inselare - cel puţin, isi descoperă inclinarea spre inselare, 
primind vedenia cu graba si uşurătate. Noul incepator trebuie sa-si intoarca toata luarea- 
aminte spre singura lucrarea inimii si doar pe aceasta s-o recunoască neamagitoare - iar 
altceva nimic sa nu primească pana ce nu va fi intrat in despatimire. Dumnezeu nu se manie 
pe cel ce se teme de inselare si veghează asupra sa cu cea mai mare luare- aminte, chiar daca 
acesta nu va primi ceva trimis de Dumnezeu, necercetind aceea cu toata osârdia; dimpotrivă, 
Dumnezeu ii va lauda pe unul ca acesta pentru buna sa intelegere" (Despre primul chip al 
luarii-aminte si rugăciunii). 

Sfanţul Amfilohie, care era intrat in călugărie din tinereţe, s-a invrednicit la vârsta 
bărbăţiei si a bătrâneţii sa duca viata sihastreasca in pustie. Inchizandu-se intr-o peştera, el se 
indeletnicea cu liniştirea, si a atins o mare sporire. Atunci când s-au implinit patruzeci de ani 
de când ducea viata pustnicească, i s-a arătat noaptea un inger si i-a zis: "Amilohie ! mergi in 
oraş si paste oile cele duhovniceşti". Amfilohie petrecea luand-aminte la sine si n-a băgat 
deloc in seama porunca ingerului. In noaptea următoare ingerul s-a arătat din nou, innoind 
porunca si adăugând ca el vine de la Dumnezeu. Si iarasi Amfilohie nu a arătat supunere 
ingerului, temandu-se ca nu cumva sa fie amăgit si aducandu-si aminte de vorbele 
Apostolului, ca si satana ia chip de inger de lumina (2. Cor. 11,14). In ce-a de-a treia noapte, 
ingerul s-a arătat din nou si incredintandu-1 pe Amfilohie asupra sa printr-o slavoslovie a 
Dumnezeirii pe care duhurile cele lepădate nu o pot suferi, 1-a luat pe batran de mana, 1-a 
scos din chilie si 1-a dus intr-o biserica ce se găsea in apropiere. Uşile bisericii s-au deschis 

singure. Biserica s-a umplut de lumina cereasca; in ea se aflau mulţime de bărbaţi sfinţi in 
vesminte albe, cu fetele strălucind ca soarele. Aceştia l-au hirotonit pe Amfilohie episcop al 
oraşului Iconium (Vieţile Sfinţilor, 23 noiembrie). Purtandu-se intocmai pe dos, Preacuviosii 
Isaachie si Nichita ai Lavrei Pecersha, noi si necercati in viata pustnicească, au suferit 
cumplita nenorocire, increzandu-se cu nechibzuinta in vedeniile ce li se arătaseră. Celui dintâi 
i s-a arătat o mulţime de demoni intru strălucire: unul dintre demoni a luat chipul lui Hristos, 
iar ceilalţi chip de sfinţi ingeri. Pe cel de-al doilea 1-a amăgit demonul mai intai prin buna- 
mireasma si glas, pasămite Dumnezeiesc, iar apoi a statut inaintea ochilor lui in chip de inger 
(Patericul Lavrei Pecerska). Monahii incercati in viata călugăreasca, monahii cu adevărat 
sfinţi se tem de inselare si nu au incredere in sine cu mult mai mult decât incepatorii, si mai 
cu seama decât aceia care sunt cuprinşi de infierbantare către nevointa. Cu dragoste fierbinte, 
Preacuviosul Grigorie Sinaitul ii preintampina asupra inselarii pe isihastul pentru care a fost 
scrisa cartea lui. "Voiesc sa ai intru cunoştinţa cele despre inselare; voiesc aceasta cu scopul 
de a te putea păzi pe tine insuti de inselare, ca prin cuvântul neluminat de smerenia 
cuviincioasa, nu cumva sa-ti pricinuiesti o mare vătămare, nu cumva sa-ti pierzi sufletul tau. 
Libera voie a omului inclina lesne spre partasia cu potrivnicii noştri, si mai cu seama voia 
celor neincercati, fragezi in nevointa, ca a unora ce sunt inca stăpâniţi de demoni" (Patericul 
Lavrei Pecerska). Cat de adevărat este cuvântul ! Se pleacă, se lasă trasa libera noastră voie 
spre inselare: pentru ca orice inselare linguşeşte părerea noastră de sine, slava deşartă, trufia 
noastră. "Demonii se afla in apropierea incepatorilor si a celor aflaţi in randuiala de sine 
(idioritmici), pe care ii inconjura, intinzandu-si laturile cugetelor si inchipuirilor vătămătoare, 
pregătind prăpăstii spre cădere. Cetatea incepatorilor - intreaga fiinţa a fiecăruia dintre ei - se 
afla inca sub stăpânirea balaurilor... 

Nu te lasă, din uşurătate, in seama celor ce ti se infatiseaza, ci sa petreci intru buna 
intemeiere, păstrând cele bune cu multa chibzuinţă, si lepădând cele viclene... Sa-ti fie ştiut 
ca lucrările harului sunt lămurite, demonul nu le poate invata: nu poate invata nici blândeţea, 
nici seninătatea, nici smerenia, nici ura fata de lume; el nu imblanzeste patimile si iubirea de 
desfătare, asa cum o face harul. Lucrările acestuia sunt: ingamfarea, cugetarea semeaţă, 
incredere in sine; intr-un cuvânt, toate chipurile răutăţii. După lucrarea ei poţi sa cunoşti 
lumina care răsare in sufletul tau - daca este Dumnezeiasca sau de la satana" . Se cuvine a sti 
ca aceasta deosebire este la măsura monahilor sporiţi si nicidecum a incepatorilor. Deşi 
'Preacuviosul Sinait vorbeşte cu un incepator - insa cu un incepator in ale liniştirii, dar care 
după anii petrecuţi in mănăstire si după vârsta trupeasca era batran, după cum se poate vedea 
din carte. 

Ucenicul: Nu ti s-a intamplat vreodată sa vezi pe cineva venit in stare de inselare drăceasca 
din pricina zburdarii inchipuirii in vremea rugăciunii ? 

Stareţul: Ba mi s-a intamplat. Un oarecare funcţionar care trăia in Petrersburg, se nevoia cu 
asprime la rugăciune, fapt pentru care a ajuns intr-o stare neobişnuita. Despre nevointa lui si 
urmările sale el i-a făcut cunoscut protoiereului bisericii cu hramul Acoperământul Macii 
Domnului, care este in Kolomno. Protoiereul, vizitând o oarecare mănăstire din eparhia 
Sankt-Petersburg, 1-a rugat pe unul din monahii acelei mănăstiri sa stea de vorba cu 
funcţionarul. "Starea ciudata in care a ajuns funcţionarul din pricina nevointei", a spus cu 
mult bun-simt protoiereul, "ar putea fi lămurită mai lesne de nişte trăitori in mănăstire, ca unii 
ce sunt mai deprinşi cu amănuntele si intamplarile neprevăzute ale nevointei ascetice". 
Monahul s-a invoit. După oarecare vreme, funcţionarul a venit in mănăstire. La convorbirea 
dintre el si monah am fost si eu de fata. Funcţionarul a inceput indata sa povestească despre 
vedeniile sale - ca vede mereu la rugăciune lumina venind din icoane, simte bunamireasma, 
iar in gura o dulceaţa neobişnuita si asa mai departe. Monahul, ascultând aceasta istorisire, 1- 

a intrebat pe funcţionar: "Nu v-a trecut prin gând sa va puneţi capăt zilelor ?". "Cum sa nu !" 
a răspuns funcţionarul: "m-am aruncat, deja, odată in Fontanka(afluent al râului Neva), dar 
m-au scos". S-a arătat ca funcţionarul intrebuinta acel fel de rugăciune, descris de Sfanţul 
Simeon, care aprinde inchipuirea si sângele, omul căpătând, intre timp, o putere 
nemaipomenita de postire aspra si priveghere. La starea de amăgire de sine pe care omul si-o 
alege de buna-voie, diavolul si-a adăugat lucrarea sa, inrudita cu aceasta stare, iar amăgirea 
de sine omeneasca a trecut in vădita inselare diavoleasca. Funcţionarul vedea lumina cu ochii 
cei trupeşti: buna-mireasma si dulceaţa pe care le simţea atârnau de simţurile trupeşti. 
Dimpotrivă, vedeniile sfinţilor si stările lor cele mai presus de fire sunt pe de-a-ntregul 
duhovniceşti (Sfanţul Isaac Şirul, Cuvântul 55): nevoitorul devine in stare sa le primească 
abia după deschiderea ochilor sufletului sau de către harul Dumnezeiesc, inviind deopotrivă 
si celelalte simţuri ale sufletului, care pana atunci petreceau in nelucrare (Preacuviosul 
Simeon, Noul Teolog, Cuvântul despre credinţa); la vedenia dăruita de har iau parte si 
simţurile cele trupeşti ale sfinţilor, dar numai atunci când trupul trece din starea pătimaşa, in 
cea despatimita. Moriahul a inceput sa-1 induplece pe funcţionar sa părăsească felul de 
rugăciune intrebuintat de el, lamurindu-i cat de greşit este acest fel de rugăciune si cat de 
greşita este starea la care se ajunge prin el. Funcţionarul s-a impotrivit sfatului cu 
incapatanare. "Cum sa ma lepăd de un har vădit !" - a răspuns el impotriva. 

Luând aminte la purtarea funcţionarului, am simţit fata de el o negrăita mila, si 
deopotrivă mi s-a părut oarecum caraghios. De pilda, i-a pus monahului următoarea intrebare: 
"Atunci când din imbelsugarea dulcetii mi se umple gura de scuipat, acesta incepe sa curgă 
pe podea: e păcat, oare ?" întocmai: cei care se afla in inselare drăceasca stârnesc mila, ca 
unii care nu se mai stăpânesc pe sine si se afla, cu mintea si inima, in robia celui viclean, a 
duhului celui lepădat. Ei alcătuiesc, totodată, si o privelişte caraghioasa: spre batjocura sunt 
daţi de către duhul cel viclean care-i stăpâneşte, care i-a adus in starea de injosire, amagindu-i 
prin slava deşartă si semeaţă cugetare. Cei inselati nu pricep nici robia in care se afla, nici 
ciudăţenia purtării lor, oricât de bătătoare la ochi ar fi aceasta robie, aceasta ciudăţenie a 
purtării. Iarna lui 1828 spre 1829 am petrecut-o in Pustia Ploscensk (Eparhia Orlov). 

In vremea aceea, trăia acolo un batran aflat in inselare. Acesta si-a retezat mana, pre- 
supunând ca implineste prin aceasta porunca evanghelica si povestea oricui avea plăcerea sa- 
1 asculte ca mana retezata s-a făcut sfinte moaşte, fiind păstrata si cinstita cu evlavie in 
mănăstirea moscovita Simonov; ca el, bătrânul, aflandu-se la cinci sute de verste depărtare de 
Simonov, simte când arhimandritul de acolo săruta mana dimpreună cu obştea. Stareţul era 
apucat de tremurici, totodată incepea sa şuiere foarte tare: el socotea aceasta-ca o roadă a 
rugăciunii; privitorilor, insa, li se părea o schimonoseala vrednica doar de mila ori de ras. 
Copiii orfani care trăiau pe langa mănăstire, se amuzau pe seama bătrânului, maimutarindu-1 
inaintea ochilor lui. Bătrânul se mania, se arunca ba asupra unuia, ba asupra altuia, ii trăgea 
de par. Nimeni dintre monahii vrednici de cinstire ai mănăstirii nu a putut sa-1 incredinteze 
pe cel inselat ca se afla intr-o stare de amăgire, in neorinduiala sufleteasca. 

După ce funcţionarul a plecat, l-am intrebat pe monah: "De unde v-a trecut prin gând 
sa-1 intrebati pe funcţionar despre incercarea de a-si lua viata ?". Monahul a răspuns: "Asa 
cum in timpul plânsului celui după Dumnezeu vin clipe de neobişnuita impacare a conştiinţei, 
lucru care alcătuieşte mângâierea celor ce plâng, si in timpul desfătării celei mincinoase, 
aduse de inselarea drăceasca, vin clipe in care inselarea isi leapădă, cum ar veni, haina, si se 
lasă gustata asa cum este ea de fapt. Aceste clipe sunt cumplite ! Amărăciunea lor si 
deznădejdea pricinuita de aceasta amărăciune sunt de nesuferit. In aceasta stare in care ii 
aduce inselarea i-ar fi mai uşor celui inselat s-o recunoască pe aceasta si sa ia masuri spre a se 
vindeca. 

Vai ! începutul inselarii este trufia - iar roadă ei, trufia cea peste măsura. Cel inselat, 
socotindu-se vas al harului Dumnezeiesc, dispreţuieşte mântuitoarele preintampinari ale celor 

apropiaţi, precum a băgat de seama Sfanţul Simeon. Intre timp, accesele de deznădejde devin 
din ce in ce mai puternice: in cele din urma, deznădejdea aduce la ieşirea din minţi si incunu- 
neaza prin sinucidere. La inceputul veacului nostru se nevoia in pustia Sofroniev (Eparhia 
Kursk) schimonahul Teodosie, care-si atrăsese cinstirea obştii si a mirenilor prin viata sa 
aspra, inalta. O data, i s-a părut ca a fost răpit la rai. După terminarea vedeniei, a mers la 
intai-statator, a povestit minunea in amănunt, si si-a făcut cunoscuta părerea de rau pentru 
faptul ca s-a văzut in rai numai pe sine, iar din obşte pe nimeni altcineva. Faptul nu a atras 
intai-statatorului luarea-aminte cuvenita: acesta, a strâns obştea si cu duh infrant le-a povestit 
despre vedenia schimonahului si i-a indemnat a vieţui mai cu râvna si intr-un chip mai plăcut 
lui Dumnezeu. După trecerea a oarecare vreme, au inceput sa apară ciudăţenii in purtarea 
schimonahului. Totul s-a sfârşit atunci când l-au găsit spânzurat in chilia sa". 

Am avut si eu parte de urmatorea intamplare vrednica de luare-aminte. M-a cercetat, 
odată, un ieroschimonah atonit, venit in Rusia pentru colecta. Ne-am aşezat in chilia mea de 
oaspeţi, si a inceput sa-mi zică: "Roaga-te pentru mine, părinte: dorm mult, mananc mult !". 
In vreme ce-mi spunea acestea, simţeam dragostea care ieşea din el, fapt pentru care i-am si 
răspuns: "Nu mănânci mult si nu bei mult: oare nu este in tine ceva deosebit ?" si l-am rugat 
sa intre in chilia dinlăuntru. Mergând inaintea lui si deschizând usa chiliei dinlăuntru, ma 
rugam in gândul meu lui Dumnezeu ca sa dăruiască folos sufletului meu flamand din partea 
acelui ieroschimonah atonit, daca el va fi fiind cu adevărat rob al lui Dumnezeu. întocmai: 
băgasem de seama la el ceva deosebit. In chilia dinlăuntru ne-am aşezat iarasi ca sa stăm de 
vorba, si am inceput sa-1 rog: "Fa milostenie, invata-ma sa ma rog. Tu trăieşti in cel dintâi 
loc monahicesc de pe pamant, printre mii de monahi: intr-un asemenea loc si in mijlocul unei 
adunări atât de numeroase de monahi numaidecât trebuie sa se găsească mari rugători, care 
cunosc lucrarea cea de taina a rugăciunii si ii călăuzesc la ea si pe cei apropiaţi, după pilda lui 
Grigore Sinaitul si Grigore Palama, după pilda multor altor luminători atoniti". 
Ieroschimonahul s-a invoit numaidecât sa-mi fie povatuitor - si o, groaza ! Cu cea mai mare 
infierbantare a inceput sa-mi arate metoda mai sus arătata de rugăciune extatica, intemeiata 
pe inchipuire. Ma uit la el - era intr-o infierbantare grozava ! Avea infierbantate si sângele si 
inchipuirea ! Era in mulţumire de sine, in extaz, in amăgire de sine, in inselare ! Lasandu-1 sa 
se descarce, am inceput, puţin cate puţin, jucandu-mi in continuare rolul de povăţuit, sa ii 
infatisez invatatura Sfinţilor Părinţi despre rugăciune, aratandu-i-o in Filocalie si cerandu-i sa 
mi-o lămurească. Atonitul a căzut intr-o nedumerire desăvârşita. Am văzut ca nu are 
cunoştinţa nicidecum despre invatatura Părinţilor cu privire la rugăciune ! In continuarea 
discuţiei noastre, i-am zis: "Uite ce e, stareţe ! Vei locui in Petersburg - sa nu stai defel la 
catul de sus; sa-ti iei odaie numaidecât la cel de jos !". De ce asa ?" a intors cuvântul atonitul. 
"Pentru ca", am spus eu, "daca le trece prin cap ingerilor ca, rapindu-te pe neaşteptate, sa te 
duca din Petersburg la Athos, si luandu-te de la catul de sus, te vor scapă, ai sa te striveşti de 
moarte; iar daca te vor lua de la cel de jos si te wor scapă, ai sa te-alegi doar cu lovituri 
uşoare". Inchipuie-ti", mi-a răspuns atonitul, "de cate ori, "deja, stand la rugăciune, mi-a venit 
cu putere gândul ca ingerii ma vor răpi si ma vor lasă in Athos !" S-a vădit ca 
ieroschimonahul purta lanţuri, nu dormea mai deloc, manca foarte puţin si simiea in trup 
asemenea fierbinţeala, ca iarna nu avea nevoie de imbracaminte groasa. Spre sfârşitul 
convorbirii noastre, mi-a venit in gând sa fac precum urmează: am inceput sa-1 rog pe atonit 
ca el, postitor si nevoitor fiind, sa pună la incercare asupra sa metoda Sfinţilor Părinţi, care 
cere ca mintea sa fie la vremea rugăciunii cu desăvârşire libera de orice inchipuire, 
cufundandu-se toata in luareaaminte fata de cuvintele rugăciunii, inchizandu-se si 
cuprinzand-o, potrivit spuselor Sfanţului Ioan Scararul, in cuvintele rugăciunii. (Scara, 
Cuvântul 28, cap. 17). 

In timpul acestei lucrări, inima se face, de obicei, impreuna-lucratoare mintii printr-un 
simţământ mântuitor de intristare pentru păcate, precum a spus Preacuviosul Marcu Ascetul: 

"Mintea care se roagă fara imprastiere stramtoreaza inima: iar "inima infranta si smerita 
Dumnezeu nu o va urgisi" (Ps. 50, 19. Cuvântul despre cei ce socot a se indreptati din fapte, 
cap. 34, Filocalia, vol.l )."Dupa ce faci pe tine incercarea", i-am spus atonitului, "adu-mi si 
mie la cunoştinţa despre roadă ei; căci aceasta incercare este anevoioasa pentru mine insumi, 
datorita vieţii imprastiate pe care o duc". Atonitul s-a invoit cu bucurie la imbierea mea. După 
câteva zile vine la mine si imi spune: "Ce mi-ai făcut ?". "Dar ce s-a intamplat ?". "Pai cum 
am inceput sa ma rog cu luare- aminte, inchizand mintea in cuvintele rugăciunii, toate 
vedeniile mele s-au dus, si deja nu mai pot sa ma intorc la ele". Vorbind mai departe cu 
atonitul, nu am mai văzut la el acea incredere in sine si indrazneala care săreau in ochi la 
prima intalnire si care se fac, de obicei, văzute la oamenii aflaţi in amăgire de sine, cărora li 
se pare ca sunt sfinţi, sau care se afla in inselare duhovniceasca. Atonitul si-a arătat chiar 
dorinţa de a asculta sărmanele mele sfaturi. Atunci când l-am povăţuit sa nu se deosebească 
prin felul văzut de vieţuire fata de ceilalţi monahi, intrucat aceasta duce la cugetare semeaţă 
(Scara, Cuvântul 4, cap. 82, 83. 

Preacuviosul Varsanufie cel Mare, răspunsul 275. Viata si invataturile Preacuviosului 
Apollo, Pateric), si-a scos lanţurile de pe el si mi le-a dat. După o luna a venit iarasi la mine si 
mi-a spus ca a incetat fierbinţeala din trupul lui, ca are nevoie de imbracaminte călduroasa si 
doarme cu mult mai mult. Totodată, povestea ca in Muntele Athos sunt mulţi, unii 
bucurandu-se de faima sfinţeniei, care intrebuinteaza acea metoda de rugăciune pe care o 
intrebuinta el, deprinzandu-i cu ea si pe alţii. Nu-i de mirare ! Sfanţul Simeon Noul Teolog, 
care a trăit cu opt sute de ani inaintea vremurilor noastre, spunea ca foarte putini se 
indeletnicesc cu rugăciunea intru luareaminte (Despre cel de-al treilea chip al rugăciunii). 
Preacuviosul Grigore Sinaitul, trăitor in veacul al patrusprecelea după naşterea lui Hristos, 
atunci când a mers in Muntele Athos, a aflat ca numeroşii călugări de acolo nu aveau nici o 
idee despre rugăciunea mintii; se indeletniceau doar cu nevointele trupeşti, săvârşind 
rugăciunile doar cu buzele si cu glasul (Viata Preacuviosului Grigorie Sinaitul). Preacuviosul 
Nil Sorski, trăitor la sfârşitul veacului al cincisprezecelea si inceputul celui de al 
şaisprezecelea, cercetând si el Muntele Athos, spune ca in vremea sa numărul celor care se 
rugau cu luare-aminte se imputinase peste măsura (Inainte-cuvantare la Predania sau Tipicul 
Schitului). 

Stareţul arhimandrit Paisie Velicikovski s-a strămutat in Muntele Athos, din Moldova, 
in anul 1747. In scurta vreme, a cercetat toate mănăstirile si schiturile, a stat de vorba cu 
numeroşi bătrâni pe care părerea obşteasca a Sfanţului Munte ii ţinea de monahi foarte 
incercati si sfinţi. Atunci, insa, când a inceput sa-i intrebe pe aceşti monahi despre cărţile 
Sfinţilor Părinţi care au scris despre rugăciunea mintii, s-a arătat nu doar ca nu aveau habar ca 
vor fi fost pe lume asemenea cârti, ci si ca nu ştiau nici măcar numele sfinţilor Scriitori; 
Filocalia nu fusese, inca, tipărita in greceşte (Din scrisoarea stareţului Paisie către stareţul 
Teodosie. Scrierile lui Paisie, ed. Pustiei Optina). Rugăciunea cu luare-aminte cere lepădare 
de sine, si putini se hotărăsc sa se lepede de sine. Cel inchis in sine prin luarea-aminte, care se 
afla in stare de uimire din pricina vederii păcătoşeniei sale nu este in stare de vorbire multa si, 
indeobste, de scene de efect si actorie - unul ca acesta apare inaintea celor ce nu cunosc 
nevointa lui tainica oarecum ciudat, curios, "neisprăvit" in~ toate privinţele. Uşor este, oare, 
sa te deosebeşti de părerea lumii ? Iar lumea, cum sa-1 cunoască pe nevoitorul adevăratei 
rugăciuni, când nevointa aceasta este ea insasi cu totul necunoscuta lumii ? Altfel stau 
lucrurile cu cel aflat in amăgire de sine ! Nu mananca, nu bea, nu doarme, iarna umbla doar 
in rasa, poarta lanţuri, vede vedenii, pe toţi ii invata si ii mustra cu o neruşinare plina de 
indrazneala, fara nici o dreptate, fara rost, cu infierbantare a sângelui, infierbantare trupeasca, 
pătimaşa, si indemnat de aceasta infierbantrare nenorocita si pierzătoare. Sfanţ si gata ! De 
multa vreme s-au făcut băgate de seama gustul si inclinarea pe care le are societatea ome- 
neasca spre asemenea lucruri: "răbdaţi", scrie Apostolul Pavel către Corinteni, "de va robeşte 

cineva, de va mananca cineva, de va ia ce e al vostru, de va priveşte cineva cu mândrie, de va 
loveşte cineva peste obraz" (2 Cor. 11, 20). In continuare, Sfanţul Apostol spune ca el, fiind 
in Corint, nu a putut sa se poarte cu indrazneala si obrăznicie: purtarea lui a purtat pecetea 
smereniei, a "blândeţii si ingaduintei lui Hristos" (2 Cor. 10,1). O mare parte dintre nevoitorii 
Bisericii Apusene, socotiţi in sânul acesteia ca foarte mari sfinţi - aceasta după căderea ei de 
la Biserica Răsăriteană si indepartarea Sfanţului Duh de la ea - s-au rugat si au ajuns la 
vedenii, bineinteles mincinoase, prin metoda pe care am amintit-o. Aceşti paruti sfinţi se 
aflau in cea mai cumplita inselare drăceasca. înşelarea isi ridica, deja, in chip firesc capul pe 
temeiul hulirii impotriva lui Dumnezeu prin care este schimonosita la eretici credinţa 
dogmatica. Purtarea nevoitorilor latinilor, cuprinşi fiind de inselare, a fost intotdeauna 
"extatica" din pricina neobişnuitei lor infierbantari trupeşti si pătimaşe. Intr-o asemenea stare 
se afla(I~natiu de L~ola, intemeietorul Ordinului iezuiţilor. închipuirea lui era atât de aprinsa 
si de atatata, incat, precum el insusi spunea, avea nevoie doar sa o voiasca si sa intrebuinteze 
oarecare sforţare ca sa-i apară inainte, după bunul sau plac, iadul sau raiul. Apariţia raiului si 
iadului se săvârşea nu doar prin lucrarea inchipuirii omeneşti; lucrarea inchipuirii omeneşti, 
de una singura, este neîndestulătoare pentru aceasta: faptul se săvârşea prin lucrarea 
demonilor, care isi uneau prisositoarea lor lucrare cu lucrarea neîndestulătoare omeneasca, 
adăugând lucrare la lucrare, plinind o lucrare prin cealaltă, pe temelia liberei voinţe a omului 
care si-a ales si si-a insusit o indreptare mincinoasa. Se ştie ca adevăraţilor sfinţi ai lui 
Dumnezeu vedeniile li se dăruiesc numai si numai prin bunăvoinţa si lucrarea lui Dumnezeu, 
iar nu după voia omului si nu prin propriile lui sforţări - se dăruiesc pe neaşteptate, foarte 
arareori, când este neapărata nevoie, potrivit minunatei iconomii a lui Dumnezeu, iar nu la 
intamplare (Sfanţul Isaac Şirul, Cuvântul al 36-lea). Nevointa aspra a celor aflaţi in inselare 
se insoteste, de obicei, de o adânca stricăciune sufleteasca. După aceasta se poate măsura 
văpaia care ii mistuie pe cei inselati. In sprijinul celor spuse stau povestirile din istorie si 
mărturia Părinţilor. "Cel ce vede duhul amăgirii - in vedeniile care-i sunt infatisate", a spus 
Preacuviosul Maxim Capsocalivitul, "foarte adesea este supus iutimii si maniei; buna- 
mireasma a smereniei ori rugăciunii, ori lacrimii adevărate nu incape intr-ansul. Dimpotrivă, 
unul ca acesta se lauda mereu cu virtuţile sale, este plin de slava deşartă si se deda intruna, 
fara frica, patimilor viclene (Convorbirea Preacuviosului Maxim Capsocalivitul cu 
Preacuviosul Grigore Sinaitul, Filoc. rom., voi. 7). 

Ucenicul: Faptul ca aceasta metoda de rugăciune este greşita si legătura ei cu amăgirea de 
sine si inselarea imi sunt acum limpezi; fa-ma prevăzător acum si cu privire la celelalte feluri 
de rugăciune nepotrivita si la starea amăgitoare care este legata de ele. 

Stareţul: Precum duce la amăgire de sine si inselare lucrarea greşita a mintii, tot asa duce la 
ele si lucrarea greşita a inimii. Sunt pline de trufie nechibzuita dorinţa si năzuinţa de a vedea 
vederi duhovniceşti cu o minte necuratita de patimi, neinnoita si nerezidita de către dreapta 
Sfanţului Duh: pline sunt de aceeaşi trufie si nechibzuinta, dorinţa si năzuinţa inimii de a se 
indulci de simţiri sfinte, duhovniceşti, dumnezeieşti, atunci când ea nu este inca in stare de 
asemenea indulciri. Precum mintea necurata care, dorind a vedea vedenii Dumnezeieşti si 
neavind putinţa de a le vedea, alcătuieşte pentru sine vedenii din sine insasi, amagindu-se si 
inselandu-se cu ele - tot asa si inima, silindu-se a gusta dulceaţa dumnezeiasca si alte simţiri 
dumnezeieşti, si neaflindu-le in sine, se linguşeşte cu ele pe sine, se amăgeşte, se inseala, se 
pierde pe sine, intrând pe tărâmul minciunii, in partasie cu demonii, supunandu-se inrauririi 
lor, lasandu-se inrobita de stăpânirea lor. 

O singura simţire dintre toate simţirile inimii aflate in starea căzuta poate fi 
intrebuintata la nevăzuta slujire a lui Dumnezeu: intristarea pentru păcate, pentru păcătoşenie, 
pentru cădere, pentru pierzania sufletului - acesta se numeşte plâns, pocăinţa, străpungere a 

duhului. Pentru aceasta da mărturie Sfânta Scriptura. "Daca ai fi voit jertfa, Ti-as fi dat; 
arderile de tot nu le vei binevoi" (Ps. 50, 18, 19): fiecare simţire a inimii in parte precum si 
toate impreuna nu Iti sunt bineplacute, pângărite fiind de păcat si schimonosite prin cădere. 
"Jertfa lui Dumnezeu - duhul umilit; inima infranta si smerita Dumnezeu nu o va urgisi" (Ps. 
50, 18,19). Aceasta jertfa indeparteaza in chip firesc aducerea celorlalte jertfe: simţământul 
de pocăinţa face sa amuţească toate celelalte simţăminte. Pentru ca jertfele celorlalte 
simţăminte sa se facă bineplacute lui Dumnezeu, trebuie ca mai inainte sa se reverse buna- 
voirea lui Dumnezeu peste Sionul nostru, trebuie ca mai inainte sa se reclădească zidurile 
Ierusalimului nostru dărâmat. Domnul este Drept si Atotsfant: numai jertfele drepte, curate, 
pe care e in stare sa le aducă firea omeneasca abia după innoirea sa, sunt bineplacute 
Domnului Celui Drept si Atotsfant. Jertfele si arderile de tot pângărite El nu le va binevoi. Sa 
ne ingrijim a ne curaţi prin pocăinţa ! "Atunci vei binevoi jertfa dreptăţii, prinosul si arderile 
de tot; atunci vor pune pe altarul Tau vitei" (Ps. 50, 21 ): simţirile renăscute ale omului innoit 
prin Sfanţul Duh. 

Cea dintâi porunca data de Mântuitorul lumii tuturor oamenilor, fara deosebire, este 
porunca despre pocăinţa: "a inceput Iisus a propavadui si a spune: pocaiti-va, ca s-a apropiat 
împărăţia cerurilor" (Matei 4, 17). Porunca aceasta cuprinde, inmanuncheaza in sine toate 
celelalte porunci. Acelor oameni care nu pricepeau insemnatatea si puterea pocăinţei, Mântui- 
torul le-a zis nu o data: "Mergând, invatati-va ce inseamna: Mila voiesc, iar nu jertfa" (Matei 
9, 13). Aceasta inseamna ca Domnul, milostivindu-Se de oamenii cazuti si pieriţi, le-a dăruit 
tuturor pocăinţa, ca singur mijloc de mântuire, intrucat toţi sunt cuprinşi de cădere si de 
pieire. El nu cere, nici nu doreşte de la ei jertfe de care nu sunt in stare, ci voieşte ca sa se 
milostiveasca de ei insisi, sa-si recunoască nenorocirea, slobozindu-se din ghearele ei prin po- 
căinţa. La cuvintele sus-pomenite, Domnul a adăugat aceste vorbe grozave: "Nu am venit", a 
zis El, "sa chem pe cei drepţi, ci pe cei păcătoşi la pocăinţa". Pe cine nun~cste drepţi ? Pe 
acei păcătoşi nefericiţi si orbiţi, care, amăgiţi fiind de către părerea de sine, nu socot ca au 
trebuinţa in chip firesc de pocăinţa, si, de aceea, fie ca se leapădă de ea, fie ca nu-i duc grija. 
Ce nefericire ! Prin aceasta ei se leapădă de Mântuitorul si pierd comoara mântuirii. "Vai 
sufletului", spune Preacuviosul Macarie cel Mare, "care nu-si simte rănile sale si i se pare, din 
pricina marii, nemăsuratei vătămări pe care i-a adus-o râul, ca este pe de-a-ntregul străin de 
aceasta vătămare. Un asemenea suflet nu mai este deja cercetat si doftoricit de către Doctorul 
Cel Bun, ca unul care de bunăvoie si-a lăsat rănile neingrijite si se socoate sănătos si 
neprihănit. "Nu au nevoie de doctor", zice El, "cei sănătoşi, ci cei bolnavi" (Mat. 9, 12; 
Cuvântul al 6-lea despre dragoste, cap. 16). Cumplita cruzime fata de sine este lepădarea de 
pocăinţa ! Cumplita răceala, neiubire de sine este nepăsarea fata de pocăinţa ! Cel care este 
crud cu sine nu poate sa nu fie crud si cu ceilalţi. Cel ce s-a milostivit de sine imbratisand 
pocăinţa se face, totodată, milostiv si fata de aproapele. De aici se vede intreaga insemnatate 
a greşelii: a lua inimii simţământul de pocăinţa poruncit ei de către Dumnezeu însuşi, care ii 
este, in chip firesc si logic, neapărat trebuincios, si a te strădui sa descoperi in inima, in 
pofida rânduielii, in pofida aşezămintelor Dumnezeieşti, acele simţiri care trebuie sa se 
ivească in ea de la sine după curăţirea prin pocăinţa, insa având un cu totul alt caracter. 
(Sfanţul Isaac Şirul, Cuvântul 55). Despre acest caracter duhovnicesc, omul trupesc nu poate 
sa-si facă nici o inchipuire, intrucat simţirile plăsmuite se intemeiaza intotdeauna pe simţiri 
deja cunoscute inimii, iar simţirile duhovniceşti sunt pe de-a-ntregul străine inimii care nu 
cunoaşte decât simţirile trupeşti. Asemenea inima nici nu ştie măcar ca exista simţiri 
duhovniceşti. 

Toata lumea ştie ce nenorocire sufleteasca a căzut peste cărturarii si fariseii iudei din 
pricina greşitei lor intocmiri sufleteşti; ei s-au făcut nu numai străini de Dumnezeu, ci si 
vrăjmaşi pe fata ai Lui, ucigaşi de Dumnezeu. Intr-o asemenea nenorocire cad si cei ce se 
nevoiesc la rugăciune, dar leapădă pocăinţa din nevointa lor, incercand sa atate in inima 

iubirea de Dumnezeu, sa simtă desfătare si extaz; aceştia dau singuri apa la moara căderii lor, 
se fac străini de Dumnezeu, se fac părtaşi cu satana, se molipsesc de ura fata de Sfanţul Duh. 
Acest fel de amăgire este inspaimantatoare; el este la fel de pierzător de suflet ca si primul, 
dar mai puţin vădit; arareori duce la nebunie si sinucidere, dar strica, fara umbra de indoiala, 
si mintea si inima. Pe acesta, Părinţii l-au numit, din pricina acelei stări a mintii căreia ii da 
naştere, "părere". (Preacuviosul Grigore Sinaitul, cuv.108, 128, Sfanţul Ioan Carpatiul, cap. 
49, Filocalia, voi. 4). La acest fel de inselare se refera Sfanţul Apostol Pavel, atunci când 
spune: "Nimeni, dar, sa nu va insele printr-o prefăcuta smerenie si printr-o făţarnica inchinare 
la ingeri, incercand sa pătrundă in cele ce n-a văzut, si ingamfandu-se zadarnic cu inchipuirea 
lui trupeasca". (Col. 2, 18). Cel ţinut de aceasta inselare nutreşte "părere" despre sine, 
alcătuieşte despre sine "părerea" ca ar avea numeroase virtuţi si merite, chiar si ca ar fi plin 
din belşug de darurile Sfanţului Duh. 

"Părerea" este alcătuita din socotinţe mincinoase si simţiri mincinoase; potrivit cu 
aceasta insusire a ei, se afla pe de-antregul in partea tatălui si intruchiparii minciunii diavolul. 
Cel ce se roagă silindu-se sa descopere in inima simţirile omului nou, neavind putinţa de face 
aceasta, le inlocuieste cu simţiri născocite de el, nesăbuite, la care nu intarzie a adaugă 
lucarea duhurilor căzute. Socotind adevărate si izvorâte din har simţirile greşite, atât ale sale 
cat si -cele rele de la demoni, el capata nişte păreri pe potriva acelor simţiri care, necontenit 
insusindu-si-le inimii si intarindu-se in ea, ele hrănesc si inmultesc părerile mincinoase; 
fireşte ca dintr-o asemenea nevointa greşita iau naştere amăgirea de sine si inselarea 
diavoleasca - "părerea". "Părerea nu ingaduie celor părute sa ia cu adevărat fiinţa" - a spus 
Sfanţul Simeon, Noul Teolog. Cel căruia i se pare ca este despatimit nu se va curata niciodată 
de patimi; cel căruia i se pare ca este plin de har nu va primi niciodată har; cel căruia i se pare 
ca este sfanţ nu va ajunge niciodată la sfinţenie. Sa fie limpede: cel ce socoate ca are lucrări 
duhovniceşti, virtuţi, merite, daruri harice, care se măguleşte si se desfată cu "părerea", prin 
aceasta "părere" ingradeste lucrărilor duhovniceşti, virtuţilor creştine si harului Dumnezeiesc 
intrarea in el si deschide larg poarta pentru imbolnavirea de păcat si pentru demoni. Pentru 
cei molipsiţi de "părere", deja nu se mai afla nici o putinţa de sporire duhovniceasca: ei au 
nimicit aceasta putinţa jertfind pe altarul minciunii insesi principiile pe care se intemeiaza 
lucrarea omului, lucrarea mântuirii sale, si anume felul in care el priveşte adevărul. In cei ce 
bolesc de aceasta inselare apare o ingamfare neobişnuita: parca ar fi beţi de sine, de starea lor 
de amăgire de sine, vazand in ea o stare harica. Ei sunt pătrunşi, plini peste măsura de 
cugetare semeaţă si trufie, parând, totuşi, smeriţi in ochii multora care judeca după arătare si 
nu pot sa pretuiasca lucrurile după roadele lor, precum a poruncit Mântuitorul (Mat.7,16; 12, 
33), si cu atât mai puţin după simţul duhovnicesc de care amintea Apostolul (Evr. 5, 14). 
Proorocul Isaia a zugrăvit in culori vii felul in care lucrarea inselarii prin "părere" s-a petrecut 
in arhanghelul căzut, lucrare care 1-a amăgit si 1-a pierdut pe acest arhanghel. "Tu", ii 
grăieşte satanei proorocul, "zis-ai in cugetul tau: ridica-ma-voi in cer si mai presus de stelele 
cerului voi aşeza scaunul meu, sedea-voi in măgura inalta peste munţii cei inalti, cei dinspre 
miazănoapte; suima-voi deasupra norilor, fi-voi deopotrivă cu Cel Prea înalt. Si acum la iad 
te vei pogora si la temeliile pământului". (Isaia 14, 13-15). 

Pe cel molipsit de "părere", Domnul ii mustra in felul următor: "Tu zici: sunt bogat si 
m-am imbogatit, si de nimic nu am nevoie ! Si nu ştii ca tu eşti ticălos si sărman si orb si 
gol". (Apoc. 3,17). 

Domnul ii sfătuieşte pe cel inselat sa se pocaiasca; ii imbie sa cumpere, de la nimeni 
altcineva decât de la Domnul însuşi, cele ce sunt de neapărata trebuinţa, din care se 
alcătuieşte pocăinţa (Apoc. 3, 18). Aceste cumpăraturi" sunt cu adevărat trebuincioase: fara 
de " ele nu este mântuire. Nu este mântuire fara de pocăinţa, iar pocăinţa primesc de la 
Dumnezeu doar aceia care pentru primirea ei, isi vor vinde toata averea lor, adică se vor 
lepăda de tot ce si-au insusit prin "părere". 

Ucenicul: Nu ti s-a intamplat, oare, sa ai de-a face cu vreunii oameni molipsiţi de acest soi de 
inselare ? 

Stareţul: Cei molipsiţi de inselare prin "părere" pot fi intalniti foarte adesea. Oricine nu are 
duh infrant, cel care isi recunoaşte vreun fel oarecare de vrednicie , si de merite, oricine nu 
tine neabătut invatatura Bisel ricii Ortodoxe, ci judeca in ce priveşte oarecare dog 
ma sau predanie după cum ii taie pe el capul sau după invataturile celor de alta lege, se afla in 
aceasta inselare. Cat este de mare inselarea cuiva se poate vedea după mărimea rătăcirii si a 
stăruinţei sale in rătăcire. 

Neputincios este omul ! Tot timpul se furişează in ; noi "părerea" intr-unul din 
chipurile sale si, dând fiinţa "eu-ului" nostru, alunga de la noi harul Dumnezeiesc. Precum nu 
este om, asa cum bine a băgat de seama Sfanţul Macarie cel Mare, care se fie liber de trufie, 
tot asa, nu este om care sa fie cu desăvârşire liber de lucrarea asupra lui a acestei patimi 
subţiri, numite "părere". Ea a fost data in vileag de către Sfanţul Apostol Pavel si doftoricită 
prin grele incercari venite cu ingaduinta lui Dumnezeu. "Nu voim, fraţilor", scrie Apostolul 
către Corinteni, "ca voi sa nu stiti de necazul nostru care ni s-a făcut in Asia, ca peste măsura 
si peste puteri am fost ingreuiati, incat nu mai nădăjduiam sa mai scapam cu viata. Ci noi, in 
noi insine, ne-am socotit ca osândiţi la moarte, ca sa nu ne punem increderea in noi, ci in 
Dumnezeu, Cel Ce inviaza pe cei morţi" (2 Cor. 8,9). Din aceasta pricina, trebuie sa veghem 
cu luare-aminte la noi insine, ca sa nu socotim ca avem prin noi insine vreo fapta buna, vreo 
insusire vrednica de lauda sau inzestrare fireasca deosebita, si chiar stare harica; pe scurt, sa 
nu socotim ca avem prin noi insine ceva bun. "Ce ai tu", spune Apostolul, "pe care sa nu-1 fi 
primit" ( 1 Cor. 4, 7) de la Dumnezeu ? De la Dumnezeu avem si viata, si cea de-a doua 
naştere, si toate insusirile fireşti, toate darurile, atât sufleteşti cat si trupeşti. Noi suntem da- 
tornicii lui Dumnezeu ! Datoria noastră este cu neputinţa de plătit ! Cugetând astfel cu privire 
la noi insine, in sufletul nostru ia naştere de la sine starea potrivnica "părerii", stare pe care 
Domnul a numit-o "sărăcie cu duhul", pe care a fericit-o. (Mat.S, 3). Mare nenorocire este a 
ne abate de la invatatura dogmatica si morala a Bisericii; de la invatatura Sfanţului Duh, 
printr-o filozofare oarecare ! Aceasta este "inaltarea care se ridica impotriva intelegerii 
Dumnezeieşti". Trebuie sa rasturnam aceasta intelegere si sa o supunem "ascultării lui 
Hristos" (2 Cor. 10, 4, 5). 

Ucenicul: Este vreo legătura intre primul fel de inselare si cel de-al doilea ? 

Stareţul: Intre aceste doua feluri de inselare intotdeauna este o legătura. Primul fel de 
inselare este intotdeauna unit cu cel de-al doilea, cu "părerea". Celui care alcătuieşte chipuri 
amăgitoare, prin mijlocirea puterii fireşti de inchipuire si imbina aceste chipuri prin 
mijlocirea fanteziei, intr-o privelişte care-1 vrăjeşte, celui care isi supune intreaga fiinţa 
inrauririi amăgitoare si puternice a acestei privelişti, totdeauna i se "pare", din nefericire, ca 
aceasta privelişte ia naştere prin lucrarea harului Dumnezeiesc, ca simţirile inimii pe care le 
stârneşte ea sunt simţiri venite prin har. Cel de-al doilea fel de inselare, adevărata "părere", 
lucrează fara a alcătui privelişti amăgitoare: el se mulţumeşte cu alcătuirea unor simţiri si 
stări harice măsluite, din care se naşte o părere mincinoasa, strâmba, despre orişice fel de 
nevointa duhovniceasca. Cel care se afla in inselarea prin "părere" capata o intelegere 
mincinoasa a tot ceea ce ii inconjoara. El este inselat si inlauntrul sau, si din afara, 
închipuirea lucrează cu multa putere in cei amăgiţi prin "părere", insa lucrează numai si 
numai pe tărâmul imaginarului. Ea nu se indeletniceste defel (sau se indeletniceste foarte rar) 
cu zugrăvirea in inchipuire a raiului, a salasuirilor si cămărilor de sus, a luminii si bunei-mi- 
resme cereşti, a lui Hristos, a ingerilor si a sfinţilor; ea alcătuieşte intotdeauna părute stări 

duhovniceşti, strânsa prietenie cu Iisus ("Urmarea lui Hristos" a lui Thoma de Kempis, cartea 
2, cap. 8), lăuntrica impreuna-vorbire cu El ("Urmarea", cartea 3, cap.l ), descoperiri tainice 
("Urmarea", cartea 3, cap. 13), glasuri, desfătări; zideşte pe temelia lor o intelegere mincinoasa 
despre sine si despre nevointa creştina, zideşte indeobste, un fel mincinos de a gândi si o 
intocmire mincinoasa a inimii, duce la beţia de sine, ba la infierbantare si extaz. Aceste 
simţiri felurite apar prin lucrarea subţire a slavei deşarte si a patimii dulcetii: in urma acestei 
lucrări, sângele capata o mişcare păcătoasa, amăgitoare, ce se infatiseaza ca desfătare a 
harului, iar slava deşartă si patima dulcetii sunt stârnite de cugetarea semeaţă, acest tovarăş 
nedespărţit al "părerii". O trufie grozava, asemenea trufiei demonilor, alcătuieşte insusirea de 
căpetenie a celor ce si-au insusit unul din aceste doua feluri de inselare. Pe cei amăgiţi de 
primul soi de inselare, trufia ii aduce intr-o stare de nebunie vădita; in cei amăgiţi de cel de-al 
doilea soi, aceasta, pricinuindu-le si lor o anume vătămare a mintii, mai puţin vădita, numita 
in Scriptura "stricare a mintii" (2 Tim. 3, 8) - ei bine, aceasta ia chipul smereniei, evlaviei, 
intelepciunii, dar poate fi cunoscuta după roadele sale amare. Cei molipsiţi de "părerea" 
despre virtuţile lor, si mai cu seama despre sfinţenia lor, sunt in stare si gata de orice uneltire, 
de orice făţărnicie, viclenie si amăgire, de orice fapta rea. Ei sufla cu vrajba neimpacata 
impotriva slujitorilor adevărului, napustindu-se asupra lor cu ura incrancenata, atunci când 
aceştia nu recunosc in cei inselati starea pe care "părerea" ii face sa creadă ca o au si o arata 
in văzul lumi oarbe cu duhul. 

Ucenicul: Sunt, oare, si stări duhovniceşti, care vin din harul Dumnezeiesc - de pilda, acea 
stare in care se gusta dulceaţa si bucuria duhovniceasca,, starea in care se descoperă tainele 
creştinătăţii, starea in care se face simţită in inima salasuirea Sfanţului Duh, starea in care 
nevoitorul lui Hristos se invredniceste de vederi duhovniceşti ? 

Stareţul: Fara indoiala ca sunt, dar numai in creştinii care au atins desăvârşirea creştina, care 
mai inainte s-au curăţit si pregătit prin pocăinţa. Lucrarea treptata a pocăinţei se face arătata 
indeobste, prin toate felurile smereniei, si indeosebi prin rugăciunea adusa din sărăcia 
duhului, din plâns; ea slăbeşte in om, treptat, lucrarea păcatului. Pentru aceasta este nevoie de 
nu putina vreme, si se da numai nevoitorilor adevăraţi, cu buna-hotarare, prin Dumnezeiasa 
Pronie, care veghează neadormit asupra noastră. Lupta cu patimile este nespus de folositoare: 
ea duce, mai presus de orice, la sărăcia cu duhul. Având scopul de a ne folosi cu adevărat, 
Judecătorul si Dumnezeul nostru "rabdă indelung" pentru noi, si nu degrabă "va răsplăti 
potrivnicului" ( Luca 18, 7) nostru - păcatul. Atunci când patimile slăbesc - aceasta se 
intampla cel mai adesea spre sfar~itul vieţii [Viata lui Teofil, a lui Pimen cel Bolnav, a lui 
Ioan Mult-patimitorul (Patericul Lavrei Pecerska)) - atunci incep sa apară, puţin cate puţin, 
stările duhovniceşti, care se deosebesc cu nespusa osebire de stările alcătuite de către 
"părere". Mai intai, intra in casa sufletului plânsul cel din har, o curateste si o albeşte pentru 
primirea darurilor care urmează plânsului, potrivit aşezămintelor legii duhovniceşti. Omul 
trupesc nu poate nicicum, prin nici un mijloc, sa isi inchipuie stările duhovniceşti, si nici din 
plânsul cel din har nu poate sa inteleaga nimic: cunoaşterea acestor stări nu se deosebeşte 
altfel decât prin cercare ( Sfanţul Isaac Şirul, cuvântul 55). Darurile duhovniceşti sunt 
impartite cu Dumnezeiasca intelepciune, care veghează ca vasul cel cuvântător ce trebuie sa 
primească in sine darul sa poată primi in sine fara vătămare puterea darului. Vinul nou strica 
burdufurile vechi ( Mat.9,7). E vrednic de luare-aminte faptul ca in vremea de acum, darurile 
duhovniceşti sunt impartite cu cea mai mare economie, potrivit slabanogirii de care este 
cuprinsa, indeobste creştinătatea. Darurile acestea slujesc aproape numai spre a indestula 
trebuinţele mântuirii. Dimpotrivă, "părerea" isi cheltuieşte darurile sale cu o risipa neistovita 
si cu cea mai mare grăbire. 

Semnul de obşte al stărilor duhovniceşti este adânca smerenie si smerita cugetare, 

unita cu gândul omului ca este mai prejos decât toţi, cu dragostea evanghelica fata de oricare 
semen, cu năzuinţa de a fi in insingurare. Aici nu prea este loc pentru "părere", intrucat 
smerenia sta in lepădarea oricărei destoinicii proprii, in adevărata mărturisire a 
Răscumpărătorului, in a-si pune in El toata nădejdea si reazimul: iar "părerea" sta in socotinţa 
ca insusirile bune dăruite de Dumnezeu le are omul de la sine, si in născocirea pentru sine a 
unor insusiri bune care nu sunt de fapt. Ea este unita cu nadajduirea in sine, cu mărturisirea 
rece si numai la arătare a Răscumpărătorului. Dumnezeu este proslăvit de inselat doar cu 
scopul de a se proslăvi pe sine, asa cum a făcut Fariseul. Cei tinuti de "părere" sunt dedaţi in 
cea mai mare parte, patimii dulcetii, chiar daca se fălesc cu cele mai inalte stări duhovniceşti, 
nemaipomenite in adevărata nevointa ortodoxa; unii dintre ei se infraneaza de la inrobirea 
grosolana fata de patima dulcetii, dar asta numai pentru ca in ei precumpăneşte păcatul 
păcatelor - trufia. 

Ucenicul: Din inselarea numita "părere" pot, oare, sa se tragă oarecare urmări nefericite 
simţite si văzute ? 

Stareţul: Din acest fel de inselare au apărut urmări pierzătoare: ereziile, schismele, 
necredinţa, hula. Nefericita urmare văzuta a acestora este lucrarea greşita si vătămătoare 
pentru sine si pentru aproapele - un rau care, oricât ar fi de limpede si de intins, este puţin 
băgat de seama si puţin inteles. Cu acei lucratori ai rugăciunii care sunt molipsiţi de "părere" 
se intampla si nenorociri vădite inaintea tuturor: arareori, insa, pentru ca "părerea", aducând 
mintea in cea mai cumplita rătăcire, nu o aduce totuşi, la nebunie, asa cum o face inchipuirea 
zdruncinata. Pe ostrovul Valaam, intr-o indepartata coliba pustnicească, trăia schimonahul 
Porfirie, pe care l-am văzut si eu. El se indeletnicea cu nevointa rugăciunii. Ce fel de 
nevointa era aceea, nu ştiu prea bine. Despre faptul ca aceasta nevointa era greşita da 
mărturie lectura indragita a schimonahului: el preţuia mult cartea scriitorului apusean Thoma 
de Kempis, despre "Urmarea lui Hristos", si se călăuzea după ea. Aceasta carte este scrisa din 
"părere". Odată, toamna, Porfirie i-a cercetat pe bătrânii schitului, de care "pustia" lui nu se 
afla departe. Luandu-si rămas bun de la bătrâni, aceştia l-au preintampinat, zicandu-i: "Nu 
cumva sa-ti vina in gând sa treci pe gheata: gheata de-abia ce s-a făcut, si e tare subţire". 
"Pustia" lui Porfirie era despărţita de schit printr-un intrând adânc al lacului Ladoga, ce 
trebuia ocolit. Schimonahul a răspuns cu glas liniştit si cu păruta umilinţa: "Deja am devenit 
uşor". A plecat. Nu după multa vreme s-a auzit un ţipat deznădăjduit. Bătrânii schitului s-au 
tulburat, au alergat afara. Era intuneric: locul in care se intamplase nefericirea n-a fost găsit 
degrabă; nu au găsit degrabă nici mijloacele de a-1 găsi pe innecat: când trupul a fost scos 
afara, era deja neinsufletit. 

Ucenicul: Spui ca lucrarea "Urmarea lui Hristos" a fost scrisa din amăgire de sine; totuşi, ea 
are o mulţime de admiratori chiar printre fiii Bisericii Ortodoxe ! 

Stareţul: Tocmai ca aceştia, fiind extaziaţi de valoarea ei, isi dau cu părerea despre aceasta 
valoare fara sa aibă nici o pricepere. In inainte-cuvantarea traducătorului rus la cartea 
"Urmarea lui Hristos" - ediţia din anul 1834, tipărita la Moscova - se spune: "Un foarte 
luminat bărbat - rus, ortodox - obişnuia sa spună: "Daca mi s-ar cere părerea as indrazni sa 
aşez scrierea lui Kempis indata după Sfânta Scriptura". Aceasta sentinţa atât de hotărâta da 
unui scriitor de alta lege deplina intaietate asupra tuturor Sfinţilor Părinţi ai Bisericii 
Ortodoxe, iar cel ce se rosteşte, pune părerea sa mai presus de asezamintele intregii Biserici, 
care, la Sfintele Sinoade, a recunoscut scrierile Sfinţilor Părinţi ca fiind de Dumnezeu 
insuflate, randuind citirea lor nu numai spre zidirea sufleteasca a tuturor fiilor sai, ci si ca 
indreptar pentru dezlegarea problemelor bisericeşti. In scrierile Părinţilor se afla păstrata o 



35 



Sfântul Ignatie Briancianinov 

mare comoara duhovniceasca, creştina si bisericeasca: predania dogmatica si morala a Sfintei 
Biserici. Este vădit ca "Urmarea lui Hristos" este cea care 1-a adus pe sus-pomenitul bărbat 
intr-o asemenea stare care sa-1 facă a se rosti intr-un fel atât de indraznet, atât de greşit, atât 
de trist*. 

* "Urmarea" atunci când a apărut pentru prima oara, a fost osândită chiar de Biserica sa 
latina, fiind pusa sub urmărirea Inchiziţiei. Urmărirea a incetat, mai apoi, si s-a prefăcut in 
protecţie, atunci când s-a văzut ca aceasta carte este o buna unealta de propaganda in rândul 
oamenilor care si-au pierdut adevărata intelegere a creştinismului si au păstrat fata de el doar 
o legătura de suprafaţa. Sub numele de propaganda papista, se intelege aici acea părere despre 
Papa, pe care Papa vrea sa o insufle despre sine omenirii, adică părerea despre puterea su- 
prema, autocratica, nemărginita pe care Papa ar fi avand-o asupra lumii. Propaganda, având 
acest tel, prea puţin ia seama la calitatea invataturii pe care o propune; ei ii convine orice 
contribuie la implinirea telului sau - chiar si credinţa in Hristos fara părăsirea credinţei in 

idoli. 

* 

Aceasta, este amăgirea de sine ! Aceasta este inselare ! Ea a luat fiinţa din păreri 
mincinoase; părerile mincinoase au luat naştere din simţirile greşite impartasite de cartea cu 
pricina. In aceasta carte trăieşte si din aceasta carte răsufla ungerea duhului celui viclean, care 
ii linguşeşte pe cititorii ei, imbatandu-i cu otrava minciunii, otrava indulcita cu mirodeniile 
subţiri ale semetei cugetări, slavei deşarte si patimii dulcetii. Cartea ii poarta pe cititorii sai 
drept spre partasia cu Dumnezeu, fara a-i curaţi, mai inainte, prin pocăinţa: de aceea si 
stârneşte o deosebita aplecare spre ea in oamenii pătimaşi, care nu au bătut cărarea pocăinţei, 
care nu au fost preveniţi cu privire la amăgirea de sine si la inselare, care nu au luat povata 
din invatatura Sfinţilor Părinţi ai Bisericii Ortodoxe, cum sa vieţuiască după legea duhovni- 
ceasca. Cartea lucrează cu putere asupra sângelui si nervilor, ii atâta - si de aceea ea place cu 
osebire oamenilor robiţi simţurilor: de aceasta carte poţi sa te indulcesti fara a te lepăda de 
despărţirile grosolane ale simţurilor. Cugetarea semeaţă, subţirea patima a dulcetii si slava 
deşartă sunt infatisate de aceasta carte ca lucrare a harului Dumnezeiesc. Adulmecandu-si 
dezmăţul in forma subţire a lucrării sale, oamenii trupeşti cad in extaz de atâta beţie, de 
desfătarea căpătata fara de osteneala, fara lepădare de sine, fara pocăinţa, fara răstignirea 
trupului cu patimile si poftele" ( 1 Galat.5, 24), prin linguşirea stării de cădere. Manati de 
orbirea si de trufia lor, ei trec cu veselie din patul iubirii dobitocesti in patul unei iubiri si mai 
nelegiuite, care domneşte in casa de desfranare a duhurilor lepădate. O oarecare persoana, 
aparţinând, după starea ei pământeasca, societăţii inalte si cultivate, iar la arătare Bisericii 
Ortodoxe, s-a rostit in următorul fel despre o luterana răposata, socotita ca sfânta de către 
aceasta persoana: "II iubea pe Dumnezeu cu patima; se gândea numai la Dumnezeu; II vedea 
numai pe Dumnezeu; citea numai Evanghelia si "Urmarea", care este o a doua Evanghelie* 
*Aceasta sentinia exaltata a fost rostita in limba franceza, atât de potrivita pentru scena: "ele 
aimait Dieu avec passion; elle ne pensait qu a Dieu; elle ne voyait que Dieu; elle ne lisait que 
lEvangile et rimitation qui est un second Evangile. 

. In aceste cuvinte a fost infatisata tocmai acea stare in care sunt aduşi cititorii si 
cinstitorii "Urmării". întocmai, in duhul sau, cu aceasta fraza este sentinţa vestitei scriitoare 
franţuzoaice, dna de Sevigne, in le~atura cu vestitul poet francez, Racine cel batran. "II 
iubeşte pe Dumnezeu - si-a ingaduit sa spună d-na de Sevigne - asa cum isi iubea mai inainte 
amantele"**. 
** II aime Dieu, comme ii amait ses maitresses". 

Vestitul critic La Garpe, fost mai inainte ateu si care a trecut mai apoi, la un 
creştinism prost inteles si schimonosit de către el, incuviintand rostirea d-nei de Sevigne, a 
spus: "Cu aceeaşi inima este iubit Creatorul cu care este iubita si creatura, deşi urmările 
acestor iubiri se deosebesc la fel de mult intre ele pe cat se deosebesc si obiectele lor"*. 

* Cest avec la meme coeur, qiTon aime le Createur, ou le creature, quoique Ies effets, soient 
aussi differents, que Ies objets. 

Racine a trecut de la desfrau la inselarea numita "părere". Aceata inselare se vădeşte 
cat se poate limpede in cele din urma doua tragedii ale poetului: in "Esthera" si in "Gotholia". 
"înaltele" cugetări si simţiri creştine ale lui Racine si-au găsit un loc larg in templul Muzelor 
si al lui Apollo**; in teatru - au stârnit entuziasm, aplauze. 

** Muzele si Apollo - sunt zeitaji ale vechilor pagani, greci si romani; aceşti demoni erau 
socotiţi de către pagani ca protectori ai artelor frumoase. 

"Gotholia", socotita drept cea mai reuşita lucrare a lui Racine, s-a jucat de patruzeci 
de ori la rând. Duhul acestei tragedii este unul si acelaşi cu duhul "Urmării". Noi credem ca 
in inima omeneasca se afla o pofta dobitoceasca, semănata in ea de cădere, si care se afla in 
legătura cu poftele duhurilor căzute; noi credem ca se afla in inima si o dorire duhovniceasca, 
dorire cu care am fost zidiţi si prin care iubim in chip firesc si legiuit pe Dumnezeu si pe 
aproapele, care se afla in potrivire cu dorirea sfinţilor ingeri. Pentru a-1 iubi pe Dumnezeu, si 
pe aproapele in Dumnezeu, trebuie numaidecât sa ne curăţim de pofta dobitoceasca. Aceasta 
curăţire o săvârşeşte Sfanţul Duh in omul care arata prin vieţuirea sa ca o voieşte pe ea. De 
fapt, in intelesul duhovnicesc, inima se cheamă pofta dimpreună cu celelalte puteri sufleteşti, 
iar nu inima ca parte din trup. Aceste puteri sunt strânse in inima trupeasca, iar numele a 
trecut, prin intrebuintarea obşteasca, de la partea trupului la suma puterilor sufleteşti. 

Fata de oamenii trupeşti, bărbaţii duhovniceşti socot cu totul dimpotrivă cu privire la 
aceasta carte: adulmecând miasma râului care se da drept bine, ei sunt cuprinşi, neintarziat de 
dezgust fata de cartea care răspândeşte o asemenea miasma. Stareţului Isaia monahul, care se 
liniştea in Pustia Nikiforovsk (Eparhia Olonetk ori Petrozavodsk), bărbat foarte sporit in 
rugăciunea mintii si invrednicit de adumbrirea harului, i s-a citit o bucata din "Urmarea lui 
Hristos". Stareţul a pătruns de indata miezul cârtii. El a inceput sa rada si a glasuit: "O ! 
Acestea au fost scrise din părere". Nu-i nimic adevărat aici ! Totul este născocit ! Toma a 
descris stările duhovniceşti asa cum i s-au năzărit si asa cum i s-au părut lui, nestiindu-le din 
cercare". înşelarea infatiseaza, ca nefericire, o privelişte dureroasa; iar ca prostie, o privelişte 
caraghioasa. Arhimandritul mănăstirii Kirilo-Novoieversk (Eparhia Novgorod), bărbat vestit 
pentru asprimea vieţii sale si care se indeletnicea, din simplitatea inimii sale, numai cu 
nevointa trupeasca, iar despre nevointa sufleteasca ştia cat se poate de puţin - ei bine, la 
inceput el ii povatuia pe cei ce se sfătuiau cu el si se aflau sub călăuzirea sa sa citească 
"Urmarea"; cu cativa ani, insa inainte de a trece la cele veşnice, a inceput a opri cu străşnicie 
citirea ei, zicând cu sfânta simplitate: "Mai inainte socoteam ca aceasta carte este folositoare 
de suflet, insa Dumnezeu mi-a descoperit ca ea este vătămătoare de suflet". Ieroschimonahul 
Leonid*, vestit prin cercarea sa in lucrarea monahiceasca, cel ce a pus inceputul infloririi 
duhovniceşti in Pustia Optinei (Eparhia Kaluga) avea aceeaşi părere despre "Urmarea lui 
Hristos". 

^Canonizat de Biserica Rusa, impreuna cu alţi doisprezece stareii care s-au nevoit in Sihăstria 
Optinei in a doua jumătate a sec. al XlXlea si la inceputul secolului al XX-lea. 

Pe toţi nevoitorii mai sus-pomeniti iam cunoscut fata către fata. Un oarecare moşier, 
crescut in duhul Ortodoxiei, si care cunoscuse pentru o scurta vreme asa numita "lume mare", 
adică lumea din paturile sale inalte, a văzut, odată, in mâinile fiicei sale cartea ,.,Urmarea lui 
Hristos". El i-a interzis acesteia citirea cârtii, zicând: "Nu vreau ca tu sa urmezi modei si sa 
cochetezi inaintea lui Dumnezeu". lata cea mai,bunajudecata făcuta asupra cârtii. 

Ucenicul: Mai sunt si alte feluri de inselare ? 

Stareţul: Toate felurile, in parte ale amăgirii de sine, si amăgirii de către demoni se leagă de 

cele doua feluri, de căpetenie pe care le-am pomenit mai sus, si vin fie din lucrarea greşita a 
mintii, fie din lucrarea greşita a inimii. Răspândita este mai ales lucrarea "părerii". Nu fara 
temei s-a făcut de către unii legătura intre starea de amăgire de sine si inselare, si intocmirea 
sufleteasca a acelor monahi care, lepădând deprinderea rugăciunii lui Iisus si indeobste 
lucrarea mintii, se mulţumesc doar cu rugăciunea cea din afara, adică doar cu a lua parte 
nelipsit la slujbele bisericeşti si a plini fara ştirbire pravila de chilie, care este alcătuita doar 
din cântări de psalmi si rugăciuni făcute cu gura si cu glasul. Aceştia nu pot scapă de 
"părere", după cum lămureşte stareţul Vasile de la Poiana Mărului in inainte-cuvantarea la 
cartea Sfanţului Grigorie Sinaitul, intemeindu-se cu precădere pe scrierile Preacuviosilor 
Grigore (cel pomenit mai sus) si Simeon, Noul Teolog. Semnul ca "părerea" s-a furişat in 
nevoitori se face arătat atunci când aceştia incep sa creadă despre sine ca vieţuiesc intru 
luare-aminte si adesea ii dispreţuiesc pe ceilalţi din trufie, vorbind lucruri urate despre ei; se 
socotesc vrednici, după părerea lor, de a fi pastori ai oilor si călăuzitori ai lor, asemanandu-se 
prin aceasta orbului care se apuca sa arate calea altor orbi (Despre cel de-al doilea fel al 
luarii-aminte si rugăciunii) 

Rugăciunea făcuta cu buzele si cu glasul este rodnica doar atunci când este 
impreunata cu luarea-aminte, lucru foarte rar intalnit, pentru ca luarea-aminte se invata, mai 
inainte de toate prin lucrarea rugăciunii lui Iisus (Predoslovia schimonahului Vasile). 

Despre adevărata si făţarnica smerita- cugetare 

"Nimeni sa nu va insele printr-o prefăcuta smerita cugetare" ( Col. 2, 18), a spus 
Sfanţul Apostol Pavel. 

Adevărata smerita-cugetare sta in ascultarea si urmarea lui Hristos (Filip. 2, 5-8). 

Adevărata smerita-cugetare este intelegerea duhovniceasca. Ea este un dar al lui 
Dumnezeu; ea este lucrarea harului Dumnezeiesc in mintea si in inima omului. 

Este si o "smerita-cugetare" după bunul plac al omului: pe aceasta si-o alcătuieşte 
pentru sine sufletul iubitor de slava deşartă, sufletul amăgit si inselat de invatatura 
mincinoasa, sufletul care se linguşeşte pe sine, sut~letul care caută măguliri din partea lumii, 
sufletul care năzuieşte cu totul spre sporirea lumeasca si spre desfătările lumeşti, sufletul care 
a uitat de veşnicie, de Dumnezeu. 

Smerita cugetare" pe care si-o scorneşte omul " după bunul sau plac este alcătuita din 
fel de fel de nenumărate tertipuri prin care trufia omeneasca se străduieşte sa capete slava 
smeritei-cugetari de la lumea oarba, lumea care iubeşte cele ale sale, de la lumea care 
preamăreşte viciul atunci când viciul isi pune masca virtuţii, de la lumea care uraste virtutea 
atunci când virtutea se infatiseaza privirilor sale in sfânta ei simplitate, in sfânta si neclintita 
supunere fata de Evanghelie. 

Nimic nu este atât de vrăjmaş smereniei lui Hristos ca "smerita cugetare" după bunul 
plac, care a lepădat jugul ascultării fata de Hristos si, săvârşind furt de cele sfinte, slujeşte 
satanei sub acoperământul unei făţarnice slujiri lui Dumnezeu. 

Daca vom privi neincetat la păcatul nostru, daca ne vom strădui sa-1 vedem in 
amănunţimea lui, nu vom găsi in noi insine nici o virtute - nu vom găsi nici smerita-cugetare. 
Cu adevărata smerenie se acoperă adevărata si sfânta virtute; asa isi acoperă frumuseţea, cu 
basmaua, fecioara infranata; asa se ascunde, prin catapeteasma, sfânta sfintelor de privirile 
gloatei. 

Adevărata smerita-cugetare inseamna un fel de a fi evanghelic, obiceiuri evanghelice, 
un fel de a gândi evanghelic. 

Adevărata smerenie este o taina Dumnezeiasca: ea este de neatins pentru faptele 
omeneşti. Fiind cea mai inalta intelepciune, ea pare nebunie pentru intelegerea trupeasca. 

Domnul Iisus descoperă Dumnezeiasca taina a smereniei adevăratului Sau ucenic, 

care sade pururea la picioarele Sale si ia aminte la cuvintele cele de viata făcătoare. Si 
descoperita fiind, ea ramane ascunsa: ea este de netalcuit pentru cuvântul si limba omeneasca. 

Smerenia este viata cereasca pe pamant. Harica si minunata vedere a măreţiei 
Dumnezeieşti si a nenumăratelor faceri de bine ale lui Dumnezeu către om, cunoaşterea prin 
har a Răscumpărătorului, urmarea Lui cu lepădare de sine, vederea adâncului pierzaniei 
in care a căzut neamul omenesc - iată semnele nevăzute ale smereniei, iată primele trasaturi 
ale acestei camari duhovniceşti zidite de către Dumnezeul- Om. 

Smerenia nu se vede pe sine smerita. Dimpotrivă, ea vede in sine multa trufie. Ea se 
ingrijeste ca sa afle toate ramurile acesteia; aflandu-le, descoperă ca inca au mai rămas foarte 
multe de aflat. 

Preacuviosul Macarie Egipteanul, pe care Biserica ii numeşte cel Mare, pentru 
virtuţile sale cele covârşitoare si mai ales pentru adânca lui smerenie, Părinte purtător de 
semne si purtător de Duh, a spus in inaltele, sfintele si tainicele sale omilii ca cel mai curat si 
mai desăvârşit om are in sine ceva trufaş. (Omilia 7, cap. 4). 

Acest bineplacut al lui Dumnezeu a atins cea mai inalta treapta a desăvârşirii creştine, 
a trăit intr-o vreme imbelsugata in sfinţi, 1-a văzut pe Antoriie cel Mare, cel mai mare dintre 
sfinţii monahi, si a spus, totuşi, ca el nu a văzut nici un om care sa poată fi numit desăvârşit 
pe deplin si in adevăratul inteles al cuvântului (Omilia 8, cap. 5). Smerenia cea mincinoasa se 
vede pe sine smerita: se mângâie in chip caraghios si jalnic cu aceasta vedere amăgitoare, 
pierzătoare de suflet. 

Satana ia chip de inger de lumina; "apostolii" lui iau chip de Apostoli ai lui Hristos 
(Cor. 9, 13-15); invatatura lui ia chip de invatatura a lui Hristos; stările care vin din amăgirile 
lui iau chip de stări duhovniceşti si harice; trufia si slava sa deşartă, amăgirea de sine si 
inselarea născute din acestea iau chipul smereniei lui Hristos. Ah ! Unde s-a ascuns de 
nefericiţii visători, de visătorii ce in chip jalnic sunt mulţumiţi de sine si de stările lor de 
amăgire de sine, de visătorii care socot ca se desfată si sunt fericiţi, unde s-au ascuns de 
aceştia cuvintele Mântuitorului: "Fericiţi cei ce plâng acum, fericiţi cei ce flămânzesc acum si 
vai vouă, celor ce sunteţi acum satui, vai vouă celor ce radeti acum" (Luca 6, 21,25). 

Priveşte mai cu luare-aminte, priveşte fara patima la sufletul tau, iubite frate ! Nu este 
mai de nădejde oare, pentru el pocăinţa, decât desfătarea ? Nu este mai de nădejde, oare, 
pentru el, a plânge pe pamant, in aceasta vale a plângerii lăsata anume pentru plâns, decât a 
născoci pentru sine desfătări mai inainte de vreme, desfătări amăgitoare, vrednice de ras si 
pierzătoare ? 

Pocăinţa si plânsul pentru păcate aduc cu sine veşnica fericire - acest lucru este sfanţ; 
acest lucru este vrednic de crezamant; acest lucru a fost vestit de Domnul. De ce, oare, sa nu 
te cufunzi in aceste stări sufleteşti, de ce sa nu petreci in ele, de ce sa-ti născoceşti tie 
desfătări, sa te saturi cu ele, sa te indestulezi cu ele, prin ele sa nimiceşti in tine fericita foame 
si setea de dreptatea lui Dumnezeu, fericita si mantuitoarea intristare pentru păcatele tale si 
pentru păcătoşenie. 

Foamea si setea de dreptatea lui Dumnezeu sunt martorii sărăciei cu duhul: plânsul 
este semnul smereniei, glasul ei. Lipsa plânsului, indestularea cu sine si desfătarea cu părutele 
stări duhovniceşti dau pe fata trufia inimii. 

Teme-te ca nu cumva, din pricina desfătării deşarte si amăgitoare, sa moşteneşti 
veşnicul "vai" făgăduit de către Dumnezeu celor ce se satura acum după bunul lor plac, 
impotriva voii lui Dumnezeu. 

Slava deşartă si odraslele sale sunt desfătări duhovniceşti mincinoase, care lucrează in 
sufletul care nu s-a pătruns de pocăinţa si zidesc o smerenie păruta. Sufletul schimba 
adevărata smerenie pe aceasta părere de smerenie. Adevărul cel inchipuit, punând stăpânire 
pe casa sufletului, ingradeste pentru Adevărul cel adevărat toate intrările in aceasta casa. 

Vai, suflete al meu, biserica de Dumnezeu zidita a adevărului ! Primind in tine 

adevărul cel fatarnicit, inchinandu-te minciunii in locul Adevărului, tu te faci capiste ! 

In capiste e inaltat un idol: "părerea" smereniei. "Părerea smereniei" este cel mai 
cumplit fel de trufie. Anevoie se goneşte trufia si când omul si-o recunoaşte, dar cum s-o 
izgoneşti atunci când i se pare ca este smerenie ? ! 

In aceasta capiste se afla urâciunea cea amarnica a pustiirii ! In aceasta capiste se 
revarsă tamaia slujirii la idoli, se inalta cântări de care se veseleşte iadul. Acolo, cugetările si 
simţirile sufletului austa mâncarea cea oprita a jertfelor idolesti, se imbata de vinul amestecat 
cu otrava aducătoare de moarte. Acolo, cugetările si simţirile sufletului gusta mâncarea cea 
oprita a jertfelor idolesti, se imbata de vinul amestecat cu otrava aducătoare de moarte. 
Capistea, salas al idolilor si a toata necuratia, este de neajuns nu numai pentru harul 
Dumnezeiesc, pentru darul Dumnezeiesc, pentru darul duhovnicesc, este de neajuns pentru 
orice virtute adevărata, pentru orice porunca evanghelica. 

Smerenia mincinoasa orbeşte omul in asa hal, ca ii sileşte nu numai sa creadă ca e 
smerit si sa dea de inteles celorlalţi ca este astfel, ci sa o spună deschis, propavaduind-o cu 
mare glas. ("Urmarea lui Hristos", cartea III, cap. 2). 

Amarnic isi bate joc de noi minciuna atunci când, amăgit fiind de ea, o recunoaşte 
drept adevăr. 

Smerenia cea din har este nevăzuta, asa cum nevăzut este si Daruitorul ei - 
Dumnezeu. Ea este acoperita de tăcere, simplitate, nefatarnicie, lipsa de sforţare, libertate. 

Smerenia cea mincinoasa poarta intotdeauna un chip prefăcut; prin aceasta ea se face 
cunoscuta lumii. Smerenia cea mincinoasa iubeşte scenele: prin aceasta ea amăgeşte si se 
amăgeşte. Smerenia lui Hristos este imbracata in haina si camasa (Ioan 19, 24), in veşmântul 
cel mai nemestesugit: acoperita de acest veşmânt, ea nu se face cunoscuta si nu este băgata in 
seama de oameni. 

Smerenia este o chezăşie in inima, o insusire sfânta si fara de nume a acesteia, o 
deprindere Dumnezeiasca ce se naşte in suflet, pe nesimţite, din plinirea poruncilor 
evanghelice. (Preacuviosul Avva Dorotei, învăţătura a 2-a). 

Lucrarea smereniei poate fi pusa alături de patima iubirii de argint. Cel atins de 
neputinţa credinţei si iubirii fata de comorile pământeşti, cu cat le agoniseşte mai mult pe 
acestea, cu atât se face mai lacom si mai nesăţios de ele. Cu cat se imbogateste mai mult, cu 
atât i se pare ca e sărman si neindestulat. Tot asa si cel mânat de smerenie, cu cat se 
imbogateste mai mult cu virtuţi si daruri duhovniceşti, cu atât se vede pe sine mai sărac si mai 
de nimic. 

Este firesc sa fie asa. Atunci când omul nu a gustat inca din binele cel mai inalt, 
propriul sau bine, pângărit de păcat, are preţ inaintea lui. Atunci, insa, când se impartaseste de 
binele Dumnezeiesc, duhovnicesc, atunci nu mai pune deloc preţ pe binele sau, care este unit 
si amestecat cu râul. 

Scumpa ii era săracului punguţa cu bani de arama adunaţi de el, vreme indelungata, cu 
truda si cu osteneala. Un bogat, insa, i-a vărsat in san, pe neaşteptate, o mulţime nenumărata 
de galbeni curaţi, iar săracul a aruncat cu dispreţ punguţa cu aramioare, ca pe o povara care 
numai l-ar fi ingreunat. 

Dreptul si multpatimitorul Iov, după ce a suferit ispite cumplite, s-a invrednicit de vederea lui 
Dumnezeu. Atunci el a grăit către Dumnezeu printr-o rugăciune inspirata: "Cu auzul urechii 
Te auzeam mai inainte, iar acum ochiul meu Te-a văzute pe Tine". Ce rod a odraslit in 
sufletul dreptului din vederea lui Dumnezeu ? "Pentru aceea", continua, si isi incheie Iov 
rugăciunea sa, "m-am defăimat pe mine si m-am topit, si ma socotesc pe mine pamant si 
cenuşa" (Iov 42, 5-6). 

Voiesti sa dobândeşti smerenia ? Plineşte poruncile evanghelice: dimpreună cu ele se 
va salasui in inima ta, daruindu-se ei, smerenia cea sfânta, adică plăcuta Domnului nostru 
Iisus Hristos. 

începutul smereniei este sărăcia cu duhul; mijlocul ei este sporirea in ea mai presus 
decât toata mintea si atingerea păcii lui Hristos, iar sfârşitul si desăvârşirea ei este dragostea 
lui Hristos. 

Smerenia nu se manie niciodată, niciodată nu caută sa placa oamenilor, nu se lasă in 
voia intristarii, de nimic nu se infricoseaza. 

Poate, oare, sa se lase in voia intristarii cel care dinainte s-a recunoscut pe sine 
vrednic de tot necazul ? Poate sa se teama de nenorociri cel care dinainte s-a 
osândit pe sine la necazuri, cel care vede in acestea mijlocul mântuirii sale ? 

Bineplacutii lui Dumnezeu au iubit cuvintele tâlharului celui cu buna pricepere care a 
fost răstignit alături de Domnul. Fiind in necazuri, s-au obişnuit sa spună: "Cele cuvenite 
primim, după faptele noastre; pomeneste-ne, Doamne intru împărăţia Ta" (Le. 23, 41, 42). 
Orice necaz ei ii intampina prin recunoaşterea faptului ca sunt vrednici de el (Preacuviosul 
Awa Dorotei, învăţătura a 2-a). 

Pacea sfânta intra in inimile lor dimpreună cu vorbele smereniei ! Ea aduce paharul 
mângâierii duhovniceşti si la patul celui bolnav, si in temniţa la cel inchis in ea, si la cel 
prigonit de oameni, si la cel prigonit de demoni. 

Paharul mângâierii este adus de către mana smereniei si celui răstignit pe cruce; 
lumea poate sa-i aducă acestuia doar "oţet amestecat cu fiere". (Mat. 27, 34). 

Cel smerit nu e in stare sa aibă răutate si ura: el nu are vrăjmaşi. Daca vreunul din 
oameni ii pricinuieste necazuri, el vede in acest om o unealta a dreptei judecaţi sau a proniei 
Dumnezeieşti. 

Cel smerit se incredinteaza pe de-a-ntregul voii lui Dumnezeu. Cel smerit trăieşte nu 
cu propria lui viata, ci prin Dumnezeu. 

Cel smerit este străin de nadajduirea in sine, si de aceea el caută neincetat ajutorul lui 
Dumnezeu, neincetat petrece in rugăciune. 

Ramura roditoare se pleacă spre pamant, apăsata de mulţimea si greutatea roadelor 
sale. Ramura stearpa creste in sus, inmultindu-si mladitele sale neroditoare. 
Sufletul bogat in virtuţile evanghelice se cufunda in smerenie din ce in ce mai adânc, si in 
adâncurile acestei mari afla mărgăritarele cele de mult preţ: darurile Duhului. 
Trufia este semnul neindoielnic al omului desert, rob al patimilor, semnul sufletului in care 
nu are nici o intrare invatatura lui Hristos. 

Nu judeca pe om după cele din afara ale sale; nu-ti da cu părerea despre el ca este 
trufaş, ori ca este smerit. "Nu judecaţi după infatisare", ci "după roadele lor ii veţi cunoaşte" 
(In. 7, 24; Mt. 7, 16). Domnul a poruncit sa-i cunoaştem pe oameni după faptele lor, după 
purtarea lor, după urmările faptelor lor. "Ştiu eu trufia ta si răutatea inimii tale" ( 1 Imp. 17, 
28), i-a zis lui David aproapele sau, dar Dumnezeu a dat mărturie pentru David: "Aflat-am pe 
David, robul Meu; cu untdelemnul cel sfanţ al Meu l-am uns pe el" (Ps. 88, 21 ). "Nu cum va 
caută omul va vedea Domnul: căci omul va caută la fata, iar Dumnezeu va caută la inima" ( 
1 Imp. 16, 7). 

Judecătorii cei orbi socot adesea smerit pe cel fatamic si josnic, care caută sa fie pe 
placul oamenilor: acesta este un hau al slavei deşarte. 

Dimpotrivă, acestor judecători neştiutori le pare trufaş cel care nu caută laude si 
răsplătiri de la oameni, si de aceea nu se taraste inaintea oamenilor, ci este sluga adevărata a 
lui Dumnezeu; acesta a simţit slava lui Dumnezeu, care se descoperă numai celor smeriţi, a 
simţit putoarea slavei omeneşti si si-a intors de la ea si ochii si mirosul sufletului sau. 

Ce inseamna a crede ?" - a fost întrebat un mare "bineplacut al lui Dumnezeu. 
Acesta a răspuns: "A crede inseamna a petrece intru smerenie si mila" (Pateric. Despre 
Awa Pimen cel Mare). 

Smerenia nădăjduieşte in Dumnezeu - nu in sine si nu in oameni; de aceea, purtarea ei 
e simpla, fara ocolişuri, statornica, măreaţa. Fiii cei orbi ai lumii acesteia numesc acest lucru 

trufie. 

Smerenia nu pune nici un preţ pe bunătăţile cele pământeşti; in ochii ei, mare este 
Dumnezeu, mare este Evanghelia. Ea năzuieşte către acestea, neinvrednicind stricăciunea si 
deşertăciunea nici cu luareaaminte, nici cu căutătura. Sfânta răceala fata de stricăciune si 
deşertăciune este numita trufie de către fiii stricăciunii si slujitorii deşertăciunii. 

Este o inchinaciune sfânta ce vine din smerenie si din cinstire fata de aproapele, fata 
de chipul lui Dumnezeu, .fata de Hristos in aproapele; si este o inchinaciune stricata, 
interesata, care caută sa placa oamenilor si totodată uraste oamenii, impotrivitoare lui 
Dumnezeu si urata inaintea Lui: pe aceasta a cerut-o satana de la Dumnezeul-Om, imbiindu-L 
in schimbul ei cu toate imparatiile pământului si slava lor. 

Cati nu sunt si acum cei care se inchina pentru a primi foloase pământeşti ! Cei 
inaintea cărora se inchina aceştia le lauda smerenia. 

Fii cu luare-aminte, baga de seama: cel ce ti se inchina o face din cinstire fata de om, 
din dragoste si din smerenie ? Sau inchinarea lui iti gâdila trufia, pentru a scoate oarecare 
folos vremelnic ? 

Tu, care te numeri printre mai-marii pământului ! Ia seama: inaintea ta se tarasc slava 
deşartă, linguşirea, josnicia !. Acestea, după ce isi vor fi atins telul, te vor batjocori, te vor 
vinde cu cel dintâi prilej. Niciodată nu-ti revarsă dărnicia asupra celui stăpânit de slava 
deşartă: acesta, pe cat este de umil inaintea celor mai mari, pe atât este de obraznic, semeţ, 
lipsit de omenie cu cei mai mici" (Scara. Cuvântul 22). Pe cel stăpânit de slava deşartă ii vei 
cunoaşte după deosebita inclinare pe care o are către linguşire, către slugărnicie, către 
minciuna, către orice lucru ticălos si josnic. 

Pilat s-a supărat pe tăcerea lui Hristos, care i s-a părut trufaşa. "Mie", a zis el, "nu-mi 
răspunzi ? Sau nu ştii ca am putere sa-Ti dau drumul si putere am sa Te răstignesc ?" (In. 19, 
10). Domnul Si-a lămurit tăcerea punând in lumina voia lui Dumnezeu, pentru care Pilat, ce 
credea ca lucrează după bunul sau plac, era doar o unealta oarba. Din pricina trufiei, lui Pilat 
i-a fost cu neputinţa sa priceapă ca inaintea lui stătea smerenia atotdesavarsita: Dumnezeu 
Cel Inomenit. 

Sufletul inalt, sufletul cu nădejde cereasca, care dispreţuieşte bunătăţile cele 
stricacioase ale lumii acesteia, nu este in stare de mărunta dorinţa de a plăcea oamenilor si de 
slugărnicie. Greşeşti numind trufaş acest suflet, pentru faptul ca nu indestuleaza cerinţele 
patimilor tale. Amâne ! Cinsteşte trufia cea binecuvântata, lui Dumnezeu plăcuta a lui 
Mardoheu ! Aceasta, care in ochii tai este trufie - de fapt este sfânta smerenie"* . 

*Cartea Esterei, cap.4-7. Aman, macedeonean de neam, era favoritul si cel dintâi dintre 
dregătorii lui Artaxerxes, imparatul perşilor. Mardoheu, iudeu de neam, se număra printre 
curteni si, fiind de o adânca blagocestie, nu si-a ingaduit sa caute a plăcea oamenilor, nu s-a 
tarat inaintea parvenitului. Aceasta purtare a lui Mardoheu 1-a incrancenat pe Aman: acesta a 
pregătit o spânzurătoare inalta, ca sa dea moriii prin ea acea excepţie, pe care o ura, de la 
slugărnicia obşteasca. Roata soriii intorcandu-se, imprejurarile s-au schimbat, si Aman a fost 
atârnat in spanzuratoarea pe care i-a inaltat-o lui Mardoheu. 

Smerenia este invatatura evanghelica, virtutea evanghelica, puterea tainica a lui 
Hristos. Dumnezeu S-a arătat oamenilor imbracat intru smerenie si acela dintre oameni care 
se va imbraca intru smerenie, se va face asemenea cu Dumnezeu. (Sfanţul Isaac Şirul). 

"Daca voieşte cineva sa vina după Mine", vesteşte Sfânta Smerenie, "sa se lepede de 
sine, sa-si ia crucea sa si sa-Mi urmeze Mie" (Mat. 16, 24). Altminteri este cu neputinţa a fi 
ucenic si următor al Celui Ce S-a smerit pana la moarte, pana la moartea pe cruce. Acesta a 
şezut de-a dreapta Tatălui. Acesta este Noul Adam, începătorul de neam al sfintei seminţii a 
celor aleşi. Credinţa in El inscrie in numărul celor aleşi; alegerea se primeşte prin sfânta 

smerenie, se pecetluieşte prin sfânta dragoste. Amin ! 

Vederea păcatului propriu 

Va veni acel timp infricosat, va sosi acel ceas plin de groaza in care toate păcatele 
mele vor sta dezgolite in fata lui Dumnezeu Judecătorul, in fata ingerilor Lui, in fata intregii 
omeniri. Presimţind starea sufletului meu in aceste clipe cutremurătoare, ma umplu de 
spaima. Sub inraurirea presimţirii vii si puternice ma grăbesc cu frica sa ma adâncesc in 
cercetarea de sine, ma grăbesc sa caut in cartea conştiinţei mele gresalele insemnate si 
săvârşite cu lucrul, cu cuvântul, cu gândul. 

Cărţile necitite de multa vreme, care zac de timp indelungat prin dulapuri, sunt 
măcinate de carii. Cel ce ia o astfel de carte intampina o mare greutate in citirea ei. Fiind 
necercetata de multa vreme, nu s-a putut deschide decât cu anevoie. Asa este si conştiinţa 
mea - deschizand-o, nu aflu mulţumirea aşteptata. Numai păcatele mari se cunosc destul de 
lămurit; insemnarile mărunte, care sunt foarte multe la număr, aproape ca s-au şters, ba nici 
nu mai poţi pricepe acum ce au inchipuit ele. 

Numai Dumnezeu, Unul Dumnezeu, poate sa intoarca insemnarile gălbejite si sa le dea 
claritate si astfel sa-1 izbăvească pe om de conştiinţa vicleana (Evrei 10, 22). Singur 
Dumnezeu poate sa-i dea omului darul de a-si vedea păcatele si păcatul, căderea lui in care se 
afla rădăcina, samanta, gândurile, sâmburele, mănunchiul tuturor gresalelor omeneşti. 

Chemând in ajutor mila si puterea lui Dumnezeu, chemandu-le in ajutor prin cea mai 
calda rugăciune, unita cu post bine chibzuit, unita cu lacrimile si plânsul inimii, deschid din 
nou cartea conştiinţei, din nou cercetez cu luare aminte cantitatea si calitatea păcatelor mele, 
cercetez ca sa vad la ce au dat naştere gresalele făcute de mine. 

Vad ca, "fărădelegile mele covârşesc capul meu si ca o povara grea apasă peste mine. 
Inmultitu-s-au mai mult decât parul capului meu" (Psalmul 37, 5; 39, 13). Care este urmarea 
unei a emenea stări de păcătoşenie? "Ajunsu-m-au aradelegile mele de nu mai pot sa vad; 
inima ea m-a părăsit" (Psalmul 39, 13). 

Urmările unei vieţi păcătoase sunt: orbirea mintii, inasprirea, nesimţirea inimii. 
Mintea unui păcătos invederat nu vede nici binele, nici râul; inima lui isi pierde puterea de a 
simţi cele duhovniceşti. 

Daca, părăsind viata păcătoasa, acest om se va intoarce spre nevointe cuviincioase 
atunci inima lui, ca si cum ar fi o fiinţa străina, nu va consimţi la năzuinţa lui către 
Dumnezeu. 

Când prin lucrarea Dumnezeiescului Dar i se vor descoperi nevoitorului mulţimea 
gresalelor lui, atunci e cu neputinţa ca el sa nu ajungă la cea mai mare nedumerire, sa nu se 
scufunde intr-o adânca tristeţe: "Inima mea s-a tulburat", din pricina unei asemenea privelişti, 
"parasitu-m-a tăria mea si lumina ochilor mei, si aceasta nu este cu mine; ca şalele mele s-au 
umplut de ocări", adică lucrarea mea s-a umplut de poticneli din obişnuinţa spre păcat, care 
ma trage cu sila spre noi păcate; "inmultitu-s-au si au putrezit rănile mele din pricina nebuniei 
mele", adică patimile păcătoase s-au invechit si m-au vătămat grozav din pricina vieţii mele 
trăita fara băgare de seama; "nu este vindecare in trupul meu , adică nu este vindecare numai 
prin propriile mele puteri pentru intreaga mea fiinţa, "lovita si molipsita de păcat" (Psalmul 
37,11). 



43 



Sfântul Ignatie Briancianinov 

Prin faptul ca-mi recunosc păcatele, ma căiesc de ele, le mărturisesc la preot si- 
mi pare rau ca le-am săvârşit, răstorn toata mulţimea lor nenumărata in adâncul 
milostivirii lui Dumnezeu. 

Pentru ca pe viitor sa ma păzească de păcat, voi cerceta cu luare aminte, insingurandu- 
ma in mine insumi, cum lucrează păcatul impotriva mea, cum se apropie de mine si ce-mi 
spune. 

El se apropie de mine ca un hot; fata lui este acoperita; "cuvintele lui sunt mai 
alunecoase ca untdelemnul" (Psalmul 54, 22); imi vorbeşte minciuni, imi propune fărădelegi, 
otrava este in gura lui; limba lui este un ac purtător de moarte. 

"Indulceste-te! şopteşte el incet si linguşitor. Pentru ce iti este oprita plăcerea? 
Indulceste-te, ce păcat găseşti aici?" si răufăcătorul propune călcarea poruncilor Domnului 
Celui Atotsfant. 

N-ar fi trebuit sa dau nici cea mai mica aten- tie cuvintelor lui; ştiu doar ca el e un fur 
si un ucigaş. Dar nu tiu ce neputinţa neinteleasa, o neputinţa a voinţei, ma biruie. Căci iau 
aminte la vorbele păcatului, la fructul oprit. In zadar conştiinţa imi aminteşte ca gustarea din 
acest rod este totodată si gustarea morţii. 

Daca fructul oprit nu se afla inaintea ochilor mei, atunci acest rod se zugrăveşte pe 
neaşteptate in inchipuirea mea se pictează in culori vii, parca de o mana fermecata. Simţirile 
inimii sunt atrase spre tabloul scandalos, care este asemenea unei desfrânate. Aspectul lui 
exterior este captivant; sminteala odihneşte intr-insul; este impodobit cu o imbracaminte 
preţioasa, strălucitoare; lucrarea ei purtătoare de moarte este acoperita cu grija. Când din 
pricina absentei obiectului insusi, păcatul nu poate găsi victima in trup, atunci caută ca aceste 
jertfe sa fie aduse de inima. 

Păcatul lucrează in mine prin gândul pacactos prin simţirea inimii si prin simţirea tru 
ului, lucrează prin simţirile trupeşti, lucrează prin inchipuire. 

La ce incheiere ma aduce o asemenea privire aruncata asupra mea? La concluzia ca in 
mine, in toata fiinţa mea, trăieşte o vătămare patatoasa, care consimte si ajuta păcatului ce 
năpădeşte asupra mea, din afara. Eu sunt asemenea omului legat si infierat cu grele lanţuri. 
Oricine, numai daca ii va fi ingaduit, ii inhata pe legat, ii duce unde vrea, pentru ca legatul, 
fiind legat cu lanţuri, nu are putinţa sa opună nici o rezistenta. 

Patruns-a odinioară păcatul in inaltul Rai. Acolo el le-a propus strămoşilor mei sa 
guste din fructul oprit. Acolo i-a inselat, acolo i-a lovit pe cei inselati, cu moarte veşnica. El 
imi face si mie, - urmaşului lor - neincetat aceeaşi propunere; el se sileşte neincetat sa ma 
insele si sa ma prindă si pe mine, urmaşul lor. 

îndată după săvârşirea păcatului, Adam si Eva au fost izgoniţi din Rai si surghiuniţi in 
tara scârbelor (Facere 3, 23 - 24). Eu m-am născut in aceasta tara a plânsului si a nevoilor! 
Dar aceasta nu ma indreptateste, căci Raiul imi este adus aici de către Răscumpărătorul, imi 
este sădit in inima mea. Nu am alungat Raiul din inima mea prin păcat. Acum acolo este un 
amestec de bine si rau, acolo este o cumplita lupta intre bine si rau, este o ciocnire a 
nenumăratelor patimi, acolo este chinul care e o pregustare a veşnicelor chinuri din iad. 

Vad in mine o dovada ca sunt fiul lui Adam; păstrez inclinarea spre rau; ma unesc cu 
propunerile inselatorului, deşi ştiu cu siguranţa ca mi se propune inselarea, ca mi se 
pregăteşte uciderea. 

Degeaba as incepe sa-i invinuiesc pe strămoşi pentru păcatul ce mi l-au transmis, căci 
eu sunt eliberat din robia păcatului de către Răscumpărătorul meu, si, de aici inainte, cad in 
păcate nu de sila, ci de buna voie. 

Strămoşii au săvârşit o data, in Rai, călcarea unei singure porunci dumnezeieşti, iar eu 
aflandu-ma in sânul Bisericii lui Hristos calc neincetat toate poruncile divine ale lui Hristos, 
Dumnezeul si Mântuitorul meu. 

Uneori sufletul mi se tulbura de manie si de trea de minte a râului! In inchipuirea mea 
sclipeşte pumnalul deasupra capului vrăjmaşului si inima-mi se imbata de răzbunarea 
satisfăcuta, săvârşita cu imaginaţia. Alteori mi se infatiseaza nişte grămezi risipite de aur. In 
urma lor se desenează palate marete, grădini, toate obiectele de lux, plăcerile, mândriile care 
se dobândesc prin aur si pentru care omul iubitor de păcat se inchina acestui idol, ce nu este 
decât un mijloc de infaptuire a tuturor dorinţelor putrede. Câteodată sunt amăgit de cinste si 
putere. Sunt atras, ma ocup cu visurile care ma pun la conducerea oamenilor si tarilor, care 
ma fac sa le procur lor lucruri pieritoare, iar mie o slava pieritoare. Altădată, pare chiar in 
chip vădit, imi stau in fata mea mese cu mâncăruri plăcut mirositoare, din care se ridica 
aburii! Ma indulcesc intr-un chip caraghios si dureros in acelaşi timp, de inselarile ce se 
infatiseaza inaintea mea. Adeseori ma vad pe neaşteptate drept, sau mai bine zis inima mi se 
fatarniceste, se sileşte sa-si insuseasca dreptatea, se linguşeşte pe sine, se ingrijeste de laude 
omeneşti, ca si cum ar vrea sa si le atragă spre sine! 

Patimile se cearta intre ele spunând una alteia ca eu sunt al lor, ma trec neincetat din 
mana in mana, ma intarata, ma neliniştesc. Peste mintea mea este trasa o perdea de 
nepatrunsa intunecime; pe inima se afla trântita o mare si grea piatra de nesimţire. 

Oare mintea isi va veni in fire? Va voi oare sa-si indrepte paşii spre bine? Ii sta 
impotriva inima, deprinsa cu plăcerile păcătoase, i se impotriveste trupul meu, care si-a 
dobândit dorinţe dobitocesti. S-a pierdut pana si intelegerea ca trupul meu, (ca unul ce este 
făcut pentru ve,snicie ,si este capabil de dorinţe ,si mi,scari dumnezeieşti), nu mai intelege ca 
năzuinţele cele asemănătoare celor dobitocesti nu sunt decât neputinţa lui, introduse intr-insul 
prin cădere. 

Diferitele parti care alcătuiesc fiinţa mea mintea, inima si trupul - sunt 
ciopârtite, dezbinate, lucrează in dezacord, se împotrivesc una alteia; numai atunci 
lucrează in înţelegere când lucrează pentru păcat, potrivnic lui Dumnezeu. 

Aceasta este starea mea! Ea este moartea sufletului in timpul vieţii trupului. Dar 

eu sunt mulţumit cu starea mea! Mulţumit nu din cauza smereniei ci din pricina orbirii mele, 
din pricina impietririi mele. Sufletul nu-si simte moartea, asa cum n-o simte nici trupul când 
este despărţit prin moarte de suflet. 

Daca eu as fi simţit moartea mea, as fi petrecut intr-o necurmata pocăinţa! Daca eu as 
fi simţit moartea mea, m-as fi ingrijit de inviere! 

Eu sunt in intregime ocupat cu grijile lumii si prea puţin ma ingrijesc de nevoile mele 
sufleteşti. Osândesc cu asprime cele mai mici greşeli săvârşite de aproapele meu, pe cată 
vreme eu, care sunt plin de păcate, orbit de ele, prefăcut in stâlp de sare asemenea femeii lui 
Lot, nu sunt in stare sa fac nici un fel de mişcare duhovniceasca 

N-am pasit pe urmele pocăinţei, pentru ca inca nu vad păcatul meu. Si nu-mi vad 
păcatul fiindcă mai lucrez inca in folosul păcatului. Căci cel ce se indulceste de păcat nu-si 
poate vedea păcatul, precum nu-1 poate vedea nici cel ce-si ingaduie sa guste din el măcar 

numai cu gândul si cu consimţirea inimii. 

Numai acela poate sa- i vadă păcatul care, s-a lepădat cu o hotărâre libera de orice 
prietenie cu păcatul, care sta ca un străjer treaz, la poarta casei sale, cu sabia in mana, cu 
cuvântul lui Dumnezeu; care respinge si taie cu aceasta sabie păcatul, in orice infatisare s-ar 
apropia el. 

Cine va savarsi aceasta mare lucrare, cine va declara război păcatului, smulgând cu 
sila păcatul din mintea, inima si trupul lui, aceluia ii da Dumnezeu un mare dar: "vederea 
păcatului sau" . 

Fericit este sufletul care si-a văzut păcatul cuibărit in sânul sau! 

Fericit este sufletul care a văzut in sine căderea strămoşilor, vechimea vechiului 
Adam! 

O asemenea vedere a păcatului sau este vederea duhovniceasca, este vederea mintii, 
vindecata de orbire prin darul dumnezeiesc. Sfânta Biserica de Răsărit invata sa cerem de la 
Dumnezeu vederea păcatului nostru prin post , rugăciune si ingenunchere. 

Fericit este sufletul care neincetat se invata in Legea Domnului! Căci intr-insa el 
poate vedea chipul si frumuseţea Omului Nou, iar prin comparaţie cu el, isi poate cerceta si 
indrepta neajunsurile sale. 

Fericit este sufletul care si-a cumpărat ţarina pocăinţei prin omorârea sa cu privire la 
inceputurile păcătoase! In aceasta ţarina el isi va găsi o nepreţuita comoara de mântuire. 

Daca ti-ai dobândit ţarina pocăinţei, preda-te plânsului de copil fata de Dumnezeu. 

Daca poţi , sa nu ceri nu cere nimic de la Dumnezeu, lasa-te in voia Lui, cu lepădare de sine 

înţelege si simte, ca tu eşti făptura, iar Dumnezeu este Făcătorul. Preda-te prin 

urmare fara sa mai stai pe tganduri, adu-I numai lacrimile de prunc, adu-I o inima tăcuta, 

gata sa-I urmeze voia si sa-si sigileze voia Lui. 

Daca insa din pricina prunciei tale, nu te poţi cufunda in tăcere deplina, in rugăciune 
si in plânsul in fata lui Dumnezeu, atunci rosteşte inaintea Lui o rugăciune smerita pentru 
iertarea păcatelor si pentru vindecarea de patimile cele păcătoase, de aceste groaznice 
neputinţe morale, care se compun din gresalele săvârşite de buna voie in decursul unei vremi 
destul de insemnate. 

Fericit este sufletul care si-a dat seama ca este pe deplin nevrednic de Dumnezeu, care 
s-a judecat ca unul ce se afla ticălos si păcătos! Un astfel de suflet se afla pe calea mântuirii, 
intr- insul nu este inselare de sine. 

Dimpotrivă, cine se crede gata sa primească darul, cine se socote chiar vrednicde 
Dumneyeu si cere venirea Lui tainica, cine spune ca e gata sa-L primească, sa-L audă si sa-L 
vadă pe Domnul , acela se inseala pe sine, acela se linguşeşte pe sine, acela a atins culmea 
cea inalta a mândriei de unde urmează căderea in intunecoasa prăpastie a pierzării (Sfanţul 
Isaac Şirul, cuvântul 55). 

Acolo se prăbuşesc toţi cei care se mândresc inaintea lui Dumnezeu, care cutează sa se recu- 
noască cu neruşinare vrednici de Dumnezeu si cu aceasta părere de sine si inselare de sine, 
sa-I spună lui Dumnezeu "Vorbeşte, Doamne, ca robul Tau Te asculta". 

Cea mai inalta lucrare a mintii este neobişnuit de simpla; pentru capatarea ei nu are 

nevoie decât de o simplitate si credinţa de copil. Dar noi ne-am făcut atât de complicaţi 
incat tocmai aceasta simplitate este de neatins, de neajuns. Noi vrem sa fim mai deştepţi, 
vrem sa-i dam viata eului nostru, nu suferim le adarea de sine nu, nu vrem sa lucram cu 
credinţa. Din aceasta cauza avem nevoie de un indrumator, care ar putea sa ne scoată din 
complexitatea noastră, din viclenia noastră, din şiretlicurile noastre, din slava noastră deşartă 
si din părerea de sine spre o credinţa larga si simpla. Din aceasta cauza se intampla ca, pe 
terenul lucrării mintii, copilul (omul despatimit) ajunge la o propăşire neobişnuita, iar 
inteleptul deraiază din drum si se arunca in intunecoasa prăpastie a pierzării. 

Tânărul prooroc Samuil L-a auzit pe Domnul care 1-a chemat si nu s-a socotit vrednic 
de vorbirea cu Domnul, ci a stat inaintea bătrânului sau indrumator, cerând de la el indrumari 
pentru purtarea sa. A auzit Samuil a doua oara acelaşi glas care ii chema si din nou a stat 
inaintea indrumatorului sau. 

Povatuitorul a inteles ca glasul care ii chema era glasul lui Dumnezeu. Si atunci i-a 
poruncit tânărului, când va auzi o asemenea chemare sa-I răspundă Celui care ii vorbeşte: 
"Grăieşte, Doamne, căci robul Tau Te asculta." 

Acelaşi lucru indrazneste sa-I spună un inchipuit, iubitor de plăceri si misei, care nu 
este chemat de nimeni, care este imbatat de o părere de slava deşartă, care alcătuieşte in sine 
glasuri si mângâieri prin care isi linguşeşte vicleana sa inima, prin care se inseala pe sine si pe 
urmaşii sai uşuratici. 

Fiule al Bisericii Ortodoxe' de Răsărit, care este una Sfânta si Adevărata, in nevointele 
tale nevăzute, sa te conduci de indrumarile Sfinţilor Părinţi ai Bisericii tale, căci ei poruncesc 
ca inainte de a te fi innoit printr-o vădita lucrare a Sfanţului Duh sa nu primeşti nici un fel de 
vedenie; sa nu primeşti nici un fel de glas, de oriunde s-ar auzi, in afara sau inlauntrul tau, ci 
sa le consideri ca fiind un arătat prilej de inselare (Prea Cuviosul Grigorie Sinaitul, Despre 
inselare, s.a. Filocalia. Sfanţul Calist si Ignatie Xantopolis cap. 73). 

Păzeşte -ti mintea de vedenii, alunga toate inchipuirile si părerile ce se apropie de ea, 
prin care căderea in inselarea diavoleasca ia locul adevărului. 

înfăşurat cu pocăinţa, stai cu frica si cu evlavie inaintea Marelui Dumnezeu, Care 
poate curaţi păcatele tale si te poate innoi prin Duhul Sau Preasfânt. Duhul care va veni, te va 
povatui spre "toata dreptatea" (Ioan 16, 3). 

Simţământul plânsului si al pocăinţei pentru păcate este singurul care e de mare 
nevoie sufletului, care s-a apropiat de Dumnezeu cu gândul ca sa primească de la El iertarea 
păcatelor sale. Aceasta este partea cea mai buna . Daca tu ai ales-o, atunci sa nu se mai ia de 
la tine! Sa nu dai aceasta comoara in schimbul simtamintelor deşarte, mincinoase, silnice, 
care trec pe alăturea de Dar, sa nu te pierzi prin linguşirea de sine. 

"Daca unii Părinţi, spune prea cuviosul Isaac Şirul, au scris despre ceea ce este 
curăţenia sufleteasca, ce este sănătatea ei, ce este nepatimirea, ce este vederea duhovniceasca, 
asta nu inseamna ca ei au scris-o pentru ca noi sa le căutam inainte de vreme si cu aşteptare. 
S-a si spus in Scriptura: «împărăţia lui Dumnezeu nu vine in chip văzut» (Luca 17,20). Aceia 
care trăiesc in aşteptarea împărăţiei Cerurilor, au dobândit mândria si căderea... 
Căutarea inaltelor daruri dumnezeieşti cu aşteptare este respinsa de Biserica lui Dumnezeu. 
Aceasta nu este un semn de dragoste pentru Dumnezeu; aceasta este o neputinţa a sufletulm 
(Sfanţul Isaac Şirul, cuvântul 55) 

"Toţi sfinţii s-au recunoscut ca sunt nevrednici de Dumnezeu si prin acest lucru ei si- 

au arătat vrednicia, care consta in smerenie." (Sfanţul Isaac Şirul, cuvântul 36). 

Toţi inselatii de sine s-au socotit vrednici de Dumnezeu, prin acest lucru au arătat ca 
sufletul lor este cuprins de mândrie si de inselaciune drăceasca. Unii din ei i-au primit pe 
demoni, care s-au infatisat in chipul ingerilor si le-au urmat; altora li se arătau demonii in 
propriul lor chip si se inchipuiau ca unii ce sunt biruiţi prin rugăciunea lor, lucru prin care ii 
ducea la inaltarea mintii; unii isi atatau imaginaţia, isi infierbantau sângele, produceau in 
sinea lor mişcări nervoase, si luau aceasta drept plăcere harica si au căzut in inselarea 
diavolilor, intr-o desăvârşita intunecare, s-au numărat după duhul lor cu duhurile lepădate. 

Daca ai nevoie sa stai de vorba cu tine insuti adu-ti inaintea ta nu linguşirea ci 
defăimarea de sine. In starea noastră de cădere ne sunt foarte folositoare leacurile amare. Cei 
ce se linguşesc pe ei insisi au si primit aici pe pamant răsplata lor care este linguşirea de sine, 
lauda si dragostea lumii, vrăjmaşele lui Dumnezeu; in afara de osânda, ei nu au ce aştepta in 
veşnicie. 

"Ca fărădelegea mea eu o cunosc si păcatul, meu inaintea mea este pururea" (Psalmul 
50, 4), vorbeşte despre sine Proorocul David. Păcatul lui era obiectul neincetatei lui cercetări: 
"Ca fărădelegea mea eu o voi vesti si ma voi ingriji pentru păcatul meu." (Psalmul 37, 18) 

Sfanţul Prooroc David se ocupa cu(osandirea de sine, se ocupa cu demascarea 
păcatului sau, atunci când păcatul lui era deja iertat si când Darul Duhului Sfanţ i se 
inapoiase. Mai mult, el si-a dat pe fata păcatul, 1-a mărturisit in auzul lumii intregi. 

Când Sfinţii Părinţi ai Bisericii de Răsărit si indeosebi vieţuitorii pustiei atingeau 
inaltimile stărilor duhovniceşti, atunci toate aceste nevointe se contopeau la ei numai intr-una 
singura, in pocăinţa. Pocăinţa cuprindea toata viata lor, toata activitatea lor, ea era urmarea 
vederii păcatului lor. 

Un oarecare mare Părinte a fost întrebat in ce trebuie sa se cuprindă lucrarea 
unui călugăr singuratic? Si el i-a răspuns: "Sufletul tau sta mort inaintea ochilor tai si 
tu mai întrebi care trebuie sa-ti fie lucrarea?!" (Sfanţul Isaac Şirul , cuv. 21 ) 

Plânsul este lucrarea esenţiala a adevăratului nevoitor al lui Hristos, plânsul sa fie 
lucrarea lui, din clipa inceperii nevointei si pana la săvârşirea nevointei! 

Vederea păcatului nostru si pocăinţa ce se naşte dintr-insa este lucrarea ce nu tre s 
arsit pe pamant. Prin vederea păcatului, se trezes e pocăinţa; prin pocăinţa se dobândeşte 
curăţenia; ochiul mintii curăţit treptat incepe sa vadă astfel de neajunsuri si vătămări in toata 
fiinţa omeneasca, pe care mai inainte din pricina intunecarii sale el nu le zarea deloc. 

Doamne! Daruieste-ne sa ne vedem gresalele noastre, pentru ca mintea noastră 
atrasa in întregime de către luarea aminte de propriile păcate, sa inceteze de a mai 
vedea păcatele aproapelui si in felul acesta, sa-i vadă pe toţi oamenii buni. Dăruieşte 
inimii noastre sa lase grija pierzătoare de neajunsurile aproapelui, ci toate grijile sa si le 
unească intr-o singura grija, aceea pentru dobândirea curăţeniei si sfinţeniei poruncite 
si pregătite noua de Tine. 

Daruieste-ne, noua, celor care ne-am spurcat vesmintele sufletului, sa le albim 
din nou, ele au fost deja spălate de apele botezului, dar acum,dupa ce au fost spurcate, 
au nevoie sa fie spălate de apele lacrimilor. 

Daruieste-ne sa vedem, in lumina Darului Tau, feluritele neputinţe ce trăiesc in 
noi, care distrug in inima mişcările cele duhovniceşti, care introduc in ea mişcări 

trupeşti vrăjmaşe împărăţiei lui Dumnezeu. 



Daruieste-ne, Marele Dar al pocăinţei, care se naşte ca urmare a vederii 
păcatelor proprii. 

Pazeste-ne, cu aceste mari daruri, de prăpastia inselarii de sine, care se deschide 
in suflet din cauza neluarii in seama si neintelegerii păcătoşeniei noastre; care ia naştere 
din lucrările iubirii de plăceri si de slava deşartă, care nu sunt luate in seama si raman 
neînţelese de noi. 

Pazeste-ne, cu aceste mari daruri, pe calea noastră ce duce la Tine, daruieste-ne 
sa ajungem la Tine, Care chemi pe cei ce se recunosc păcătoşi si respingi pe cei ce se 
recunosc drepţi, ca sa Te blagoslovim veşnic in fericirea veşnica pe Tine, Unul 
Adevăratul Dumnezeu, Răscumpărătorul celor robiţi, Mântuitorul celor pierduţi. 

AMIN! 



Despre iubirea de aproapele 

Ce poate fi mai minunat, mai desfătător decât iubirea de aproapele ? 

A iubi este o fericire, a ura este un chin. 

Toata Legea si prooroci, stau in iubirea către Dumnezeu si către aproapele (Mt. 22, 
40). 

Iubirea către aproapele este calea care duce la iubirea către Dumnezeu, căci Hristos a 
binevoit a se imbraca tainic in fiecare aproape al nostru, iar in Hristos este Dumnezeu ( 1 
Ioan). 

Sa nu crezi, preaiubite frate, ca porunca iubirii de aproapele a fost prea apropiata 
inimii noastre căzute: porunca este duhovniceasca, iar pe inima noastră au pus stăpânire 
trupul si sângele; porunca este noua, iar inima noastră - veche. 

Iubirea noastră fireasca a fost vătămata de cădere; ea trebuie omorâta - Hristos o 
porunceşte - pentru a putea agonisi din Evanghelie iubire sfânta către aproapele, iubire in 
Hristos. 

însuşirile omului nou trebuie sa fie toate noi; nici o insusire veche nu i se potriveşte. 

înaintea Evangheliei nu are nici un preţ iubirea apăruta din mişcarea sângelui si din 
simţirile trupeşti. Si ce preţ poate sa aibă aceasta, atunci când ea jura, cu sângele aprins, sa-si 
pună sufletul pentru Domnul, iar peste câteva ceasuri, atunci când sângele s-a răcit, se jura ca 
nu-L cunoaşte ? (Mt. 26, 33, 35, 74). 

Evanghelia leapădă iubirea ce atârna de mişcarea sângelui, de simţirile inimii trupeşti. 
Ea spune: "Nu socotiţi ca am venit sa aduc pace pe pamant; n-am venit sa aduc pace, ci sabie. 
Căci am venit sa despart pe fiu de tatăl sau, pe fiica de mama sa si pe nora de soacra sa. Si 
duşmanii omului vor fi casnicii lui". (Mt. 10, 34, 35, 36). 

Căderea a supus inima stăpânirii sângelui si, prin mijlocirea sângelui, stăpânirii 
stapanitorului acestui veac. Evanghelia slobozeste inima din aceasta robie, din aceasta 
silnicie, si o aduce sub călăuzirea Sfanţului Duh. 

Sfanţul Duh ne invata sa iubim pe aproapele in chip sfanţ. 

Iubirea aprinsa, hrănita de Sfanţul Duh este foc. Prin acest foc se stinge focul iubirii 
fireşti, trupeşti, stricate de căderea in păcat. (Scara. Cuvântul 15, cap. 3). "Cel ce spune ca 
poate avea amândouă aceste iubiri se amăgeşte pe sine insusi", a spus Sfanţul Ioan Scararul 
(Cuvântul 3, cap. 16). 

In ce cădere se afla firea noastră ! Cel care prin fire e in stare de a-si iubi cu aprindere 
aproapele, trebuie sa-si dea o silinţa neobişnuita sa-1 iubească asa cum porunceşte 
Evanghelia. 

Cea mai inflacarata iubire fireasca se preface cu uşurinţa in dezgust, in ura 
neimpacata. (2 Imp. 13,15). Oamenii si-au arătat dragostea fireasca si cu pumnalul. Ce plina 
de răni e iubirea noastră cea fireasca ! Ce rana adânca e pe trupul ei - impatimirea ! Inima 
stăpânită de impatimire e gata de orice nedreptate, de orice nelegiuire, numai de si-ar 
indestula iubirea ei bolnăvicioasa. 

"Cântarul strâmb este urâciune inaintea Domnului, iar cântărirea dreapta este plăcuta 
Lui" (Pilde 1 1, 1 ). Iubirea fireasca aduce doar cele pământeşti celui iubit al sau; la cele 
cereşti ea nici nu se gândeşte. 

Ea se răzvrăteşte impotriva Cerului si a Duhului Sfanţ: pentru ca Duhul cere 
răstignirea trupului. Ea se răzvrăteşte impotriva Cerului si a Duhului Sfanţ: pentru ca se 
găseşte sub cârmuirea duhului viclean, duhului necurat si pierdut. 

Sa ne apropiem de Evanghelie, preaiubite frate, sa ne privim in aceasta oglinda ! 
Privindu-ne in ea, sa lepădăm hainele cele vechi in care ne-a imbracat căderea si sa ne 
impodobim cu veşmântul cel nou pe care ni 1-a pregătit Dumnezeu. 

Veşmântul cel nou este Hristos. "Cati in Hristos v-ati botezat, in Hristos v-ati si 
imbracat". (Gal. 3, 27). "Va veţi imbraca cu putere de sus" ( Le. 24, 49), a spus Domnul 
despre acest veşmânt. Creştinii se imbraca in insusirile lui Hristos, prin lucrarea Atotbunului 
Duh. 

Pentru creştin este cu putinţa sa imbrace acest veşmânt. "Imbracati-va in Domnul 
nostru Iisus Hristos si grija de trup sa nu o faceţi spre pofte" (Rom. 13, 14), spune Apostolul. 
Mai intai, lasandu-se călăuzit de Evanghelie, leapădă vrajba, mania, osândirea si toate cele ce 
lucrează de-a dreptul impotriva iubirii. 

Evanghelia porunceşte sa ne rugam pentru vrăjmaşi, sa binecuvântam pe cei ce ne 
blesteama, sa facem bine celor ce ne urase, sa iertam aproapelui orice ar face impotriva 
noastră. 

Tu, cela ce vrei sa urmezi lui Hristos, straduieste-te sa plineşti cu fapta toate aceste 
porunci. Nu e defel deajuns sa citim doar, cu mulţumire, poruncile evanghelice, si sa ne 
minunam de inalta duhovnicie pe care acestea o cuprind in sine. Din păcate, mulţi se 
mulţumesc cu asta. Atunci când vei purcede la plinirea poruncilor Evangheliei, cu 
indaratnicie se vor impotrivi la aceasta stăpânii inimii tale. Aceşti stăpâni sunt starea ta tru- 
peasca, in care te afli supus trupului si sângelui, si duhurile căzute, a căror tara supusa este 
starea trupeasca a omului. 

Cugetarea trupeasca, dreptatea ei si dreptatea duhurilor căzute iti pretind sa nu te 
lepezi de cinstea in care te afli si de celelalte foloase pământeşti, iti pretind sa le aperi. Tu, 
insa, poarta cu bărbăţie războiul cel nevăzut dus de Evanghelie, dus de Domnul însuşi. 
Jertfeşte tot pentru plinirea poruncilor evanghelice. Fara acesta jertfa nu vei putea fi plinitor 
al lor. Domnul a zis ucenicilor Sai: "Daca cineva voieşte sa vina după Mine, sa se lepede de 
sine". (Mt. 16, 34). 

Atunci când Domnul este cu tine - sa crezi in izbânda: Domnul nu poate sa nu fie 
biruitor. Cere biruinţa de la Domnul, cere-o cu rugăciune si plâns statornic. Si va veni pe 
neaşteptate lucrarea harului in inima ta: deodată vei simţi prea desfătata incantare a iubirii 
duhovniceşti fata de vrăjmaşi. Inca mai ai de luptat ! Inca trebuie sa faci dovada de bărbăţie ! 
Uita-te la lucrurile pe care le iubeşti: iti plac foarte mult ? S-a legat foarte tare de ele inima ta 
Leapada-te de ele. 

Domnul cere de la tine aceasta lepădare, El, Care a aşezat legea iubirii nu ca sa te 
lipsească pe tine de iubire si de cele iubite, ci ca tu, lepădând iubirea trupeasca, sa primeşti 
iubirea duhovniceasca, neprihănita, sfânta, care este cea mai mare fericire. 

Cela ce a simţit iubirea duhovniceasca va caută cu scârba la dragostea trupeasca, va 
privi la ea ca la o schimonosire hâda a iubirii. întrebi cum sa te lepezi de cele ce le iubeşti, 
căci ele au prins, parca, rădăcini in inima ta ? Spune despre ele lui Dumnezeu: "Acestea, 
Doamne, sunt ale Tale, iar eu cine sunt ? Zidire neputincioasa, care nu are nici o 
insemnatate". 

"Astăzi, inca mai călătoresc pe pamant, inca mai pot fi de folos cu ceva celor iubiţi ai 
mei; mâine, poate, voi pieri de pe fata pământului, si nu voi mai fi nimic pentru ei !". 
"Voiesc sau nu voiesc, va veni moartea, vor veni alte cumpene, smulgandu-ma in chip silnic 
de cei pe care ii socoteam ai mei, iar ei deja nu vor mai fi ai mei. De fapt, nici nu erau ai mei; 
intre mine si ei era o oarecare legătura; amagindu-ma cu aceasta legătura, eu ii numeam, ii 
socoteam ai mei. Daca ar fi fost cu adevărat ai mei, ar fi rămas ai mei pentru totdeauna". 
"Zidirile sunt numai ale Ziditorului: El este Dumnezeul si Stăpânul lor. Ceea ce este al Tau Iti 
dau, Doamne al meu: acestea mi le-am insusit pe nedrept si in zadar". 

Pentru ei este lucru mai de nădejde sa fie ai lui Dumnezeu. Dumnezeu este Veşnic, 
PretutindeneaFiitor, Atotputernic, cu nemărginire Bun. Pentru cel care este al Sau, El este Cel 
mai credincios, Cel mai de nădejde Ajutător si Acoperitor. 

Dumnezeu da omului cele ale Sale: si pentru om oamenii devin "ai sai", vremelnic 
după trup, veşnic după duh, atunci când Dumnezeu binevoieşte sa dea omului acest dar. 
Adevărata iubire de aproapele se intemeiaza pe credinţa in Dumnezeu, "Ca toţi sa fie una", a 
strigat Mântuitorul lumii către Părintele Sau, "după cum Tu, Părinte, intru Mine si Eu intru 
Tine, asa si aceştia in Noi sa fie una" (In. 17, 21 ). 

Smerenia si încredinţarea in voia lui Dumnezeu omoară împlinirea trupeasca. 
Aceasta inseamna ca cea din urma trăieşte prin părerea de sine si necredinţa. 

Fa pentru cei pe care ii iubeşti ceea ce poţi sa faci folositor si ceea ce este legiuit; 
dar totdeauna sa ii încredinţezi lui Dumnezeu - si iubirea ta oarba, trupeasca, nesocotita 
se va preface, încetul cu încetul, intr-o iubire duhovniceasca, înţelegătoare, sfânta. 

Iar daca iubirea ta este o impatimire ce se impotriveste legii, atunci s-o lepezi ca pe o 
urâciune. Atunci când inima ta nu este libera, acesta este un semn al impatimirii. Atunci când 
inima ta este inrobita, acesta este semnul patimii nebuneşti, păcătoase. Iubirea sfânta este 
curata, libera, intreaga in Dumnezeu. Ea este o lucrare a Sfanţului Duh, care lucrează in inima 
in măsura curăţirii acesteia. 

Lepădând vrajba, lepădând pătimirea, lepadandu-te de iubirea trupeasca, afla iubirea 
duhovniceasca; "fereste-te de rau si fa bine" (Ps. 33, 13). 

Da cinstire aproapelui ca unui chip al lui Dumnezeu - cinstire care sa fie in sufletul tau, 
nevăzuta pentru ceilalţi, descoperita doar conştiinţei tale. Faptele pe care le săvârşeşti sa fie, 
in chip tainic, pe potriva stării tale sufleteşti. 

Da cinstire aproapelui, fara sa iei seama la vârsta, fara sa faci deosebire intre bărbat si 
femeie, fara sa te uiţi la rangul pe care-1 are in lume - si iubirea sfânta va incepe, treptat, sa se 
facă arătata in inima ta. Pricina acestei iubiri nu sunt trupul si sângele, nu inraurirea 
simţurilor, ci Dumnezeu. 

Cei lipsiţi de slava numelui de creştin nu sunt lipsiţi de cealaltă slava, pe care au 
primit-o când au fost zidiţi: ei sunt chipul lui Dumnezeu. 

Daca chipul lui Dumnezeu va fi aruncat afara, in văpaia cea cumplita a iadului, si 
acolo sunt dator sa ii cinstesc. 

Ce treaba am eu cu văpaia, cu iadul ! Chipul lui Dumnezeu a fost aruncat acolo 
potrivit judecaţii lui Dumnezeu: treaba mea este sa păzesc cinstirea fata de chipul lui 
Dumnezeu, si prin aceasta sa ma păzesc pe mine insumi de iad. 

Da cinstire si orbului, si leprosului si celui bolnav la minte, si pruncului de tata, si 
răufăcătorului, si păgânului - cum se cuvine chipului lui Dumnezeu. Ce ai tu cu neputinţele si 
neajunsurile lor ! Ia seama la tine insuti, ca sa nu sufere un neajuns iubirea ta. 

In creştin, sa dai cinstire lui Hristos, Care a spus spre povatuirea noastră, si inca va mai spune 

atunci când se va hotăra soarta noastră in veşnicie: "Ceea ce ati făcut unuia dintre aceşti fraţi 

ai Mei prea mici, Mie Mi-ati făcut". (Mt. 25, 40). 

Atunci când ai de-a face cu aproapele sa ai in minte acest cuvânt evanghelic si te vei face 

tainuitor al iubirii de aproapele. Tainuitorul iubirii de aproapele intra prin ea in iubirea de 

Dumnezeu. 

Dar daca socoti ca ii iubeşti pe Dumnezeu, iar in inima ta trăieşte un simţământ de 
neplăcere fie si fata de un singur om, sa ştii ca te afli intr-o veşnica amăgire de sine. 
"Daca zice cineva:", grăieşte Sfanţul Ioan Cuvântătorul de Dumnezeu, "- iubesc pe 
Dumnezeu, iar pe fratele sau ii uraste, mincinos este... Aceasta porunca avem de la El, ca cine 
iubeşte pe Dumnezeu sa iubească si pe fratele sau". ( 1 In. 4, 20, 21 ). 

A arata iubire duhovniceasca fata de aproapele este semnul innoirii sufletului prin 
Sfanţul Duh. "Noi ştim ca am trecut din moarte la viata", grăieşte iarasi Cuvântătorul de 
Dumnezeu, "pentru ca iubim pe fraţi; cine nu iubeşte pe fratele sau ramane in moarte". ( 1 In. 
3, 14). 

Desăvârşirea creştina sta in desăvârşita iubire de aproapele. Desăvârşita iubire de 
aproapele sta in iubirea de Dumnezeu, care nu cunoaşte desăvârşire, intru care nu este sfârşit 
sporirii. Creşterea in iubirea de Dumnezeu este nesfârşita, pentru ca iubirea este Nesfârşitul 
Dumnezeu. ( 1 In. 4, 16). Iubirea de aproapele este temelia zidirii iubirii. Iubite frate ! Caută 
sa sporeşti in tine iubirea duhovniceasca de aproapele: intrând in ea, vei intra in iubirea de 
Dumnezeu, pe porţile invierii, pe porţile împărăţiei Cerurilor. Amin. 

Despre iubirea de Dumnezeu 

Iubeste-L pe Dumnezeu asa cum a poruncit El sa fie iubit, iar nu asa cum socot sa II 
iubească visătorii care se amăgesc pe sine. 

Nu-ti născoci tie extaze, nu-ti pune in mişcare reverii, nu te aprinde cu flacăra 
materialnica - flacăra sângelui tau. Jertfa bine primita de Dumnezeu este smerenia inimii, 
străpungerea duhului. Cu manie isi intoarce Dumnezeu fata de la jertfa adusa cu nadajduire in 
sine, cu părere trufaşa de sine, de-ar fi jertfa aceasta si ardere de tot. 

Trufia pune in mişcare nervii, aprinde sângele, stârneşte inchipuirea, trezeşte viata 
căderii; smerenia linişteşte nervii, potoleşte mişcarea sângelui, nimiceşte visarea, omoară 
viata căderii, deşteaptă viata in Hristos Iisus. 

Ascultarea este" inaintea Domnului "mai buna "decât jertfa, si supunerea mai buna 
decât grăsimea berbecilor", a grăit Proorocul către imparatul israilitean, care indraznise a 
aduce lui Dumnezeu jertfa nepriincioasa (1 Imp. 15, 22): voind a aduce lui Dumnezeu jertfa 
iubirii, nu o aduce după bunul tau plac, sub o inraurire nechibzuita; adu-o cu smerenie, la vre- 
mea si in locul pe care le-a poruncit Domnul. 

Locul duhovnicesc, singurul in care ni s-a poruncit a aduce jertfele duhovniceşti, 
este smerenia. (Pateric. Din spusele Preacuviosului Pimen cel Mare). 

Domnul a insemnat trasaturile cele adevărate si vrednice de crezare ale celui ce 
iubeşte si ale celui ce nu iubeşte. El a spus: "Daca Ma iubeşte cineva, va păzi cuvântul Meu. 
Cel ce nu Ma iubeşte nu păzeşte cuvintele Mele". (In. 14, 23, 24). 

De vrei sa deprinzi iubirea Dumnezeiasca? Indeparteaza-te de orice fapta, cuvânt, 
gândire, simţire care sunt oprite de Evanghelie. Prin vrăjmăşia ta fata de păcat, care este atât 
de urat Atotsfantului Dumnezeu, arata-ti si dovedeste-ti dragostea către El. Vindeca 
neintarziat prin pocăinţa păcatele in care ti s-ar intampla sa cazi din neputinţa; cel mai bine 
este, insa, ca printr-o neslabita luare-aminte la sine, sa nu-ti ingadui nici aceste greşeli. 

Vrei sa deprinzi iubirea Dumnezeiasca ? Cercetează cu osârdie in Evanghelie 

poruncile Domnului si sileste-te a le plini cu fapta, sileste-te ca sa prefaci virtuţile 
evanghelice in deprinderi, in insusiri ale tale. Se cuvine celui ce iubeşte sa plinească intocmai 
voia celui iubit. 

"Iubit-am poruncile Tale mai mult decât aurul si topazul: pentru aceasta către toate 
poruncile Tale m-am , indreptat, toata calea nedreptăţii am urat" (Ps. 118 127, 128), spune 
Proorocul. O asemenea putere este numaidecât trebuincioasa pentru pazirea credinciosiei fata 
de Dumnezeu. Credinciosia este o condiţie de neinlaturat a iubirii. Fara aceasta, iubirea se 
destramă. 

Prin fuga necontenita de rau si prin plinirea statornica a poruncilor evanghelice, in 
care se cuprinde toata invatatura morala a Evangheliei, ajungem la iubirea Dumnezeiasca. 
Acesta este mijlocul prin care petrecem in iubirea de Dumnezeu: "Daca veţi păzi poruncile 
Mele, veţi ramane in dragostea Mea" (In. 15, 10), a spus Mântuitorul. 

Desăvârşirea iubirii se cuprinde in unirea cu Dumnezeu; sporirea in iubire este 
impreunata cu o negrăita , mângâiere, desfătare si luminare duhovniceasca. La inceputul 
nevointei, insa, ucenicul iubirii trebuie sa poarte o lupta crâncena cu sine insusi, cu firea sa 
adânc vătămata: râul care a intrat prin cădere in firea noastră s-a făcut pentru ea lege, care 
lupta si se răzvrăteşte impotriva Legii lui Dumnezeu, impotriva legii sfintei iubiri. 

Iubirea de Dumnezeu se intemeiaza pe iubirea de aproapele. Atunci când se va şterge 
in tine ranchiuna, sa ştii ca te-ai apropiat de iubire. Atunci când inima ta va fi umbrita de o 
pace sfânta, plina de har, cu intreaga omenire, sa ştii ca eşti chiar la porţile iubirii. Aceste 
porţi, insa, nu se deschid decât prin Duhul Sfanţ. 

Iubirea de Dumnezeu este un dar al lui Dumnezeu in omul care s-a pregătit prin 
curăţia inimii, a mintii si a trupului pentru primirea acestui dar. Pe măsura treptei pregătirii 
este si treapta darului, pentru ca Dumnezeu este Drept- Judecător si in milostivirea Sa. 
Iubirea de Dumnezeu este pe de-a-ntregul duhovniceasca: "ce este născut din Duh, duh este" 
(In. 3, 6). 

" Ce este născut din trup; trup este" (In. 3, 6): iubirea trupeasca, născuta fiind din trup 
si sânge, are insusiri materialnice, stricacioase. Ea este nestatornica si schimbătoare: focul ei 
depinde in intregime de materie. 

Auzind din Scriptura ca Dumnezeul nostru este foc (Evr. 12, 29), ca iubirea este foc, 
si simţind in tine focul iubirii fireşti, sa nu crezi ca este vorba de unul si acelaşi foc. Nu ! 
Aceste focuri sunt potrivnice si se inabusa unul pe celalalt. (Scara, Cuvântul 15). "Sa slujim 
lui Dumnezeu după buna plăcerea Lui, cu evlavie si cu sfiala: căci Dumnezeul nostru este foc 
mistuitor". (Evr. 12, 28, 29). 

Iubirea fireasca, iubirea căzuta, aprinde sângele omului, ii pune in mişcare nervii, ii 
stârneşte inchipuirea; iubirea sfânta răcoreşte sângele, odihneşte si sufletul, si trupul, atrage 
omul lăuntric la ruga tăcuta, ii afunda in dulceaţa smereniei si desfătării duhovniceşti. 

Mulţi nevoitori, luând iubirea fireasca drept iubire -Dumnezeiasca, si-au infierbantat 
sângele, si-au infierbantat si inchipuirea. Starea de infierbantare se preschimba foarte uşor 
intr-o stare de frenezie (ieşire din minţi). Cei ce se afla in starea de de infierbantare si frenezie 
au fost socotiţi de multa lume ca oameni plini de har si de sfinţenie, iar ei, nefericiţii, erau 
jertfe ale amăgirii de sine. 

Mulţi asemenea nevoitori au fost in Biserica Apuseana, incepand din vremea căderii 
ei in papism, care in chip hulitor atribuie unui om insusiri dumnezeieşti si ii da acestuia o 
inchinare cuvenita si potrivita numai lui Dumnezeu; mulţi dintre aceşti nevoitori au scris cârti 
din starea lor de infierbantare, in care amăgirea de sine extatica li se părea iubire 
dumnezeiasca si in care inchipuirea lor zdruncinata le zugrăvea o mulţime de vedenii care le 
măguleau iubirea de sine si trufia. 

Fiule al Bisericii Răsăritene ! Fereste-te de citirea unor asemenea cârti, fereste-te de a 
urma poveţele celor ce s-au amăgit pe sine. Calauzindu-te după Evanghelie si după Sfinţii 

Părinţi ai adevăratei Biserici, suie-te cu smerenie la inaltimea duhovniceasca a iubirii 
Dumnezeieşti prin mijlocirea lucrării poruncilor lui Hristos. 

Sa tii neclintit in minte ca iubirea de Dumnezeu este cel mai inalt al Sfanţului Duh, iar 
omul poate doar sa se pregătească, prin curăţie sn smerenie, pentru primirea acestui mare dar, 
prin care se schimba si mintea si inima si trupul. 

Osteneala noastră este deşartă, stearpa si vătămătoare atunci când căutam a descoperi 
in noi, mai inainte de vreme, inaltele daruri duhovniceşti: pe acestea le dăruieşte Milostivul 
Dumnezeu, la vremea lor, plinitorilor statornici, răbdători si smeriţi ai poruncilor 
evanghelice. Amin. 

Cursele stapanitorului lumii acesteia 

Sub flamura sfintei cruci, va duc, fraţilor, la o privelişte duhovniceasca. Sa ne fie 
călăuza marele intre bineplacutii lui Dumnezeu Antonie, pustnicul egiptean. 

Acesta, oarecand, prin lucrarea unei descoperiri Dumnezeieşti, a văzut cursele 
diavolului intinse prin toata lumea, ca sa-1 vâneze pe om spre pierzare. Vazand mulţimea 
nenumărata a acestor curse, cu plângere 1-a intrebat pe Domnul: "Doamne ! Cine, oare, poate 
sa scape de cursele acestea si sa se mântuiască ?" (Patericul Egiptean - Preacuviosul Avva 
Dorotei. învăţătura a 2-a). 

Ma cufund, gânditor, in cugetarea asupra curselor diavolului. Ele sunt răspândite in 
afara si inlauntrul omului. O cursa este unita indeaproape cu alta; in unele locuri, cursele stau 
pe câteva rânduri; in altele sunt făcute deschizături largi, dar care duc in laturile cele mai 
amarnice, din care izbăvirea pare deja cu neputinţa. Privind la cursele cele mult meşteşugite, 
ma tanguiesc cu amar ! Fara de voie reiau intrebarea fericitului locuitor al pustiei: "Doamne ! 
Cine, oare, se va izbăvi din aceste curse ?". 

Pentru mintea mea, sunt răspândite curse in felurite cârti care se numesc pe sine 
lumina, dar cuprind invataturi ale intunericului, scrise sub inraurirea vădita sau ascunsa a 
intunecatului si atotraului stapanitor al lumii acesteia, având ca izvor intelegerea vătămata de 
căderea in păcat, "intru minciuna omeneasca, intru viclenia mestesugirilor inselaciunii" (Efes. 
4, 14), cum spunea Apostolul, cârti scrise de scriitori care fara de minte se infierbanta din 
mintea trupului lor.(Colos. 2, 18). 

Aproapele meu, si - in iubirea către el trebuie, doar, sa-mi caut mântuirea - mi se face 
cursa care ma vânează spre pierzania mea, atunci când mintea lui este prinsa in cursele 
invataturii si cugetării mincinoase si amăgitoare. Mintea mea la rândul ei poarta pecetea 
căderii, este acoperita cu acoperământ de intuneric, molipsita de otrava minciunii. Inca din rai 
tindea ea, cu nesocotinţa si nebăgare de seama, către dobândirea cunoştinţei pierzătoare si 
ucigătoare ! Iar după cădere, s-a făcut inca mai nechibzuita, mai cutezătoare: cu indrazneala 
se imbata din paharul cunoştinţei otrăvite, si prin aceasta nimiceşte in sine cu desăvârşire 
gustul si dorirea de paharul cel Dumnezeiesc al cunoştinţei mântuitoare. 

Cate curse pentru inima mea ! Vad curse grosolane si curse măiestre. Pe care sa le 
numesc mai primejdioase, mai cumplite ? Nu ma pricep. Vânătorul este iscusit, si pe cel ce 
scapă din cursele grosolane ii prinde in laturile cele meşteşugite. Sfârşitul vânătorii este unul 
singur - pierzania. Cursele sunt ascunse in toate felurile, cu o deosebita măiestrie. Căderea 
este ascunsa in toate chipurile biruinţei; dorinţa de a plăcea oamenilor, făţărnicia, slava 
deşartă sunt ascunse sub toate chipurile virtuţii. Amăgirea, intunecata inselare, poarta chip 
duhovnicesc, ceresc. Dragostea sufleteasca, adesea pătimaşa, se ascunde sub chipul iubirii 
sfinte; desfătarea mincinoasa, inchipuita, °se da drept desfătare duhovniceasca. Stapanitorul 
lumii acesteia se străduieşte prin toate mijloacele sa-1 tina pe om inchis in firea căzuta: si 
aceasta este de ajuns, fara sa fie nevoie de păcate grosolane, pentru a-1 face pe om străin de 
Dumnezeu. Păcatele grosolane sunt inlocuite cu deplina izbânda, precum pe buna dreptate 

socoteşte vânătorul, de trufaşa părere de sine a creştinului care se mulţumeşte cu virtuţile firii 
căzute si se da pe mana amăgirii de sine, instrainandu-se prin aceasta de Hristos. 

Cate curse pentru trup ! El insusi ce mai cursa ! Cum se foloseşte de el stapanitorul 
lumii acesteia ! Prin mijlocirea trupului, plecandu-ne inclinarilor si dorinţelor sale josnice, ne 
apropiem de asemănarea cu dobitoacele necuvântătoare. Ce prăpastie ! Ce indepartare de la 
Dumnezeiasca asemănare, ce cădere ! In aceasta prăpastie adânca, infricosata, indepartata de 
Dumnezeu ne prăbuşim atunci când ne lăsam in voia grosolanelor desfătări trupeşti, numite, 
după greutatea păcătoşeniei lor, căderi. Nici desfătările trupeşti mai puţin grosolane nu sunt, 
insa, mai puţin pierzătoare. Din pricina lor este părăsita grija de suflet, este uitat Dumnezeu, 
cerul, veşnicia, rostul omului. Stapanitorul lumii acesteia se străduieşte sa ne tina intr-o nein- 
cetata distracţie si intunecare tocmai prin mijlocirea desfătărilor trupeşti ! Prin simţurile 
trupeşti, aceste ferestre către suflet, prin care sufletul are legătura cu lumea văzuta, el ii adapă 
neincetat cu desfătări ale simţurilor, si totodată cu păcatul si robia care sunt nedespărţite de 
acestea. In faimoasele săli de concert pământeşti răsuna o muzica ce exprima si stârneşte 
feluritele patimi; aceste patimi sunt infatisate si in teatrele pământeşti; aceste patimi sunt 
răscolite prin distracţiile pământeşti: omul este adus, prin toate mijloacele cu putinţa, la 
desfătarea cu râul care ii ucide. Imbatandu-se cu acesta, ei uita binele cel mântuitor al lui 
Dumnezeu si sângele Dumnezeului-Om, prin care am fost răscumpăraţi. 

lata o slaba descriere a curselor răspândite de către stapanitorul lumii acesteia spre 
vanarea creştinilor. Descrierea este slaba, dar oare nu v-a stârnit, fraţilor, o groaza 
indreptatita, oare in sufletul vostru nu s-a născut intrebarea: "Cine oare poate sa scape din 
aceste curse ?" 

înfricoşatul tablou inca nu este terminat ! Mana mea, călăuzită de cuvântul lui 
Dumnezeu, inca, inca se mai indeamna sa zugrăvească. 

Ce glasuieste cuvântul lui Dumnezeu ? El vesteşte proorocia care se implineste sub 
ochii noştri, proorocia ca in vremurile din urma, din pricina "inmultirii fărădelegii, dragostea 
multora se va raci" (Mt.24, I 2). Cuvântul cel nemincinos al lui Dumnezeu, mai nestrămutat 
decât cerul si pământul, ne vesteşte inmultirea, in aceste vremuri din urma, a curselor 
diavoleşti si inmultirea numărului celor ce pier in aceste curse. 

întocmai ! Ma uit la lume si vad: cursele diavolului s-au inmultit fata de vremurile de 
inceput ale Bisericii lui Hristos, s-au inmultit peste măsura. S-au inmultit cărţile care cuprind 
invataturi mincinoase; s-au imputinat, s-au imputinat peste măsura cei ce urmează Sfanţului 
Adevăr; s-a intarit cinstirea fata de virtuţile iiresti, pe care le pot avea si iudeii, si păgânii; s-a 
ivit cinstirea fata de virtuţile de-a dreptul paganesti, potrivnice firii insasi, care le priveşte ca 
pe nişte rele; s-a imputinat intelegerea virtuţilor creştine, nu mai zic ca s-a imputinat, a pierit 
aproape, plinirea lor cu lucrul; a prins aripi viata materiala; piere viata duhovniceasca; 
desfătările si grijile trupeşti inghit aproape tot timpul oamenilor; aceştia nici nu mai au când 
sa-si aducă aminte, măcar, de Dumnezeu. Si toate acestea devin datorie, devin lege. "Din 
pricina inmultirii fărădelegii, dragostea multora se va raci", si a acelora care ar fi rămas in 
iubirea de Dumnezeu daca râul nu ar fi fost atât de obştesc, daca laturile diavolului nu s-ar fi 
inmultit atât de amarnic. 

îndreptăţită era intristarea fericitului Antonie. Cu atât mai indreptatita este intristarea 
creştinului din vremea de azi inaintea priveliştii curselor diavole~ti; intemeiata este 
inlacrimata intrebare: "Doamne ! Cine, oare, dintre oameni poate sa scape de aceste curse si " 
sa se mântuiască ? . 

La intrebarea preacuviosului pustnic a venit de la Domnul răspunsul: "Smerita 
cugetare trece de aceste curse, iar ele nu pot nici măcar a se atinge de ea". Dumnezeiesc 
răspuns ! Cum inlatura din inima orice indoiala, arătând in puţine cuvinte un mijloc de 
nădejde pentru a birui asupra potrivnicului nostru, mijloc de destrămare si nimicire a 
mestesugitelor sale laturi, impletite cu ajutorul indelungilor ani de lupta cu omul si a unei 

nemăsurate rautati. 

Sa ne ingradim mintea prin smerenie, fara a-i ingadui sa tinda in chip nesocotit si 
cutezător către dobândirea cunoştinţelor, oricât ne-ar atâta curiozitatea, noutatea si păruta lor 
insemnatate. Sa o păzim de ispita invataturilor mincinoase, ascunse sub numele si infatisarea 
invataturii creştine. Sa o smerim intru ascultarea fata de Biserica, smerind orice cugetare care 
se ridica impotriva mintii lui Hristos (2 Cor. 10, 5), impotria mintii Bisericii. La inceput, 
chinuitoare este pentru minte calea cea strâmta a ascultării fata de Biserica; ea, insa, aduce la 
lărgimea si libertatea-intelegerii duhovniceşti, inaintea căreia pier toate părutele nepotriviri 
pe care le afla intelegerea trupeasca si sufleteasca in supunerea fara abatere fata de Biserica. 
Sa nu-i ingaduim mintii a citi despre lucrurile duhovniceşti altceva decât ceea ce este cuprins 
in cărţile scriitorilor adevăratei Biserici; cârti despre care Biserica insasi a dat mărturie ca ele 
sunt organe ale Sfanţului Duh. Cel ce citeşte pe sfinţii scriitori se impartaseste nemijlocit de 
Sfanţul Duh Care locuieşte in ei si grăieşte prin ei; cel ce citeşte scriitorii eretici, chiar daca ar 
fi ele impodobite cu numele de "sfinte" de către adunătura lor eretica, se impartaseste de 
duhul cel viclean al inselarii (Sfanţul Petru Damaschinul. Filocalia, "Despre dreapta - 
socotinţa"): din pricina neascultării fata de Biserica, al cărei miez este trufia, el cade in 
cursele stapanitorului lumii acesteia. 

Ce sa facem cu inima ? Sa altoim la acest măslin sălbatic un ram din măslinul cel 
roditor, sa o intiparim cu insusirile lui Hristos, sa o deprindem cu smerenia evanghelica, sa o 
silim sa primească voia Evangheliei. Vazand nepotrivirea ei cu Evanghelia, neincetata ei 
impotrivire si nesupunere fata de Evanghelie, sa vedem in aceasta impotrivire, ca intr-o 
oglinda, căderea noastră. Vazandu-ne căderea, sa plângem pentru ea inaintea Domnului, a 
Ziditorului si Răscumpărătorului nostru, sa ne indureram cu intristarea cea mântuitoare; sa nu 
contenim a petrece in aceasta intristare pana ce nu vom vedea tămăduirea noastră. "Inima 
infranta si smerita Dumnezeu nu o va urgisi" (Ps. 50, 19), lasand-o vanarii vrăjmaşului. 
Dumnezeu este Ziditorul nostru si Stapan cu drepturi depline: El poate sa rezidească inima 
noastră si va preface inima care I se tanguieste neincetat cu plâns si rugăciune, o va preface 
dintr-o inima iubitoare de păcat, intr-o inima iubitoare de Dumnezeu si sfânta. 

Sa ne păzim simţurile trupeşti, neingaduind păcatului sa intre prin ele in ingradirea 
sufletului nostru. Sa ne infranam ochiul cel iscoditor si urechea cea iscoditoare; sa punem 
zăbala strânsa asupra acelui mic mădular al trupului care este in stare sa dea naştere unor mari 
cutremure, asupra limbii noastre; sa potolim năzuinţele dobitocesti ale trupului prin infranare, 
priveghere, osteneli, deasa aducere-aminte de moarte, prin rugăciunea statornica intru luare- 
aminte. Ce nestatornice sunt desfătările trupeşti ! Cu ce miasma se sfârşesc ! Dimpotrivă, 
trupul ingradit prin infranare si pazirea simţurilor, spălat prin lacrimile pocăinţei, stintit prin 
deasa rugăciune, se zideşte in chip tainic ca Biserica a Sfanţului Duh, Care face nelucratoare 
toate uneltirile vrăjmaşului impotriva omului. 

"Smerita cugetare trece de toate cursele diavoleşti, si acestea nu pot nici măcar a 
se atinge de ea". 

Amin. Anul 1846. Pustia lui Serghie. 

In loc de postfaţa 

"Bucura-te, noule Gura de Aur, care prin cuvintele tale de foc pe mulţi rătăciţi prin 
pocăinţa i-ai adus la Dumnezeu; bucura-te, ca prin gura ta Domnul Cel iubit de tine 
propovăduia; bucura-te, Ierarhe Ignatie, al pocăinţei si rugăciunii lucrator si dascăl preaales !" 

Prin asemenea cuvinte de aleasa heretisire si inalta cinstire, Biserica dreptslavitoare ii 
lauda, atât in slujba cat si in acatistul ce ii sunt inchinate, pe cel ce a strălucit ca un mare 
luminator intre sfinţii ierarhi ai veacurilor din urma, pe iubitul ei fiu si vrednicul ei slujitor, 
sfanţul Ignatie Briancianinov (T 1864). 

După o copilărie nefurata de cele proprii acestei vârste, plina de o maturitate, o grija 
de suflet si o luare-aminte de sine ce ii prevesteau viitoarele sporiri si imbogatiri 
duhovniceşti, după o scurta perioada in care fiind in lume este "disputat" intre imparatul 
pământesc (tarul) si împăratul Cel Ceresc, viitorul ierarh alege partea cea buna, care nu se va 
lua de la el in veci: limanul cel dorit al vieţii ingeresti, si aceasta chiar la Optina, aleasa 
mănăstirilor si sihăstriilor Rusiei veacului al XlX-lea. Aici are marea binecuvântare si fericire 
de a fi, pentru o vreme, ucenic de chilie al marelui Stareţ, Sfanţul Leonid, de la care aduna 
din belşug polen si miere duhovniceasca, precum si de la sfinţii stareţi, fraţii Moise si 
Antonie, si de la alţi cuviosi mult imbunatatiti impreuna-vietuitori. Acumulările teoretice si 
practice făcute acum ii vor fi de un nespus de mare si real folos atunci când va primi din 
partea mai-marilor Bisericii pravoslavnice grelele ascultări de egumen al mănăstirii Pelsema, 
stareţ al Marii Lavre a Sfanţului Serghie de Radonej si, mai apoi, de episcop. 

Scrisa in 1846 in liniştea pustiei unde odinioară s-a nevoit marele intre cuviosi 
Serghie, alesul Prea Sfintei Treimi si văzătorul Maicii lui Dumnezeu, "Despre inselare" este 
aceea dintre scrierile Sfanţului Ignatie pe care, daca ni s-ar cere sa o caracterizam doar printr- 
un cuvânt, nu am ezita nici o clipa sa o numim: cutremurătoare. îndrăznim sa afirmam 
aceasta deoarece iată, in cei 153 de ani care s-au scurs de când a văzut lumina tiparului, 
actualitatea informaţiei ei nu a scăzut nicidecum, puterea ei de a produce "seisme" du- 
hovniceşti dintre cele mai benefice, de a lumina si intari inimi si minţi slabanogite de păcat, 
amăgite si rătăcite de el, este nu numai intacta, ci chiar crescânda, căci si in privinţa ei ni se 
pare potrivit cuvântul apostolesc: "unde s-a inmultit păcatul a prisosit harul". 

"Veac grozav", 1-a numit Cuviosul Agatanghel in proorocirile sale de acum circa 700 
de ani pe cel de-al douazecelea de la naşterea Mântuitorului Hristos, "secol al confuziilor 
axiologice", valorice, l-au caracterizat trăitori autentici, care s-au iscusit in grelele ispite si 
incercari prin care i-a trecut mila, intotdeauna iubitoare de oameni, a proniei dumnezeieşti. 
Multa este felurimea strălucirilor luminilor acestei cârti, care "ataca" atât intunericul vădit, 
cat si "luminile cele intunecate" ale sufletelor noastre, dar numai câteva mici nuanţe ale lor 
vom incerca sa semnalam in cele ce urmează, căci starea mai mult decât precara a vederii 
.noastre sufleteşti, a celor ce indraznim sa scriem cele de fata, trebuie sa o recunoaştem 
deschis, nici nu ne ingaduie mai mult. 

Ca nimeni altul, Sfanţul Ignatie ne pune inainte rezultatele pe care le-a dobândit cu 
"microscopul" sau duhovnicesc prin nevointe, lupte si primejdii personale despre care nu ne 
mărturiseşte in mod direct nimic, dar pe care cei lucratori le pot citi printre rânduri. Despre 
pocăinţa, despre care toţi am auzit, dar pe care atât de anevoie ne hotărâm sa o punem ca 
temelie tare si statornica a vieţuirii noastre in Hristos, printre multe altele, toate de o 
insemnatate covârşitoare, marele ierarh ne spune si aceasta: "Toate felurile de inselare 

diavoleasca la care se supune cel ce se nevoieste in rugăciune apar ca urmare a faptului ca la 
temelia rugăciunii nu este pusa pocăinţa, ca pocăinţa nu s-a făcut izvorul, sufletul, scopul 
rugăciunii". In intreg cuprinsul cârtii leit-motivul pocăinţei este analizat sub atâtea unghiuri, 
cu atâta acribie, cu grija pe care nici cea mai duioasa dintre mame nu ar putea-o avea fata de 
pruncuţii ei, incat indreptatirea de sine ca am auzit vorbindu-ni-se despre pocăinţa mai mult 
in sintagme si metafore si de aceea concreteţea acestei virtuţi ne scapă, nu mai poate sta 
nicicum in picioare. 

Cei mai mari sfinţi ai Ortodoxiei sunt citaţi cu o pertinenta desăvârşita si in anumite 
contexte trebuincioase comentaţi in chip strălucit. "Oricât de inalte ar fi nevointele noastre, 
daca nu am dobândit inima indurerata, atunci nevointele noastre sunt mincinoase si deşarte" 
(Scara, Cuvântul al 7-lea). Iar la cele spuse de Sfanţul Simeon Noul Teolog ca "Părerea nu 
ingaduie celor părute sa ia cu adevărat flinta", Sfanţul Ignatie face acest minunat comentariu: 
"Cel căruia i se pare ca este despatimit nu se va curaţi mciodata de patimi; cel căruia i se pare 
ca este plin de har nu va primi niciodată har; cel căruia i se pare ca este sfanţ nu va ajunge 
niciodată la sfinţenie. Sa fie limpede: cel ce socoate ca are lucrări duhovniceşti, virtuţi, 
merite, daruri harice, care se măguleşte si se desfată cu «părerea», prin aceasta «părere» 
ingradeste lucrărilor duhovniceşti, virtuţilor creştine si harului dumnezeiesc intrarea in el si 
deschide larg poarta pentru imbolnavirea de păcat si pentru demoni. Pentru cei molipsiţi de 
«părere» deja nu se mai afla nici o putinţa de sporire duhovniceasca: ei au nimicit aceasta 
putinţa jertfind pe altarul minciunii insesi principiile pe care se intemeiaza lucrarea omului, 
lucrarea mântuirii sale, si anume felul in care el priveşte adevărul". Capitolul intitulat 
"Vederea păcatului propriu" - ne apare ca un tablou duhovnicesc zugrăvit cu o măiestrie 
unica; el poate sta cu cinste alături de tot ce s-a scris mai adânc si mai frumos despre pocăinţa 
de dumnezeieştii Părinţi. 

In grija sa părinteasca de adevărat pastor al turmei cuvântătoare ce i-a fost 
incredintata de Dumnezeu, marele ierarh vine si cu numeroase exemple concrete, de autori si 
opere care nu au scăpat de cumplitele mreje diavoleşti ale inselarii de sine, amăgirii de sine si 
beţiei de sine. In menghina mintii sale indumnezeite autori ca Toma de Kempis, Milton, 
Klopstock, Racine etc. si "opere fundamentale" ale lor cedează - vai ! - mai uşor decât 
nucile si alunele goale sub greutatea unui buldozer. lata de pilda ce afirma - si demonstrează 
aceasta in multe feluri si in diferite contexte ale lucrării cu argumente de o claritate cu 
neputinţa de contestat - despre "Urmarea lui Hristos", o carte bine-cunoscuta, ades 
recomandata si citita de credincioşii noştri si uneori chiar de cei din cinul monahal. 

"«Ur- marea» - atunci când a apărut pentru prima oara a fost osândită chiar de 
biserica sa latina, fiind pusa sub ur- mărirea Inchiziţiei. Urmărirea a incetat, mai apoi, si s-a 
prefăcut in protecţie, atunci când s-a văzut ca aceasta carte este o buna unealta de propoganda 
in rândul oa- menilor care si-au pierdut adevărata intelegere a creştinismului si au păstrat cu 
el doar o legătura de suprafaţa... 

Cartea ii poarta pe cititorii sai drept spre partasia cu Dumnezeu, fara a-i curaţi, mai 
inainte, prin pocăinţa: de aceea si stârneşte o deosebita aplecare spre ea in oamenii pătimaşi, 
care nu au bătut cărarea pocăinţei, care nu au fost preveniţi cu privire la amăgirea de sine si 
la inselare, care nu au luat povata din invatatura Sfinţilor Părinţi ai Bisericii Ortodoxe, cum sa 
vieţuiască după legea duhovniceasca... 

Cugetarea semeaţă, subţirea patima a dulcetii si slava deşartă sunt infatisate de 
aceasta carte ca lucrare a harului dumnezeiesc. Când cugetam ca pana mai ieri duhovnici care 
se socoteau - si erau socotiţi de foarte mulţi indreptatori ai credinţei si ai monahismului 
contemporan, citau in neştire si cu mare admiraţie din aceasta carte, recomandandu-o 
călduros tuturor, nu putem sa nu concluzionam ca fiind nespus de periculoasa acreditarea 
ideii ca i-am putea cunoaşte in exhaustivitate pe Sfinţii Părinţi, ca ştim despre ei si operele lor 
atât de mult incat nu mai este de trebuinţa sa ne mai si invatam de către alţii si de la alţii, ci 

numai sa invatam noi pe ceilalţi. Sfinţii Părinţi ne-au avertizat ca vulturul care are doar o 
unghie a unei ghiare prinsa in cursa este imobilizat mai mult chiar decât o biata oratanie din 
ograda. Necunoaşterea, fie si numai a unei opere a luminătorilor Ortodoxiei, dar capitala, asa 
cum este si "Despre inselare", poate provoca deraieri spirituale pe cat de ascunse, pe atât de 
periculoase, cu urmări catastrofale pentru mulţi, chiar si pentru cei care se socot sau sunt 
socotiţi... infailibili si atotştiutori. 

încheiem cu mult folositoarea rugăciune a Sfanţului Ignatie - cu care se si incheie mai 
sus pomenitul capitol despre "Vederea păcatului propriu" - rugăciune pe care mulţi creştini 
ravnitori si monahi sporiţi au inclus-o in pravila lor zilnica inca de la mijlocul secolului 
trecut: 

"Doamne ! Da-ne sa ne vedem păcatele noastre, asa incat mintea noastră, atrasa cu 
desăvârşire de luarea-aminte fata de păcatele noastre, sa inceteze a mai vedea greşelile 
aproapelui si sa-i vadă pe toţi, intr-acest chip, buni. Da inimii noastre sa părăsească grija 
pierzătoare de neajunsurile aproapelui, sa isi unească toate grijile numai in grija pentru 
dobândirea curatiei si sfinţeniei poruncite si gătite noua de Tine. Da-ne noua, celor ce ne-am 
intinat haina sufletului, sa o albim iarasi; ea a fost deja spălata prin apele botezului, iar acum, 
după pangarire, aceste haine au nevoie sa fie spălate prin apele lacrimilor. Da-ne sa vedem in 
lumina harului Tau neputinţele cele de multe feluri care trăiesc in noi, inabusind in inima 
mişcările duhovniceşti, aducând in ea mişcările sângelui si trupului care sunt potrivnice 
împărăţiei lui Dumnezeu. Da-ne marele, dar al pocăinţei, inaintea căruia merge si pe care ii 
naşte marele dar al vederii păcatelor noastre. Pazeste-ne, cu aceste mari daruri, de haurile 
amăgirii de sine, care apare in suflet din pricina păcătoşeniei sale, neluate in seama si 
neintelese, si se naşte din lucrările patimii dulcetii si slavei deşarte care trăiesc in el neluate in 
seama si neintelese. Pazeste-ne pe noi cu aceste mari daruri in calea noastră către Tine, si da- 
ne sa ajungem la Tine, Cela Ce chemi pe cei ce isi recunosc păcătoşenia si lepezi pe cei ce se 
socotesc drepţi, ca sa Te slavoslovim in veci, intru veşnica Ta fericire, a Singurului 
Dumnezeu Adevărat, Răscumpărătorul celor robiţi si Mântuitorul celor pierduţi. Amin". 

